Free online encyclopedia. Did you know? page 13\nকুমাৰ স্বামী কামৰাজ নাদাৰ\nকে আৰ মীৰা\nকে চি শিৱশংকৰণ\nকৰন সিং গ্ৰোভাৰ\nগংগা দেৱী (চিত্ৰশিল্পী)\nগোলাম মুস্তাফা খান\nচাইখম মীৰাবাই চানু\nচি এচ লক্ষ্মী\nচি এন আৰ ৰাও\nচি ভি ৰামন\nচি. এ. ভৱানী দেৱী\nচি. বি. মুথাম্মা\nচোহা আলী খান\nজগদীশ সিং খেহৰ\nজাকিৰ হুছেইন (ৰাজনীতিবিদ)\nজানকী দেৱী বাজাজ\nজামছেদজী ফ্ৰেমজী মদন\nজাহাংগীৰ ৰতনজী দাদাভাই টাটা\nজি. মাধৱন নায়াৰ\nউমা ভাৰতী এগৰাকী ভাৰতীয় ৰাজনৈতিক নেত্ৰী আৰু বৰ্তমান নৰেন্দ্ৰ মোদীৰ কেবিনেটত পেয়জল আৰু স্বচ্ছতা মন্ত্ৰী। তেওঁ কম বয়সৰ পৰায়ে ভাৰতীয় জনতা পাৰ্টিৰ লগত জড়িত। তেওঁ ১৯৮৪ চনৰ লোকসভা নিৰ্বাচনত প্ৰথম বাৰৰ বাবে অৱতীৰ্ণ হৈছিল। কিন্তু তেওঁ এই নিৰ্বাচনত ...\nউমা শৰ্মা হৈছে কথক নৃত্যৰ এগৰাকী ধ্ৰুপদী শিল্পী। ইয়াৰ উপৰি তেখেত এগৰাকী নৃত্যপৰিচালক আৰু শিক্ষক। নতুন দিল্লীত থকা ভাৰতীয় সংগীত সদনৰো তেখেত নেতৃত্বপ্ৰদানকাৰী। এইখন হৈছে ধ্ৰুপদী নৃত্য আৰু সংগীতৰ একাডেমী। তেখেতৰ পিতৃয়ে ১৯৪৬ চনত এই প্ৰতিষ্ঠানখন স্ ...\nউষা যাদৱ বিশেষকৈ হিন্দী আৰু মাৰাঠী চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী। ২০১২ চনৰ মাৰাঠী ছবি ‘ধগ’ৰ বাবে তেওঁক বিশেষভাবে জনা যায়। এই ছবিখনত কৰা অভিনয়ৰ বাবে ৬০তম ৰাষ্ট্ৰীয় চলচ্চিত্ৰ মহোৎসৱত তেওঁ শ্ৰেষ্ঠ অভিনেত্ৰীৰ বঁটা লাভ কৰিছিল। ২০১৯ ...\nউৎপলকুমাৰ বসু বঙালী ভাষাত হাংৰি আন্দোলনৰ প্ৰখ্যাত কবি আৰু গল্পকাৰ। অধ্যয়নপুষ্ট মন আৰু অভিজ্ঞতাৰে লিখা তেওঁৰ কবিতাবোৰে উত্তৰ-আধুনিক বঙালী কবিতাএক অনন্য মাত্ৰা প্ৰদান কৰিছে।\nউৰ্জিত ৰবীন্দ্ৰ পেটেল এজন ভাৰতীয় অৰ্থনীতিবিদ, পৰামৰ্শদাতা আৰু বেংকাৰ। বিভিন্ন বহুজাতিক কোম্পানীৰ উচ্চ পদবীত অধিষ্ঠিত হোৱা পেটেল ভাৰতীয় ৰিজাৰ্ভ বেংকৰ ২৪তম গভৰ্ণৰ। তেওঁ ইয়াৰ আগতে ভাৰতীয় ৰিজাৰ্ভ বেংকৰ ডিপুটি গভৰ্ণৰ আছিল। ডিপুটি গভৰ্ণৰ কালছোৱাত ত ...\nউৰ্বশী বুটালিয়া হল এগৰাকী ভাৰতীয় নাৰীবাদী লেখক, প্ৰকাশক আৰু সমাজ-কৰ্মী। তেওঁ দি আডাৰ চাইড অৱ চাইলেঞ্চ: ভইচেচ ফ্ৰম দ্য পাৰ্টিচন অৱ ইণ্ডিয়া আৰু স্পীকিং পিচ: ৱুইমেনচ্ ভইচেচ ফ্ৰম কাশ্মীৰ দৰে মাৰ্গদৰ্শী কিতাপ আৰু মহিলাৰ উন্নয়নৰ ক্ষেত্ৰত আগবঢ়োৱা ...\nউৰ্মিলা পাৱাৰ হল এগৰাকী ভাৰতীয় লেখক আৰু সমাজকৰ্মী। তেওঁ ভাৰতৰ দলিত আৰু নাৰীবাদী আন্দোলনৰ এগৰাকী মুখ্য ব্যক্তি। তেওঁৰ সমূহ ৰচনা, যিবোৰ মাৰাঠী ভাষাত ৰচিত, সামাজিক ভেদভাৱ আৰু ধৰ্মীয় শোষণৰ সমালোচনা ৰূপে সমালোচক আৰু সংবাদ মাধ্যমৰ দ্বাৰা উচ্চ প্ৰশংসি ...\nঊষা উথুপ এগৰাকী ভাৰতীয় কণ্ঠশিল্পী আৰু অভিনেত্ৰী। তেওঁ ভাৰতীয় পপ, ফিল্মী, জেজ আৰু নেপথ্য কণ্ঠশিল্পী হিচাপে বিখ্যাত। তেওঁ ১৯৬০ৰ শেষৰ ফালে, ১৯৭০ আৰু ১৯৮০ দশকৰ কিছুমান জনপ্ৰিয় হিট গানৰ বাবে বিখ্যাত। তেওঁ ৰেখা ভৰদ্বাজৰ সৈতে ৭ খুন মাফ ছবিখনৰ ডাৰ্লিং ...\nঊষা মেহতা ভাৰতৰ এগৰাকী গান্ধীবাদী আৰু স্বাধীনতা সংগ্ৰামী। ১৯৪২ চনৰ ভাৰত ত্যাগ আন্দোলনৰ সময়ত তেওঁ কেইমাহমান ধৰি গোপন ৰেডিঅ ষ্টেচন কংগ্ৰেছ ৰেডিঅ চলাইছিল। ১৯৯৮ চনত ভাৰত চৰকাৰে তেওঁৰ দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।\nড॰ ঊষাদেৱী নৰেন্দ্ৰ ভোছলে হৈছে এগৰাকী ভাৰতীয় গণিতজ্ঞ, শিক্ষাবিদ আৰু গৱেষক। তেখেতে বীজগণিতীয় জ্যামিতিৰ বিশেষভাৱে গৱেষণা কৰিছে। তেখেতে moduli spaces of bundles ত অধ্যয়ন কৰিছে।\nঋতুপৰ্ণ ঘোষ আছিল ভাৰতৰ এক চলচ্চিত্ৰ পৰিচালক, অভিনেতা, লেখক আৰু গীতিকাৰ। ঋতুপূৰ্ণ ঘোষৰ জন্ম হয় ৩১ আগষ্ট ১৯৬৩ চনত কলকাতাত। ১২খন ৰাষ্ট্ৰীয় চলচ্চিত্ৰ বঁটাৰ লগতে বহুত আন্তঃৰাষ্ট্ৰীয় পুৰস্কাৰ অৰ্জন কৰা ঋতুপৰ্ণ ঘোষৰ জীৱন ইমান সহজ নাছিল। ঊনিশে এপ্ৰিল, ...\nঋতুপৰ্ণা সেনগুপ্ত এগৰাকী ভাৰতীয় অভিনেত্ৰী। তেওঁ বঙালী আৰু হিন্দী ভাষাৰ চলচ্চিত্ৰত অভিনয় কৰিছে। বঙালী চলচ্চিত্ৰৰ এগৰাকী সফল অভিনেত্ৰী হিচাপে তেওঁ ১৯৯০ৰ দশকত বক্স অফিচৰ শিখৰত আৰোহণ কৰিছিল। তেওঁ এটা ৰাষ্ট্ৰীয় চলচ্চিত্ৰ বঁটা, দুটা ফিল্মফেয়াৰ বঁটা ...\nঋষি কাপুৰ এগৰাকী ভাৰতীয় অভিনেতা, চলচ্চিত্ৰ পৰিচালক আৰু প্ৰযোজক। তেওঁ ঘাইকৈ হিন্দী চলচ্চিত্ৰ জগতলৈ আগবঢ়োৱা অৱদানৰ বাবে জনা যায়। ১৯৭০ চনত তেওঁৰ পিতৃ ৰাজ কাপুৰৰ ছবি মেৰা নাম জকৰত শিশু অভিনেতা হিচাপে অভিনয় জীৱনৰ পাতনি মেলিছিল আৰু এই ছবিত কৰা অভিন ...\nএ ললিতা আছিল এগৰাকী বৈদ্যুতিক অভিযন্তা যাক ভাৰতৰ প্ৰথমগৰাকী মহিলা অভিযন্তা হিচাপে স্মৰণ কৰা হয়। ইয়াৰোপৰি ললিতা আছিল মাদ্ৰাছ বিশ্ববিদ্যালয়ৰ অধীনস্থ কলেজ অৱ ইঞ্জিনিয়াৰিঙ, গিণ্ডীৰ পৰা ডিগ্ৰীপ্ৰাপ্ত প্ৰথমগৰাকী ভাৰতীয় মহিলা।\nএইচ ডি দেৱেগৌড়া\nএইচ ডি দেৱেগৌড়া এজন ভাৰতীয় ৰাজনৈতিক নেতা। তেখেতে ভাৰতৰ একাদশ প্ৰধানমন্ত্ৰী আছিল। তেখেত ইয়াৰ আগতে ১৯৯৪ৰ পৰা ১৯৯৬লৈ কৰ্ণাটকৰ চতুৰ্দশ মুখ্যমন্ত্ৰী আছিল। তেখেত কৰ্ণাটকৰ হাচান লোকসভা সমষ্টিৰ পৰা ১৬তম লোকসভালৈ নিৰ্বাচিত হৈ আহিছিল। তেখেত জনতা দল ৰ ৰা ...\nপদ্মাৱতী শিৱৰামকৃষ্ণ আয়াৰ চমুকৈ এছ. আই. পদ্মাৱতী এগৰাকী ভাৰতীয় চিকিৎসক তথা হৃদয় বিশেষজ্ঞ। তেওঁ ভাৰতৰ ৰাজধানী নতুন দিল্লীত অৱস্থিত ৰাষ্ট্ৰীয় হৃদয় প্ৰতিষ্ঠানৰ বৰ্তমান সঞ্চালক প্ৰধান। এই প্ৰতিষ্ঠান খনত বিশ্ব স্বাস্থ্য সংস্থাৰ সহযোগত ছাত্ৰ-ছাত্ৰ ...\nএছ. পি. বালসুব্ৰমনিয়ম\nশ্ৰীপতি পণ্ডিতাৰাধ্যুলা বালসুব্ৰমনিয়ম জনপ্ৰিয়ভাবে এছ. পি. বালসুব্ৰমনিয়ম, এছ. পি. বালু, এছ.পি.বি. বা বালু এগৰাকী ভাৰতীয় সংগীতজ্ঞ, নেপথ্য কণ্ঠশিল্পী, সংগীত পৰিচালক, অভিনেতা, ডাবিং শিল্পী আৰু চলচ্চিত্ৰ প্ৰযোজক। তেওঁ ঘাইকৈ তেলেগু, তামিল, কন্নড়, ...\nএন. ভি. ৰমনা\nনুথালাপতি ভেংকট ৰমনা চমুকৈ এন. ভি. ৰমনা এগৰাকী ভাৰতীয় ন্যায়াধীশ আৰু বৰ্তমান ভাৰতৰ ৪৮তম মুখ্য ন্যায়াধীশ। মুখ্য ন্যায়াধীশ শৰদ অৰবিন্দ ববডেয়ে অৱসৰ গ্ৰহণ কৰাৰ পিছত তেওঁ ভাৰতৰ মুখ্য ন্যায়াধীশ হিচাপে নিযুক্তি লাভ কৰে। ইয়াৰ আগতে তেওঁ ভাৰতৰ উচ্চতম ...\nএম এছ চুব্বালক্ষ্মী\nএম এছ চুব্বালক্ষ্মী কৰ্ণাটকী শাস্ত্ৰীয় সংগীতৰ বিশিষ্ট সংগীত শিল্পী আছিল এম. এছ চুব্বালক্ষ্মী। তেওঁ ভাৰতীয় সংগীতক পৃথিৱীৰ বিভিন্ন দেশত প্ৰচাৰ আৰু প্ৰসাৰ কৰাৰ ক্ষেত্ৰত গুৰুত্বপূৰ্ণ ভূমিকা লৈছিল। ১৯৯৮ চনত ভাৰত চৰকাৰে ভাৰতৰ শ্ৰেষ্ঠতম বঁটা ভাৰত-ৰত্ন ...\nএম জি ৰামচন্দ্ৰন\nএম. জি. ৰামচন্দ্ৰন অকুণ্ঠ দেশসেৱাৰ বাবে ১৯৮৮ চনত ভাৰত চৰকাৰে ভাৰত-ৰত্ন উপাধিৰে সন্মানিত কৰে। ইণ্ডিয়ান এক্সপ্ৰেছ কাকতৰ যুটীয়া সম্পাদক আছিল তেওঁ। তেওঁ জামিয়ামিলা মুছলিম বিশ্ববিদ্যালয়ৰ প্ৰবক্ত আছিল আৰু সেৱাগ্ৰামত হিন্দুস্থান তামিল সংঘ ৰ যুটীয়া ...\nএম. কে. বিনোদিনী দেৱী\nমহাৰাজ কুমাৰী বিনোদিনী দেৱী চমুকৈ এম. কে. বিনোদিনী দেৱী এগৰাকী ভাৰতীয় ঔপন্যাসিক, চুটিগল্প লেখক, নাট্যকাৰ তথা চিত্ৰনাট্যকাৰ। তেওঁ মণিপুৰ ৰাজপৰিয়ালৰ সদস্য আছিল। তেওঁৰ গ্ৰন্থ সমূহত কেৱল বিনোদিনী দেৱী নাম ব্যৱহাৰ কৰে। ১৯৭৬ চনত তেওঁ মেইতেই ভাষাৰ সাহ ...\nএম. সাৰদা মেনন\nমামবালিকালাথিল সাৰদা মেনন, চমুকৈ এম. সাৰদা মেনন, এগৰাকী ভাৰতীয় মনোৰোগ বিশেষজ্ঞ, সামাজিক কৰ্মী আৰু চিজোফ্ৰেনিয়া গৱেষণা ফাউণ্ডেচনৰ প্ৰতিষ্ঠাতা। চেন্নাই ভিত্তিক বেচৰকাৰী সংগঠন চিজোফ্ৰেনিয়া গৱেষণা ফাউণ্ডেচনে চিজোফ্ৰেনিয়া আৰু অন্যান্য মানসিক বিকাৰ ...\nএলাম ইন্দিৰা দেৱী\nএলাম ইন্দিৰা দেৱী এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য প্ৰশিক্ষক। তেওঁ মণিপুৰী নৃত্যৰ লগত জড়িত। তেওঁ লাই হাৰাওবা আৰু মণিপুৰী ৰাসৰ পাৰদৰ্শিতাৰ বাবে বিশেষভাৱে জনাজাত। কলা আৰু সংস্কৃতিত তেওঁৰ অৱদানৰ বাবে ২০১৪ চনত ভাৰত চৰকাৰে তেওঁক দেশৰ চ ...\nএস্থাৰ ভিক্টোৰিয়া আব্ৰাহাম\nএস্থাৰ ভিক্টোৰিয়া আব্ৰাহাম ৰ জনপ্ৰিয় নাম আছিল প্ৰমিলা । এস্থাৰ আছিল এগৰাকী ভাৰতীয় মডেল, অভিনেত্ৰী, আৰু হিন্দী ছবি জগতৰ প্ৰথমগৰাকী মহিলা প্ৰযোজক। ১৯৪৭ চনৰ প্ৰথমখন মিছ ইণ্ডিয়া প্ৰতিযোগিতাত অংশগ্ৰহণ কৰি এস্থাৰে বিজয়িনীৰ খিতাপ দখল কৰিবলৈ সক্ষম হ ...\nঔম বিৰলা এজন ভাৰতীয় ৰাজনীতিবিদ আৰু বৰ্তমান ১৭তম লোকসভাৰ অধ্যক্ষ। ভাৰতীয় জনতা পাৰ্টিৰ সদস্য ঔম বিৰলায়ে ১৬তম আৰু ১৭তম লোকসভালৈ ৰাজস্থানৰ কোটা-বুন্দী লোকসভা সমষ্টিৰ পৰা নিৰ্বাচিত হৈছিল। তেওঁ কোটা দক্ষিণ বিধানসভা সমষ্টিৰ পৰা ৰাজস্থান বিধানসভালৈ তি ...\nকনক ৰেলে এগৰাকী ভাৰতীয় শাস্ত্ৰীয় নৃত্যশিল্পী, কৰিয়গ্ৰাফাৰ আৰু শিক্ষাবিদ। তেওঁ মোহিনীঅট্টমৰ প্ৰচাৰ আৰু প্ৰসাৰৰ বাবে আগবঢ়োৱা অৱদানৰ বাবে বিশেষভাৱে জনাজাত। তেখেত নালন্দা নৃত্য গৱেষণা কেন্দ্ৰৰ প্ৰতিষ্ঠাপক তথা পৰিচালক আৰু মুম্বাইৰ নালন্দা নৃত্য কল ...\nকপিলা বাৎসায়ন জন্ম ১৯২৮ চনৰ ২৫ ডিচেম্বৰত। পিতাক ৰামলাল মালিক আৰু মাক সত্যৱতী মালিক। কলা সাহিত্যৰ সংগ্ৰামী সাধক কপিলা বাৎসায়ন একেৰাহে নৃত্য শিল্পী, অধ্যাপিকা আৰু সাহিত্যিক। ১৯৮২ চনত তেওঁ বেনাৰস হিন্দু বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী ...\nসাৰদা এগৰাকী ভাৰতীয় নেপথ্য আৰু শাস্ত্ৰীয় কণ্ঠশিল্পী। তেওঁক কবিতা কৃষ্ণমূৰ্তি বা কবিতা সুব্ৰমনিয়াম নামেৰে জনা যায়। তেওঁ বঙালী, কন্নড়, হিন্দী, ভোজপুৰী, তেলেগু, উড়িয়া, মাৰাঠী, ইংৰাজী, উৰ্দু, তামিল, মালায়ালম, গুজৰাটী, নেপালী, অসমীয়া, কোংকণী ...\nকবিতা কেইন এগৰাকী ভাৰতীয় লেখক। পৌৰাণিক কল্পকাহিনী লেখক ৰূপে তেওঁ পৰিচিত। তেওঁৰ সকলো কিতাপ ভাৰতীয় পুৰাকথাৰ ওপৰত আধাৰিত। দ্য কৰ্ণচ ৱাইফ: দি আউটকাষ্ট কুইন হল তেওঁৰ সৰ্বাধিক বিক্ৰী হোৱা কিতাপ। তেওঁ পুনৰ কথনৰ এগৰাকী নতুন যুগৰ লেখক।\nRamanan is the daughter of Indian algebraic geometer S. Ramanan. She earnedabachelors degree in chemical engineering at the Indian Institute of Technology Bombay in 1992. She completed her Ph.D. in applied mathematics at Brown University in 199 ...\nকবীৰ এগৰাকী কবি, সন্ত, উত্তৰ ভাৰতৰ এগৰাকী ধৰ্মগুৰু। কবীৰৰ লিখনিয়ে হিন্দু ধৰ্মৰ ভক্তি আন্দোলনত প্ৰভাৱিত কৰিছিল আৰু তেওঁৰ পদ বা দোহাসমূহ শিখ ধৰ্মৰ ধৰ্মগ্ৰন্থত গুৰু গ্ৰন্থ চাহিব পোৱা যায়।\nকমল ৰণদিৱে এগৰাকী ভাৰতীয় কোষ জীৱবিজ্ঞানী আৰু কৰ্কট ৰোগ বিশেষজ্ঞ। তেওঁ বিশেষকৈ কৰ্কট ৰোগ আৰু ভাইৰাছৰ মাজৰ সম্পৰ্কৰ বিষয়ে গৱেষণাৰ বাবে জনাজাত। তেওঁ ভাৰতীয় মহিলা বিজ্ঞানী সন্থাৰ এজন প্ৰতিষ্ঠাপক সদস্য আছিল। ১৯৬০ৰ দশকত তেওঁ মুম্বাইৰ ভাৰতীয় কৰ্কট গ ...\nকমলা দাস, এগৰাকী ভাৰতীয় ইংৰাজী কবি আৰু মালয়ালম ভাষাৰ শীৰ্ষস্থানীয় লেখক। তেওঁ লিখনিসূত্ৰে মাধৱিকুট্টি ছদ্মনামেৰে আৰু বিবাহসূত্ৰে কমলা দাস নামে পৰিচিত। ব্ৰিটিছ ভাৰতৰ কেৰালাত তেওঁৰ জন্ম হৈছিল। কেৰালাত তেওঁ ঘাইকৈ চুটিগল্প আৰু আত্মকথাৰ বাবে জনপ্ৰিয ...\nকমলা কৌল নেহৰু এগৰাকী স্বাধীনতা যুঁজাৰু আৰু ভাৰতীয় জাতীয় কংগ্ৰেছৰ নেতা আৰু পিছলৈ ভাৰতৰ প্ৰধানমন্ত্ৰী হোৱা জৱাহৰলাল নেহৰুৰ পত্নী আছিল। তেওঁলোকৰ জীয়াৰী ইন্দিৰা গান্ধীয়েও প্ৰধানমন্ত্ৰীৰ পদত অধিষ্ঠিত হৈছিল।\nকমলা ভাচিন হল এগৰাকী ভাৰতীয় প্ৰগতিশীল নাৰীবাদী কৰ্মী, কবি, লেখক আৰু সমাজ বিজ্ঞানী। ১৯৭০ চনৰপৰা ভাচিনে লিংগ, শিক্ষা, মানৱ উন্নয়ন আৰু সংবাদ মাধ্যমক কামৰ ক্ষেত্ৰ হিচাপে বাচি লৈ কাম কৰি আহিছে। তেওঁ ভাৰতৰ নতুন দিল্লীত থাকে। তেওঁক ঘাইকৈ নাৰীবাদী নেটৱ ...\nকমলা সাহানী এগৰাকী অগ্ৰণী ভাৰতীয় জীববিজ্ঞানী আছিল, তেওঁ ১৯৩৯ চনৰ বৈজ্ঞানিক শৃঙ্খলাৰ পিএইচডি অৰ্জনকাৰি প্ৰথম ভাৰতীয় মহিলা। বাংগালোৰত অৱস্থিত ভাৰতীয় বিজ্ঞান প্ৰতিষ্ঠানত তেওঁৰ এই স্বীকৃতিয়ে ইতিহাসত প্ৰথমবাৰলৈ এনে প্ৰতিষ্ঠানত মহিলাৰ অংশগ্ৰহণৰ পথ ...\nকমলাবাঈ গোখলে ভাৰতীয় বোলছবিৰ মুখ্য চৰিত্ৰত অভিনয় কৰা প্ৰথম গৰাকী অভিনেত্ৰী। তেওঁ আৰু তেওঁৰ মাতৃ দুৰ্গাবাঈ কামট ভাৰতীয় চলচ্চিত্ৰৰ প্ৰথম অভিনেত্ৰী। ১৯১৩ চনত মুক্তি লাভ কৰা দাদাচাহেব ফাল্কেৰ দ্বিতীয়খন ছবি মোহিনী ভস্মাসুৰত কমলাবাঈয়ে মুখ্য চৰিত্ৰ ...\nকলানিধী নাৰায়ণন এগৰাকী ভাৰতীয় নৃত্যশিল্পী আৰু ভাৰতনাট্যমৰ ভাৰতীয় শাস্ত্ৰীয় নৃত্যৰ শিক্ষক আছিল, যি ভাৰতনাট্যম নৃত্যৰ শিকা আৰু ১৯৩০-১৯৪০-ৰ দশকত মঞ্চত পৰিবেশন কৰা অনা-দেৱদাসীসকলৰ ভিতৰত প্ৰথম আছিল। ১৯৪০-ৰ দশকত এটা সংক্ষিপ্ত কেৰিয়াৰৰ পিছত, তেখেত ...\nকল্পনা লাজমী জন্ম ১৯৫৪, মৃত্যু ২০১৮ ভাৰতীয় চলচ্চিত্ৰ নিৰ্দেশিকা, প্ৰযোজিকা, আৰু চিত্ৰনাট্যকাৰ। স্বকীয় শৈলীত নিৰ্মিত তেখেতৰ চিনেমাবোৰ বাস্তবমুখী আৰু কম বাজেটৰ যাক ভাৰতত তথাকথিত "আৰ্ট ফিল্ম" বোলা যায়। সাধাৰণতে তেখেতৰ চিনেমাবোৰ নাৰী সম্পৰ্কীয় বি ...\n১৯৪৪ চনৰ ২২ ফেব্ৰুৱাৰী তাৰিখে কস্তুৰবা গান্ধীৰ মৃত্যু হয়।\nকস্তুৰী পট্টানাইকে ৰচনা আৰু পৰিচালনা কৰা ওডিছী নৃত্যসমূহ ইয়াৰ মৌলিকতা আৰু সৃষ্টিশীলতাৰ বাবে উচ্চ প্ৰশংসিত। ওডিছী নৃত্য প্ৰদৰ্শনত তেওঁ নতুন প্ৰতীতি, নতুন ধাৰণা, নতুন কৌশল, নতুন সমন্বয় আৰু নতুন থীম আৰু নতুন সংযোগ প্ৰৱৰ্তন কৰিছে। পট্টানাইক এগৰাকী ...\nকাজল দেৱগন ভাৰতীয় চলচ্চিত্ৰ জগতত কাজল হিচাপে অধিক পৰিচিত। কাজল এগৰাকী চলচ্চিত্ৰ অভিনেত্ৰী। হিন্দী ছবিৰ সৰ্বাধিক চৰ্চিত আৰু সমধিক প্ৰতিষ্ঠিত অভিনয়-শিল্পীসকলৰ ভিতৰত কাজল হৈছে অন্যতম। কাজলে লাভ কৰা অনেক বঁটা-সন্মানৰ ভিতৰত ছটা ফিল্মফেয়াৰ বঁটা অন্ত ...\nকাজল আগৰৱাল হৈছে ১৯৮৫ চনৰ ১৯ জুনত জন্মগ্ৰহণ কৰা কাজল আগৰৱাল এগৰাকী ভাৰতীয় চলচ্চিত্ৰ জগতৰ অভিনেত্ৰী। তেওঁৰ সফল চলচ্চিত্ৰ অভিনয়ৰ বাবে দক্ষিণ ভাৰতত জনপ্ৰিয়তা অৰ্জন কৰাৰ লগতে চাৰিবাৰকৈ ফিল্মফেয়াৰ বঁটাৰ মনোনয়ন লাভ কৰিবলৈ সক্ষম হয়। আগৰৱালে অভিনয় ...\nকাঞ্চন চৌধুৰী ভট্টাচাৰ্য\nকাঞ্চন চৌধুৰী ভট্টাচাৰ্য এগৰাকী ভাৰতীয় আৰক্ষী সেৱাৰ বিষয়া। তেওঁ কিৰণ বেদীৰ পিছতে ভাৰতৰ দ্বিতীয় গৰাকী মহিলা ভাৰতীয় আৰক্ষী সেৱাৰ বিষয়া। ১৯৭৩ বৰ্ষৰ এগৰাকী আইপিএছ বিষয়া কাঞ্চন চৌধুৰী ভট্টাচাৰ্যয়ে ভাৰতৰ ৰাজ্যসমূহৰ ভিতৰত আৰক্ষী সঞ্চালকপ্ৰধান পদব ...\nকাদম্বিনী গাংগুলী এগৰাকী ভাৰতীয় চিকিৎসক। তেওঁ ব্ৰিটিছ সাম্ৰাজ্যৰ পৰা স্নাতক ডিগ্ৰী লাভ কৰা প্ৰথম গৰাকী মহিলা। তেওঁ ১৮৮২ চনত চন্দ্ৰমুখী বসুৰ সৈতে কলিকতা বিশ্ববিদ্যালয়ৰ পৰা স্নাতক পৰীক্ষা উত্তীৰ্ণ হয়। তেওঁলোকৰ ডিগ্ৰী ১৮৮৩ চনৰ বিশ্ববিদ্যালয়ৰ সমা ...\nকানন দেৱী এগৰাকী ভাৰতীয় বঙালী অভিনেত্ৰী তথা গায়িকা। তেওঁ কানন বালা নামেও প্ৰখ্যাত। তেওঁ ভাৰতীয় চলচ্চিত্ৰৰ নায়িকাসকলৰ মাজত প্ৰথম গায়িকা তথা বঙালী চলচ্চিত্ৰৰ প্ৰথম তাৰকা হিচাপে স্বীকৃত। তেওঁ অভিনয়ৰ সমান্তৰালকৈ নৃত্য আৰু সঙ্গীততো পাৰদৰ্শী আছিল ...\nকানু গান্ধী ১৯২৮ – ৭ নৱেম্বৰ ২০১৬ আছিল এগৰাকী ভাৰতীয় বিজ্ঞানী। তেওঁ মহাত্মা গান্ধীৰ তৃতীয় সন্তান ৰামদাস গান্ধীৰ পুতেক আছিল, অৰ্থাৎ মহাত্মা গান্ধীৰ পো নাতি।\nচন্দেৰ কান্তা গুপ্তা আছিল মেনিটবা বিশ্ববিদ্যালয়ৰ গণিতশাস্ত্ৰৰ এগৰাকী বিশিষ্ট অধ্যাপক। বিমূৰ্ত বীজগণিত আৰু শ্ৰেণী তত্ত্বত কৰা গৱেষণাৰ বাবে তেওঁক জনা যায়। বিভিন্ন শ্ৰেণীত থকা স্বসমাকৃতিকতা তেওঁৰ অধিকাংশ গৱেষণাত চৰ্চাৰ বিষয় আছিল।\nকামিনী ৰায় ব্ৰিটিছ শাসনৰ সময়ৰ এগৰাকী শীৰ্ষ বঙালী কবি, সমাজকৰ্মী ও নাৰীবাদী আছিল। ব্ৰিটিছৰ সময়ত স্নাতক ডিগ্ৰী লাভ কৰা প্ৰথম মহিলা সকলৰ মাজৰ এগৰাকী আছিল।\nকালামান্দালাম গিৰিজা এগৰাকী ভাৰতীয় কুটিয়ত্তম নৃত্যশিল্পী"। তেখেতক নাট্যকালাসৰ্বভৱমেন গুৰু পেইনকুলাম ৰামা চকিয়ৰ প্ৰশিক্ষণ দিছিল, যিয়ে ভাৰতীয় সংস্কৃত থিয়েটাৰ তথা নৃত্যৰ এই ধৰাৰ নবজাগৰণত মূল ভূমিকা পালন কৰিছিল। গিৰিজাক তেখেতৰ গুৰু কুটিয়ত্তম শ ...


দুই শিল্পীৰ জীৱন সংগ্ৰামেৰে নিৰন্তৰ প্ৰেমৰ শাশ্বত কাহিনী... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদুই শিল্পীৰ জীৱন সংগ্ৰামেৰে নিৰন্তৰ প্ৰেমৰ শাশ্বত কাহিনী…\nপ্ৰেমৰ এই জীৱন। হেঁপাহৰ এই সংসাৰ। দুয়ো শিল্পী। এজনৰ জীৱন মানে গান, আনজনৰ জীৱন মানে ছবি। ছবি তেওঁৰ বাবে জীৱিকা নহয়। মৰুময় বালিত বিয়পি থকা এক সংবেদনৰ সত্তা। সপোন তেওঁ আজিও দেখে। সৃষ্টিৰ উন্মাদনাই তেওঁক অস্থিৰ কৰি ৰাখে। দুটা দেহ কিন্তু এটা প্ৰাণ। নাম দীপালি-নীলপৱন।\nঘৰটোৰ আগত এখন বৰচোতাল। তাৰ পৰাই গণিব পাৰি ৰাতিৰ আকাশৰ তৰা আৰু পদূলিৰ পৰা চাব পাৰি নীলপৱনৰ ৰঙৰ আভা। তেওঁৰ সৃষ্টিত বিশ্বৰ প্ৰতীক উদ্ভাসিত হয়। শিল্পৰ টানে তেওঁক সদায় সজীৱ কৰি ৰাখে। ধুমুহাৰ দৰে তেওঁৰ গতি। যাওঁ বুলিলেই ধূলি উৰুৱাই গুচি যায় বহু দূৰলৈ। তেওঁৰেই কাষত আছে দীপালি। অনন্য কণ্ঠৰ গৰাকী। তেওঁৰ কণ্ঠস্বৰ মানুহে চিনে। ‘দীপালি বাইদেউ’ বুলি ক’লেই কাণত তেওঁ গোৱা সেই পুৰণি গীতবোৰ ভাহি আহে…\n১৯৫৭ চনৰ পৰা ১৯৬৭ চনলৈ তেওঁৰ আছিল সোণালী সময়। শিৱসাগৰ ম’হখুটিত তেওঁৰ জন্ম। স্কুলীয়া জীৱনৰ পৰাই তেওঁ আৰম্ভ কৰিছিল সংগীতৰ সাধনা। শিৱসাগৰত তেতিয়া গীত গাই ঘূৰি ফুৰিছিল কণমানি ছোৱালীজনীয়ে। গুৱাহাটী আকাশবাণী কেন্দ্ৰ সঞ্চালক ড০ নাটেশে বুজি পাইছিল দীপালিক। থলুৱা শিল্পীৰ সন্ধান কৰি থাকোতেই এদিন বুটলি আনিলে তেওঁক। ‘অডিশ্যন’ নিদিয়াকৈয়ে অনাতাৰ শিল্পী হোৱাৰ সুযোগ দিলে।\n১৯৫৯ চনৰ মানৰ কথা। ৰেডিঅ’ৰ পৰা ভোগালী নামৰ সংগীতালেখ্য এখন ভোগালী বিহু উপলক্ষে সম্প্ৰচাৰ কৰা সিদ্ধান্ত লৈ নিৰ্মলপ্ৰভা বৰদলৈক দিছিল এক প্ৰস্তাৱ। ৫টা গীত লাগে। মুকুল বৰুৱাই সুৰ দিব গীতবোৰত। বীৰেণ ফুকন, বীৰেণ দত্ত আৰু দীপালি বৰঠাকুৰে গাব। কথামতেই কাম হ’ল। ৰেডিঅ’ত সম্প্ৰচাৰ হ’ল সংগীতালেখ্যখনি। মানুহে প্ৰশংসাৰে উপচাই দিলে- ‘বাহ! দীপালিৰ কি কণ্ঠ…’।তাৰ পাছত ৰঙালী বিহুতো এনে এখন সংগীতালেখ্যৰ বাবে পুনৰ প্ৰস্তাৱ আহিল নিৰ্মলপ্ৰভা বৰদলৈলৈ। সেই সংগীতালেখ্যতো দীপালিৰ গীত।\nৰেডিঅ’তেই এদিন ‘দেউলা’ নামৰ আলোখ্য এখন অন্তৰ ঢালি গীত গাইছিল দীপালি বৰঠাকুৰে। ‘গুঞ্জৰি সাগৰ মাজে আছো মই ভ্ৰমি, ক’ত দূৰ আৰু ক’ত দূৰ, ক’ত আছে সেই দেৱপুৰি?’ দীপালিয়ে গাইছিল সেই গীত। তাৰপাছত দীপালিয়ে আৰু পিছলৈ চোৱা নাছিল। সৰুৰে পৰা সংগীতৰ এক পৰিৱেশৰ মাজতেই ডাঙৰ হৈছিল দীপালি বৰঠাকুৰ। তেওঁৰেই সৰু ককায়েক আছিল বিশিষ্ট সুৰকাৰ ভৱেন বৰঠাকুৰ।\nপুৰুষোত্তম দাস, ৰুদ্ৰ বৰুৱা, কেশৱ মহন্ত, লক্ষ্যহীৰা দাস আদি গীতিকাৰ সকলৰ গীত গাইছিল দীপালিয়ে। ৰেডিঅ’ৰ ‘সুৰৰ শৰাই’ত গীত গাই তেতিয়া তেওঁ। সাজ-পোছাকত তেনেই এজনী সাধাৰণ ছোৱালী।\nজীয়ৰী কালত গীত পৰিৱেশন কৰি থকা এটা বিৰল মুহূৰ্তত দীপালি বৰঠাকুৰ।\nতেওঁৰ কণ্ঠত কোনো সংকোচন নাই। মুখত ভৰি থাকে সৰলতা আৰু মাৰ্ধুয্য। জন্মগত প্ৰতিভা আছিল তেওঁৰ। এদিন নিৰ্মলপ্ৰভা বৰদলৈৰ ঘৰলৈ গৈছিল। গা ধুই কলেজলৈ যাব উলাইছিল নিৰ্মলপ্ৰভা বৰদলৈ। গীত বিচাৰি গৈছিল সেইদিনা। নিৰ্মলপ্ৰভা বৰদলৈয়ে হাৰমনিয়ামটো আনি কৈছিল- ‘মই গা ধুই কলেজলৈ ওলাব লাগে। তোমালোকে এটা কাম কৰা, মই গা ধুম, কথাও দি থাকিম। ড্ৰেছিং ৰূমৰ মাজত এখন বেৰৰ ব্যৱধান। তোমালোকে সুৰটো বজোৱা, মই শুনিম, সেইমতে মই গীতৰ কথা দি যাম।’\nদীপালি বৰঠাকুৰৰ লগত গৈছিল ভৱেন বৰঠাকুৰ। বাথৰূমত সোমায়েই গীতৰ কথা কৈ থাকিল, ভৱেন বৰঠাকুৰে হাৰমনিয়ামত সুৰ দি গ’ল। গা ধোৱা শেষ হ’ল। গীত সম্পূৰ্ণ হ’ল। তাৰ পাছত দীপালি বৰঠাকুৰে নিৰ্মলপ্রভা বৰদলৈক গা ধুই অহাৰ পাছত গীতটো গালে। এটা শব্দও সলাব লগা নহ’ল। সৃষ্টি হৈছিল এটা কালজয়ী গীতৰ। আজিও জনপ্ৰিয় হৈ থকা সেই গীতটো পিছদিনা পুৱাই কলকাতালৈ গৈ গ্ৰাম’ফোনত ৰেকৰ্ডিং কৰা হৈছিল। গীতটো আছিল-\n‘সোণৰ খাৰু নালাগে মোক\nবিয়াৰ বাবে আই\nচেনেহজৰী তই দিয় মোক হাততে শুৱায়।।’\nএই গীতটিৰেই সংগীত জগতত দীপালি বৰঠাকুৰৰ মৰ্যাদা বহু ওপৰলৈ লৈ গ’ল। কেৱল এইটোৱে নে, ‘কোন সেই ৰূপৱতী যায়’, ‘সোণালী বুটা বছা অসমীয়া পাট’, ‘অ’ মোৰ লাজ লাগে’, ‘জোনবাই এ বেজী এটি দে’, ‘সোণটিৰ শুৱনী লাৱনী মুখখনি’ এনে বহু গীতত প্ৰাণ পাইছিল দীপালিৰ কণ্ঠ।\n‘টোপনিয়ে তোৰ কলৰ তলত ঘৰ/সকলো ৰজাৰ টোপনি আহি আমাৰ মইনাৰ চকুতে ধৰ’, লীলা গগৈয়ে দীপালি বৰঠাকুৰৰ বাবে লিখিছিল এই গীতটি। অসমীয়া গীতৰ সুৰ ইমান মধূৰ হ’ব পাৰে সেয়া কোনে ভাবি পাৰে? এদিন কমল হাজৰিকাক পৰাগধৰ চলিহাই কৈছিল- ‘শিৱসাগৰত অকণমানি গায়িকা এজনী ওলাইছে। আমি তেওঁক উৎসাহ দিব লাগে। তুমি তেওঁৰ গান শুনিছানে?’ ৫০ দশকত লতাশিলৰ বিহুতলীত গীত গাবলৈ দীপালি আহিছিল। এজনী কণমানি ছোৱালী। অগণন দৰ্শকক মোহাচ্ছন্ন কৰিছিল এই কণমানিজনীয়ে।\nতেৱেই গাইছিল এদিন- চেনাই মই যাওঁ দেই/বিহুতে আহিম গৈ/ তেতিয়াই গাই যাম গীত…\n১৯৪১ চনৰ ৩০ জানুৱাৰী। নীলমণি চাহবাগিছাত জন্ম হৈছিল দীপালি বৰঠাকুৰৰ। পিতৃৰ নাম বিশ্বনাথ বৰঠাকুৰ, মাতৃৰ নাম আইমণি বৰঠাকুৰ। ফুলেশ্বৰী হাইস্কুলত শিক্ষা গ্ৰহণ কৰি কটন আৰু সন্দিকৈ কলেজত উচ্চ শিক্ষা লৈছিল দীপালি বৰঠাকুৰে। ১৯৪৭ চনত মইনামেলৰ যোগেদি গায়িকা ৰূপে আত্মপ্ৰকাশ কৰিছিল। ১৯৫৬চনত অসম সংগীত নাটক একাডেমীৰ উদ্যোগত অনুষ্ঠিত সংগীত সমাৰোহত শ্ৰেষ্ঠ গায়িকা সন্মান লাভ কৰিছিল। ১৯৫৭ চনতেই আকাশবাণী কেন্দ্ৰৰ গায়িকাৰ স্বীকৃতি লাভ কৰিছিল এইগৰাকী শিল্পীয়ে।\nবেলতলাৰ সৌৰভ নগৰত থকা ‘বসুন্ধৰা কলা নিকেতন’ তেওঁৰ এতিয়া ঠিকনা। বয়স তেতিয়া ২৭ বছৰ, ১৯৬৮চন। ৰোগত আক্ৰান্ত হৈ চিৰদিনৰ বাবে তেওঁৰ কণ্ঠ হেৰুৱালে। কি কৰুণ বাতৰি আছিল এয়া অসমৰ সংগীত জগতৰ বাবে। যাৰ কণ্ঠই মানুহক বিস্মিত কৰিছিল। তেওঁৰ কণ্ঠ ৰুদ্ধ হৈ গ’ল। স্নায়ুৰ জটিল মটৰ-নিউৰণ ৰোগত আক্ৰান্ত হৈ কলকাতাৰ এছ এছ কে এম হাস্পতাল আৰু আয়াৰলেণ্ডৰ দাভলিন চহৰৰ ঋষ্মন হাস্পতালত চিকিৎসা চলিল। কিন্তু কন্ঠ ঘূৰাই নাপালে তেওঁ। হঠাৎ আকাশ খহি পৰিছিল তেওঁৰ মূৰত। মুখৰ আপোন ভোলোৱা হাঁহিটোত ৰৈ গ’ল সেই বিষাদৰ ছাঁ। কিন্তু কোনে ৰাখে কাৰ খবৰ? এনেকৈয়েতো হেৰাই যায় আপোনজন। তেতিয়াই তেওঁৰ জীৱনলৈ আহিল নীলপৱন বৰুৱা।\nকটন কলেজত পঢ়া সময়তে জজ খেলপথাৰৰ এচোকত নীলপৱন বৰুৱাই এটা ষ্টুডিঅ’ আৰম্ভ কৰিছিল। বহুতক আকৰ্ষণ কৰিছিল সেই সময়ত। নিজৰ সাধনাত মগ্ন এই চিত্ৰকৰ গৰাকীয়ে ছবিৰ মাজতেই জীৱনৰ সমাহাৰ ঘটাইছিল। তেওঁৰ দৃষ্টি অনন্তলৈ বিয়পি আছে। ১৯৩৬ চন। জাজীৰ তামুলীছিগাত তেওঁৰ জন্ম। ধ্বনি কবি বিনন্দ চন্দ্ৰ বৰুৱাৰ পুত্ৰ আছিল তেওঁ। ৫৪ নং দুলীয়াগাঁৱৰ প্ৰাথমিক বিদ্যালয়ৰ পৰা শিক্ষা জীৱন আৰম্ভ কৰি যোৰহাট পলিটেকনিক স্কুল আৰু শেষত চাৰু-কাৰুশিল্প বিষয়ত শান্তি নিকেতনৰ পৰা স্নাতক ডিগ্ৰী লৈছিল। বৰ অভিমান আৰু স্বাভিমানৰ মাজত তেওঁ লৈ ফুৰে শিল্প সত্তাক। ১৯৭১চনতেই তেওঁ স্থাপন কৰিছিল অসম চাৰু ক’লা পৰিষদ। তেওঁৰ সৃষ্টিৰ আজিও অন্ত পৰা নাই। ছবিয়েই তেওঁৰ ভাষা। তেওঁৰ ছবিতেই পঢ়িব পাৰি কবিতা। ১৯৫৫ চনতেই এজনৰ লগত জেদ ধৰি তেওঁ খোজকাঢ়ি গুচি গৈছিল মাজুলী,লখিমপুৰলৈ। শান্তি নিকেতনত থকা সময়ত আত্মমৰ্য্যদাৰ প্ৰতি তেওঁক সজাগ হ’বলৈ শিকাইছিল। প্ৰকৃতিৰ কাষ চাপি গৈছিল।\nপিতৃ ধ্বনি কবি বিনন্দ চন্দ্ৰ বৰুৱা, ভাতৃ সুনীল পবন বৰুৱা আৰু তেওঁৰ পত্নীৰ সৈতে নীলপবন বৰুৱা।\nকথা পাতিলে তেওঁ পাতি থাকিব পাৰে। হঠাৎ তেওঁ চিন্তাৰ জগত ভূমুকি মাৰে কিছু নতুন কথা। হাতত তেওঁৰ লাগি থাকে চাৰমিনাৰ চিগাৰেট। সেই চিগাৰেটৰ পেকেটবোৰৰ খালী পিছফালৰ ঠাইবোৰ হয় তেওঁৰ ছবি অঁকাৰ মাধ্যম। ্ছবিৰ জৰিয়তে তেওঁ কয় মনৰ কথা। ব্যক্ত কৰে নিজস্ব ধ্যান-ধাৰণা। ইমান বিনয়ী তেওঁ চেনেহে ওপচাই দিব পাৰে সকলোকে। গৰ্ব-অহংকাৰ তেওঁৰ জীৱনত নাই। শান্তি নিকেতনত পঢ়া সময়ত অধ্যক্ষৰূপে পাইছিল বিশ্বৰূপ বসুক। সেই স্মৃতি সোঁৱৰণ কৰে এতিয়াও। ভাস্কৰ্য্যৰ প্ৰতিও তেওঁ আকৃষ্ট হৈছিল। পুৰামাটি টেৰাকুটাৰ কাম কৰিছিল। প্ৰথম সাধাৰণ চিয়াহীৰেই ড্ৰয়িং কৰিছিল। লাহে লাহে তেল ৰং আৰু এক্ৰিলিক ৰঙৰ ব্যৱহাৰ কৰিবলৈ ধৰিলে।\nসৃষ্টিত মগ্ন নীলপবন বৰুৱা।\n১৯৭৬ চন। অসুস্থ দীপালি বৰঠাকুৰক লৈ আহিলে নিজৰ কৰি। দীপালি বৰঠাকুৰৰ সৈতে আৰম্ভ কৰিলে সংসাৰ। বহেমিয়ান জীৱনৰ পৰা সাংসাৰিক জীৱনলৈ এক পৰিৱৰ্তনৰ সন্ধানেৰে আৰম্ভ কৰিলে চিৰসেউজ প্ৰেমৰ বৃক্ষ। কেতিয়াবা নিজেই পিন্ধাই দিয়ে দীপালি বৰঠাকুৰক কাপোৰ। কেৱল তেওঁৰ চিন্তা-চেতনা দীপালি। অনুকম্পা তেওঁ নকৰে। বুকুৰ ভিতৰৰ পৰা বৈ থাকে সেই প্ৰেম। অসুস্থ হ’লেও বিচনাৰ পৰাই নিয়ন্ত্ৰণ নীলপৱন বৰুৱাক দীপালি বৰঠাকুৰে। কেতিয়াবা কোনোবাই তেওঁক ক’ৰবালৈ নিমন্ত্ৰণ কৰিবলৈ আহিলেও সেই কথা বিচনাৰ পৰাই শুনি দীপালি বৰঠাকুৰে মাত দিয়ে- ‘এওঁৰ গাটো বৰ বেয়া, হয়তো যাব নোৱাৰিব।’ তাৰ পাছত ইচ্ছা থাকিলেও ৰৈ যায় নীলপবন বৰুৱা। মুখৰ সেই মিচিকিয়া হাঁহিটো মাৰি কয়- ‘শুনিছাই নহয়, এওঁ মোক লৈ বৰ সচেতন। গাটো অকণ বেয়া…’\n১৯৭৬চনত বিবাহপাশত আৱদ্ধ হৈছিল দীপালি বৰঠাকুৰ-নীলপবন বৰুৱা।\n‘কণমানি বৰশীৰে চিপ’, ‘ডালে ডালে গাই কুলি’, ‘লুইতে নেযাবি’, ‘কাচনমতি নদীখন’, ‘চেনাই মই যাওঁ দেই’, ‘খোজ লাহেকৈ দিবি’ এইবোৰ গীত আছিল সোণসেৰিয়া গীত। তেওঁৰ চকুৱে-মুখে সেই হাঁহিটো লাগি থাকে।জীৱনৰ প্ৰতি দুখ-যান্ত্ৰনাৰ পাছতো অভিযোগ নাই। আগৰ দৰেই তেওঁ অম্লান। প্ৰগ্ৰাহ প্ৰেম আৰু গভীৰ বিশ্বাসেৰে শিল্পী স্বামী নীলপৱনৰ হাতত ধৰি জীৱনক আগুৱাই নিছে। কেতিয়াবা গা ধোৱাৰ পাছত স্বামী নীলপৱনেই আঁকি দিয়ে কঁপালৰ সেন্দুৰ।\nদুয়োৱে দুয়োক বুজে। তেওঁলোকৰ সম্পৰ্কত আছে উৎসৰ্গিত জীৱনৰ দৰ্শন। তেওঁলোকৰ এই প্ৰেম পূজাৰ দৰেই আৰাধনাৰ মন্ত্ৰ। চিৰকাল তেওঁলোকে গতিশীল হৈ থাকিব খোজে সানিধ্যৰ মাজত। কল্পনাৰ সোঁত ছিঙি নিৰঞ্জনৰ স্মৃতি সুঁৱৰি দুয়ো দুয়োৰে মাজত বিলাই দিছে প্ৰেম-ভালপোৱা।\nৰাতিপুৱা দীপালি বৰঠাকুৰৰ সেই পৰিচিত হাঁহিটোৱে তেওঁৰ বাবে প্ৰেৰণা। সংগীতৰ যাত্ৰা স্তব্ধ হ’লেও মানুহ আহে তেওঁৰ কাষলৈ। ১৯৯৮চনত ৰাষ্ট্ৰপতি কে আৰ নাৰায়ণনে দীপালি বৰঠাকুৰক দিছিল পদ্মশ্ৰী সন্মান।\nৰাষ্ট্ৰপতি কে আৰ নাৰায়ণনে ১৯৯৮ চনত পদ্মশ্ৰী বঁটা প্ৰদান কৰা মুহূৰ্তত।\nনীলপৱন বৰুৱাই তেওঁক সময় দিয়ে, পৰ্যাপ্ত সময়। ডেৰকুৰি বছৰতকৈ অধিক কাল তেওঁ ছবি আঁকিছে। অদৃশ্য জগতখনৰ কথাও তেওঁ ছবিৰ মাজেৰেই তুলি ধৰিছে। জীৱনৰ জিজ্ঞাসা, কৌতূহল, কল্পনা আৰু সৃজনশীল মনৰ মাজত ধৰি ৰাখিছে। তাৰ মাজতেই খবৰ ৰাখে পত্নী দীপালি বৰঠাকুৰৰ। দীপালি তেওঁৰ বাবে এক জীৱনৰ ছন্দ। এই ছন্দতো ধৰা দিয়ে আন এখন ছবি।\nদীপালি বৰঠাকুৰ বিহীন ঘৰখন তেওঁৰ বাবে কেৱল শূন্যতাৰে ভৰা… ফটোৰ উৎসঃ পিংকুমণি ডেকা।\nএদিন দীপালি বৰঠাকুৰ চিকিৎসালয়ত ভৰ্তি হৈ আছিল। তেওঁ উদাস হৈ খালী ঘৰটোত অকলেই বহি চিগাৰেট হুপিছিল। দুচকুত বিৰিঙিছিল নিঃসংগতাৰ এপিয়লত শুহা দিয়া পাৰ নোহোৱা সময়ত উদাস দৃষ্টি। দীপালি বৰঠাকুৰৰ সানিধ্যক তেওঁক সজীৱ কৰি ৰাখে। অভিব্যক্তি বৈচিত্ৰতাই তেওঁক মুগ্ধ কৰে। এক আৱেগিক সন্মোহনী চৰিত্ৰ হৈ তেওঁ নোকোৱাকৈয়ে কৈ যায় বহু কথা। তেওঁৰ ছবিতো সেয়াই বৈশিষ্ট্য। শিল্প আৰু জীৱন দৃষ্টিত প্ৰবাহিত হৈ থাকে নান্দনিক ঐতিহ্যৰে সমৃদ্ধ চেতনাবোধ।\nভাৰতীয় শিল্পী চিত্ৰভাষাৰ দৰেই নীলপবন বৰুৱাৰ ছবিৰ চিত্ৰভাষাৰ প্ৰধান চৰিত্ৰও Eclectic। সৃজনশীল মনৰ এজন সংবেদনশীল শিল্পী তেওঁ…\nকিছুদিনৰ পূৰ্বে তেওঁ চিকিৎসালয়ত আছিল। স্বাস্থ্যৰ জটিলতা তেওঁৰ আঁতৰা নাই, দিনকদিনে বাঢ়িছে। চিকিৎসকে তেওঁৰ যতন লৈছে। গুণমুগ্ধই নেদেখাজনক খাটিছে। তেওঁ সুস্থ হওঁক বুলি সকলোৱে প্ৰাৰ্থনা কৰিছে। কেতিয়াবা তেওঁৰ মুখৰ হাঁহিটিও হেৰাই যায়। চিন্তিত হয় সকলো। ভাৱ-ভংগীত থকা সেই সতেজতাতো আন্তৰিকতা আছে, আৱেগ আছে। বয়সৰ ভটিয়নী সোঁতত তেওঁ ভটিয়াই গৈ আছে। গুণমুগ্ধৰ আৱেগ, অনুভূতি, মৰম-চেনেহ, আন্তৰিকতা আৰু অদৃশ্য জনৰ ইচ্ছাই এতিয়া আশাৰ বতৰা। অমায়িক মানুহজনে দীপালি বৰঠাকুৰলৈ চাই উদাস দৃষ্টি এৰি দিয়ে শূন্যত। তেওঁৰ জীৱনৰ প্ৰতি ক্ষোভ নাই। কিন্তু কামনা কৰে দীপালি বৰঠাকুৰৰ সুস্থ আৰু দীৰ্ঘায়ু জীৱন। বিচনাত পৰি থকা অসুস্থ দীপালি বাইদেউৰ প্ৰতি এতিয়াও তেওঁৰ একেই টান।\nতেওঁৰ সৃষ্টিৰাজিৰ একাংশ কিছু দিনৰ পূৰ্বে লৈ গৈছে তেজপুৰ কেন্দ্ৰীয় বিশ্ববিদ্যালয়ে। তাতে তেওঁৰ শিল্পকৰ্ম সংৰক্ষণ হ’ব। সেই বাবে তেওঁ এইবোৰ যতনাই মেলি ঠিক কৰি দিবৰ বাবেও কিছু সময় দিব লগা হৈছে। কিন্তু এতিয়া তেওঁৰ বাবে সকলোতকৈ গুৰুত্বপূৰ্ণ হৈছে দীপালি বৰঠাকুৰৰ স্বাস্থ্য। হাঁহি-মাতি মানুহজনী বিচনাত পৰি থাকিলেও তেওঁ পাই বহু উৎসাহ। দীপালি বিহীন জীৱন তেওঁ কল্পনা কৰা নাই। দীপালি আছেই বাবে নীলপৱন আছে, নীলপৱন আছেই বাবেই দীপালি আছে। অভিন্ন হৃদয়ৰ এই জীৱন, নাম ‘দীপালি-নীলপৱন’।\nনলবাৰীৰ বালিতাৰাত দুই শতাধিক কংগ্ৰেছ-অগপ কৰ্মীৰ গেৰুৱা দলত যোগদান\nটেক্স, টেক্স আৰু টেক্স… আইফেল টাৱাৰত এতিয়া ক্ষোভৰ জুই


Monkeypox in India: ব্যাপক সংক্ৰমণ বৃদ্ধিৰ আশংকা! মাংকিপক্সকলৈ বিশেষ সৰ্তকতা ভাৰতবৰ্ষত! কেৰালা-মহাৰাষ্ট্ৰত জাৰি কৰা হ'ল বিশেষ নিৰ্দেশনা...monkeypox-in-india-kerala-maharashtra-watch-out-for-virus-monkeypox-virus-symptoms-and-treatment-hb– News18 assam\n১২ খন দেশত দহ দিনৰ ব্যৱধানত ৯০তকৈও অধিক সংক্ৰমণ সংঘটিত হৈছে। বিশ্ব স্বাস্থ্য সংস্থাৰ মতে, "স্থানীয় এলেকাৰ সৈতে ভ্ৰমণ সংযোগ নথকা" ৰোগী বিচাৰি পোৱাটো অত্যন্ত অস্বাভাৱিক।\nLast Updated : May 22, 2022, 18:09 IST\nমাঙ্কিপক্সৰ বিষয়ে চিন্তিত আৰু বিভ্ৰান্ত হৈছে বিশ্ব স্বাস্থ্য সংস্থা আৰু আফ্ৰিকাৰ বিজ্ঞানীসকল। দুবছৰতকৈও অধিক সময় কোভিড-19 মহামাৰীৰ কৱলত থকাৰ পিছত, মাঙ্কিপক্সে পুনৰ বিপদৰ আগজাননী দিছে। ভাৰতবৰ্ষইয়ো সংক্ৰমণৰ আশংকা নিয়ন্ত্ৰণ কৰিবলৈ সাম্ভাব্য সাৱধানতা অৱলম্বন কৰিছে। স্মলপক্সৰ দৰে, এই ৰোগ এতিয়া ইউৰোপত সংক্ৰমণ বৃদ্ধি পাইছে।\n১২ খন দেশত দহ দিনৰ ব্যৱধানত ৯০তকৈও অধিক সংক্ৰমণ সংঘটিত হৈছে। বিশ্ব স্বাস্থ্য সংস্থাৰ মতে, "স্থানীয় এলেকাৰ সৈতে ভ্ৰমণ সংযোগ নথকা" ৰোগী বিচাৰি পোৱাটো অত্যন্ত অস্বাভাৱিক। বিশ্ব স্বাস্থ্য সংস্থাই এইটোও কৈছিল যে সংক্ৰমণটো "পুৰুষৰ সৈতে যৌন সম্ভোগ কৰা পুৰুষৰ" ক্ষেত্ৰতো দেখা গৈছে। বিশ্ব স্বাস্থ্য সংস্থাই আশংকা কৰিছে যে অনাগত দিনত সংক্ৰমিত ৰোগীৰ সংখ্যা বৃদ্ধি পাব।\nকেন্দ্ৰীয় চৰকাৰে ৰাষ্ট্ৰীয় ৰোগ নিয়ন্ত্ৰণ কেন্দ্ৰ আৰু ভাৰতীয় চিকিৎসা গৱেষণা পৰিষদক নিৰ্দেশ দিয়াৰ এদিন পিছতে কেৰালাৰ স্বাস্থ্যমন্ত্ৰী বীনা জৰ্জে জিলা কৰ্তৃপক্ষক মাঙ্কিপক্স সংক্ৰমণৰ ওপৰত তীক্ষ্ন নিৰীক্ষণ কৰিবলৈ নিৰ্দেশ দিয়ে।\nমন্ত্ৰীজনে কৈছে যে, স্বাস্থ্য বিভাগে এখন বিশেষ সভা আহ্বান কৰিছে আৰু প্ৰয়োজনীয় সাৱধানতামূলক ব্যৱস্থা গ্ৰহণ কৰিছে। "কৰ্তৃপক্ষক সতৰ্ক হৈ থাকিবলৈ কোৱা হৈছে কিয়নো মাঙ্কিপক্স, যিটো আগতে কেৱল আফ্ৰিকাত ধৰা পৰিছিল, এতিয়া পৃথিৱীৰ আন প্ৰান্তলৈও বিয়পিবলৈ আৰম্ভ কৰিছে। সকলোৱে ৰোগ আৰু প্ৰতিৰোধমূলক ব্যৱস্থাৰ বিষয়ে অৱগত হোৱা উচিত," বীনা জৰ্জে এক বিবৃতিত কয়। মহাৰাষ্ট্ৰৰ স্বাস্থ্য বিভাগে লগতে কয়, "আমি সকলো জিলা স্বাস্থ্য কৰ্তৃপক্ষক সতৰ্ক হৈ থাকিবলৈ কৈছো।"\nআমেৰিকা যুক্তৰাষ্ট্ৰত এজন ৰোগী বিৰল ভাইৰাছৰ দ্বাৰা সংক্ৰমিত হোৱাৰ পিছত নিউয়ৰ্কৰ স্বাস্থ্য বিষয়াসকলে মাঙ্কিপক্স সম্পৰ্কে বিশেষ সাৱধানতা অৱলম্বন কৰি আছে। আফ্ৰিকাত মাঙ্কিপক্সৰ অজস্ৰ প্ৰাদুৰ্ভাৱ লক্ষ্য কৰা বিজ্ঞানীসকলে কৈছে যে, শেহতীয়াকৈ ইউৰোপ আৰু উত্তৰ আমেৰিকাত এই ৰোগ বিয়পি পৰাৰ বাবে তেওঁলোক আচৰিত হৈছিল। এই স্মলপক্স সম্পৰ্কীয় ৰোগটো আগতে কেৱল মধ্য আৰু পশ্চিম আফ্ৰিকাৰ ব্যক্তিসকলৰ ক্ষেত্ৰত দেখা গৈছিল। কিন্তু যোৱা সপ্তাহত ব্ৰিটেইন, স্পেইন, পৰ্তুগাল, ইটালী, আমেৰিকা যুক্তৰাষ্ট্ৰ, চুইডেন আৰু কানাডাত সংক্ৰমণৰ খবৰ পোৱা গৈছিল।\nএজন শীৰ্ষ ইউৰোপীয় স্বাস্থ্য বিষয়াই শুকুৰবাৰে সতৰ্ক কৰি দিছে যে, বিৰল মাঙ্কিপক্স ভাইৰাছৰ সংক্ৰমণ অনাগত মাহবোৰত আৰু বৃদ্ধি হ'ব পাৰে, কিয়নো ভাইৰাছটো সমগ্ৰ ইউৰোপত বিয়পি পৰিছে।\nFirst published: May 22, 2022, 18:09 IST\nMonkeypoxMonkeypox in India


অব্যাহত আছে অবৈধ ড্ৰাগছৰ কলা বেহা! মহানগৰীত উদ্ধাৰ ১৬ কোটি টকা মূল্যৰ হেৰোইন – Pratham Khabar\nঘৰ/অপৰাধ/অব্যাহত আছে অবৈধ ড্ৰাগছৰ কলা বেহা! মহানগৰীত উদ্ধাৰ ১৬ কোটি টকা মূল্যৰ হেৰোইন\nগোপন সূত্ৰৰ জৰিয়তে অসম আৰক্ষীৰ যুটীয়া আয়ুক্ত পাৰ্থ সাৰথি মহন্তৰ নেতৃত্বত গুৱাহাটী আৰক্ষীৰ এটা বিশেষ দলে দেশৰ উত্তৰ বেল্ট অভিমুখে যোৱা বশিষ্ঠৰ এখন ট্ৰাকৰ পৰা দুই কিলো ৪২ গ্ৰাম হেৰোইন জব্দ কৰে\nমহানগৰ আৰক্ষীৰ বিশেষ সাফল্য, ড্ৰাগছৰ বিৰুদ্ধে চলি থকা যুদ্ধত অসম আৰক্ষীয়ে দেওবাৰে দুজন সন্দেহযুক্ত ড্ৰাগ সৰবৰাহকাৰীক গ্ৰেপ্তাৰ কৰে আৰু গুৱাহাটীত তেওঁলোকৰ পৰা অতি কমেও ১৬কোটি টকাৰ নিচাজাতীয় সামগ্ৰী উদ্ধাৰ কৰে।\nএক গোপন সূত্ৰৰ জৰিয়তে অসম আৰক্ষীৰ যুটীয়া আয়ুক্ত পাৰ্থ সাৰথি মহন্তৰ নেতৃত্বত গুৱাহাটী আৰক্ষীৰ এটা বিশেষ দলে দেশৰ উত্তৰ বেল্ট অভিমুখে যোৱা বশিষ্ঠৰ এখন ট্ৰাকৰ পৰা দুই কিলো ৪২ গ্ৰাম হেৰোইন জব্দ কৰে।\nটুইটাৰযোগে মুখ্যমন্ত্ৰী শৰ্মাই অসম আৰক্ষীৰ প্ৰচেষ্টাক প্ৰশংসা কৰি লিখিছে, “#AssamAgainstDrugs যুটীয়া আয়ুক্ত শ্ৰী পাৰ্থ সাৰথি মহন্তৰ নেতৃত্বত এটা @GuwahatiPol বিশেষ দলে এখন ট্ৰাকৰ পৰা ২ কিলোগ্ৰাম হেৰোইন উদ্ধাৰ কৰে আৰু ২ জন লোকক গ্ৰেপ্তাৰ কৰে। ড্ৰাগছৰ বিৰুদ্ধে আমাৰ যুঁজ আৰু ইয়াত লেনদেন কৰা সকল অবিৰতভাৱে অব্যাহত থাকিব। Well done@assampolice.।”\nA @GuwahatiPol special squad led by Jt CP Sri Partha Sarathi Mahanta recovered2kgs Heroin fromatruck and arrested2persons.\nOur fight against drugs and those dealing in it shall continue unabated. Well done @assampolice. pic.twitter.com/rNJVfSv1tR\nAssam Assam Police Drugs News Time Assam Pratham Khabar\nBREAKING NEWS: কাৰামুক্ত হ'ল বিধায়ক শ্বেৰমান আলী


ছিল্ক ৰোড - অসমীয়া ৱিকিপিডিয়া\nছিল্ক ৰোডৰ প্ৰধান বাট\nপ্ৰায় ১১৪ খ্ৰীষ্টপূৰ্বৰ পৰা ১৪৫০ দশকলৈ\nছিল্ক ৰোড: চাং'আন-তিয়ানচানৰ ৰুট নেটৱৰ্ক\n২০১৪ (৩৮তম বিশ্ব ঐতিহ্যবাহী কমিটি)\nছিল্ক ৰোড (丝绸之路) খ্ৰীষ্টপূৰ্ব দ্বিতীয় শতিকাৰ পৰা খ্ৰীষ্টপূৰ্ব ১৮ শতিকালৈকে এছিয়াৰ উপমহাদেশীয় অঞ্চল সমূহৰ পূব আৰু পশ্চিম দিশক সংযোগ কৰা বাণিজ্য পথৰ এক নেটৱৰ্ক আছিল আৰু বৰ্তমানো এই পথৰ অস্তিত্ব বৰ্তী আছে। এছিয়াৰ এই অঞ্চল সমূহৰ মাজত অৰ্থনৈতিক, সাংস্কৃতিক, ৰাজনৈতিক আৰু ধৰ্মীয় বাৰ্তালাপৰ ই এক কেন্দ্ৰবিন্দু স্বৰূপ আছিল। "দ্য ছিল্ক ৰোড"-এ সাধাৰণতে কিছুমান স্থল পথক বুজায়, কিন্তু ই পূব এছিয়া আৰু দক্ষিণ-পূব এছিয়াক দক্ষিণ এছিয়া, পাৰ্চিয়া, আৰৱ উপদ্বীপ, নিকট পূৱ, পূব আফ্ৰিকা আৰু দক্ষিণ ইউৰোপৰ সৈতে সংযোগ কৰা সাগৰীয় পথসমূহকো বুজাব পাৰে।\nচীনৰ হান ৰাজবংশৰ সময়ত (২০৭ খ্ৰীষ্টপূৰ্ব-২২০ খ্ৰীষ্টপূৰ্ব) আৰম্ভ হৈ ছিল্কৰোড সমীপৱৰ্তী অঞ্চল সমূহৰ সৈতে কৰা ৰেচমৰ লাভজনক ব্যৱসায়ৰ পৰাই ছিল্ক ৰোড নামটোৰ উৎপত্তি বুলি কোৱা হয়। খ্ৰীষ্টপূৰ্ব প্ৰায় ১১৪ত, হান ৰাজবংশই ছিল্ক ৰোড বাণিজ্য পথৰ মধ্য এছিয়াৰ শাখাবোৰ সম্প্ৰসাৰিত কৰিছিল। এই সম্প্ৰসাৰণৰ আংশিক নেতৃত্ব চীনৰ সাম্ৰাজ্যিক দূত ঝাং কিয়ানৰ অভিযান আৰু অন্বেষণৰ দ্বাৰাও সম্পাদিত হৈছিল আৰু আংশিকভাৱে বহুকেইটা সামৰিক বিজয়ৰ জৰিয়তে সু-নিশ্চিত কৰা হৈছিল। চীনাসকলে তেওঁলোকে ব্যৱসায় কৰা সামগ্ৰীৰ নিৰাপত্তা নিশ্চিত কৰিবলৈ যথেষ্ট আগ্ৰহ প্ৰকাশ কৰিছিল; তেওঁলোকে বাণিজ্য পথৰ সুৰক্ষাৰ বাবে চীনৰ মহাপ্ৰাচীৰৰো সম্প্ৰসাৰণ ঘটাইছিল।\n২০১৪ চনৰ জুন মাহত ইউনেস্কোৱে ছিল্ক ৰোডৰ চাং'আন-তিয়ানছান কৰিডৰক বিশ্ব ঐতিহ্যক্ষেত্ৰ হিচাপে মনোনীত কৰে। ইয়াৰে ভাৰতীয় অংশটো অস্থায়ী স্থানৰ তালিকাত আছে।\n1 নাম আৰু সমালোচনা\n2 শৈল্পিক প্ৰভাৱ\nনাম আৰু সমালোচনা[সম্পাদনা কৰক]\nৰেচমৰ লাভজনক ব্যৱসায়ৰ পৰাই ছিল্ক ৰোড নামটোৰ প্ৰচলন হৈছে। প্ৰথমে চীনত বিকশিত হোৱা এই ব্যৱসায়  আৰু বাণিজ্য পথবোৰক এক বিস্তৃত আন্তঃমহাদেশীয় নেটৱৰ্কৰ সৈতে সংযোগ কৰাৰ এক মুখ্য কাৰণ স্বৰূপেই ছিল্ক ৰোড নামটোৱে বিকাশ লাভ কৰে।  ই জাৰ্মান শব্দ Seidenstraße (আক্ষৰিক ভাৱে "ছিল্ক ৰোড") পৰা উদ্ভৱ হয় আৰু ১৮৭৭ চনত ফাৰ্ডিনাণ্ড ভন ৰিচথোফেনৰ দ্বাৰা প্ৰথম বাৰৰ বাবে ব্যৱহৃত হয়। তেওঁ ১৮৬৮ চনৰ পৰা ১৮৭২ চনৰ ভিতৰত চীনলৈ সাতটা অভিযান চলাইছিল।  অৱশ্যে, এই শব্দটো নিজেই কেইবা দশক আগৰে পৰা ব্যৱহাৰ হৈ আহিছে। বিকল্প অনুবাদ "ৰেচম পথ" অভিধাটোৱো মাজে মাজে ব্যৱহাৰ কৰা হয়।  যদিও এই শব্দটোৱে ঊনবিংশ শতিকাত ভূমুকি মাৰিছিল, তথাপিও বিংশ শতিকাৰ আগলৈকে ই শিক্ষা জগতত ব্যাপক গ্ৰহণযোগ্যতা বা জনসাধাৰণৰ মাজত জনপ্ৰিয়তা লাভ কৰা নাছিল।  ১৯৩৮ চনত চুইডিছ ভূগোলবিদ স্বেন হেদিনে দ্য ছিল্ক ৰোড শীৰ্ষক প্ৰথমখন কিতাপ লিখি উলিয়াইছিল। \n'ছিল্ক ৰোড' শব্দটোৰ ব্যৱহাৰ ইয়াৰ সমালোচকসকলৰ অবিহনে সম্পূৰ্ণ নহয়। উদাহৰণ স্বৰূপে, ৱাৰউইক বলে দাবী কৰে যে চীনৰ সৈতে ৰেচম বাণিজ্যতকৈ ভাৰত আৰু আৰৱৰ সৈতে সামুদ্ৰিক পথেৰে চলা মচলা বাণিজ্য ৰোমান সাম্ৰাজ্যৰ অৰ্থনীতিৰ বাবে বহুত বেছি লাভজনক আছিল। এই ব্যৱসায় সাগৰীয় পথত বেছিভাগ ভাৰতৰ মাজেৰে আৰু স্থলত চগডিয়ানৰ দৰে অসংখ্য মধ্যস্থতাকাৰীয়ে পৰিচালনা কৰিছিল।  সমগ্ৰ বিষয়টোক আধুনিক শিক্ষাৰ "পৌৰাণিক কাহিনী" বুলি অভিহিত কৰিবলৈ গৈ বলে যুক্তি দিয়ে যে মঙ্গোল সাম্ৰাজ্যৰ সময়লৈকে পূব এছিয়াৰ পৰা পশ্চিমলৈ কোনো সুসংগত স্থলপথেৰে চলা বাণিজ্য ব্যৱস্থা নাছিল আৰু সামগ্ৰীৰ মুক্ত চলাচলো প্ৰচলিত নাছিল।  তেওঁ উল্লেখ কৰে যে মাৰ্কো পোলো আৰু এডৱাৰ্ড গিবনৰ দৰে পূব-পশ্চিম বাণিজ্যৰ বিষয়ে আলোচনা কৰা পৰম্পৰাগত লেখকসকলে কেতিয়াও কোনো পথক বিশেষভাৱে "ছিল্ক" বুলি নাম দিয়া নাছিল। \nখোটান (জিনজিয়াং)ৰ পৰা পূৱ চীনলৈকে ছিল্ক ৰোডৰ দক্ষিণ অংশবোৰ প্ৰথমে ৰেচমৰ বাবে ব্যৱহাৰ হোৱা নাছিল। ইয়াক ব্যৱহাৰ কৰা হৈছিল 'জেড'ৰ বাবে। খ্ৰীষ্টপূৰ্ব ৫০০০ লৈকে আৰু বৰ্তমানো এই একেই উদ্দেশ্যৰ বাবে ব্যৱহাৰ হৈ আছে। ৰেচম বাণিজ্যৰ প্ৰকৃতি বৃহৎ আৰু ভৌগোলিকভাৱে বহল নহ'লে "জেড ৰোড" শব্দটো "ছিল্ক ৰোড"তকৈ অধিক উপযুক্ত হ'লহেঁতেন বুলি বহুতে মত পোষণ কৰে; এই শব্দটো বৰ্তমান চীন দেশত ব্যৱহাৰ হৈ আছে।\nশৈল্পিক প্ৰভাৱ[সম্পাদনা কৰক]\nবায়ু দেৱতাৰ আইকনোগ্ৰাফিকেল বিৱৰ্তন। বাওঁফালে: দ্বিতীয় শতিকাৰ হাড্ডাৰ গ্ৰীক বায়ু দেৱতা। মধ্যত: কিজিল, টাৰিম অৱবাহিকাৰ সপ্তম শতিকাৰ বায়ু দেৱতা। সোঁফালে: জাপানী বায়ু দেৱতা ফুজিন, সপ্তদশ শতিকা।\nছিল্ক ৰোডৰ জৰিয়তে, বিশেষকৈ মধ্য এছিয়াৰ মাজৰ অঞ্চল সমূহত বিভিন্ন শৈল্পিক প্ৰভাৱ পৰে। এই সমূহৰ ভিতৰত হেলেনিষ্টিক, ইৰানী, ভাৰতীয় আৰু চীনা প্ৰভাৱৰ এক আন্তঃমিশ্ৰণ পৰিলক্ষিত হয়। গ্ৰেকো-বৌদ্ধ কলা এই আদান-প্ৰদানৰ আটাইতকৈ উজ্জ্বল প্ৰতিনিধিত্বকাৰি উদাহৰণ। ৰেচম শিল্পয়ো কলাক এক ৰূপকে প্ৰতিনিধিত্ব কৰিছিল। এই কলাই এক ধৰ্মীয় প্ৰতীক হিচাপে কাম কৰিছিল। গুৰুত্বপূৰ্ণভাৱে ৰেচম পথৰ সৈতে বাণিজ্যৰ বাবে ৰেচম কাপোৰত মোহৰ মাৰি ইয়াক মুদ্ৰা হিচাপে ব্যৱহাৰ কৰা হৈছিল। \nএই শৈল্পিক প্ৰভাৱবোৰ বৌদ্ধ ধৰ্মৰ বিকাশত পৰিলক্ষিত হয়। উদাহৰণ স্বৰূপে, কুষাণ যুগত বুদ্ধক প্ৰথমে মানুহ হিচাপে দেখুওৱা হৈছিল। বহুতো পণ্ডিতে ইয়াৰ কাৰণ গ্ৰীক প্ৰভাৱ বুলি দাবী কৰিছিল। গ্ৰীক আৰু ভাৰতীয় উপাদানৰ মিশ্ৰণ চীনৰ পৰৱৰ্তী বৌদ্ধ কলা আৰু ৰেচম পথেৰে সংযুক্ত সমগ্ৰ দেশ সমূহত পোৱা যায়।\nকলাৰ উৎপাদনত বহুতো ধৰণৰ সামগ্ৰী আছিল যিবোৰৰ ব্যৱসায় কৰা হৈছিল পূবৰ পৰা পশ্চিমলৈ ৰেচম পথৰ দাঁতিত। এটা সাধাৰণ সামগ্ৰী, লেপিচ লাজুলি, সোণালী দাগথকা এটা নীলা শিল আছিল, যাক গুৰি কৰাৰ পিছত ৰং হিচাপে ব্যৱহাৰ কৰা হৈছিল।\n২২ জুন ২০১৪ তাৰিখে, ৰাষ্ট্ৰসংঘৰ শৈক্ষিক, বৈজ্ঞানিক আৰু সাংস্কৃতিক সংস্থাই (ইউনেস্কো) ২০১৪ চনৰ বিশ্ব ঐতিহ্য সন্মিলনত ছিল্ক ৰোডক বিশ্ব ঐতিহ্যক্ষেত্ৰ হিচাপে নামকৰণ কৰে। ৰাষ্ট্ৰসংঘৰ বিশ্ব পৰ্যটন সংস্থাই ১৯৯৩ চনৰ পৰা শান্তি আৰু বুজাবুজি বৃদ্ধিৰ নিৰ্ধাৰিত লক্ষ্যৰে পথটোত বহনক্ষম আন্তঃৰাষ্ট্ৰীয় পৰ্যটন বিকাশৰ বাবে কাম কৰি আহিছে।\nছিল্ক ৰোড ইউনেস্কো বিশ্ব ঐতিহ্যক্ষেত্ৰ হিচাপে পৰিগণিত হোৱাৰ স্মৃতিত, চীন ৰাষ্ট্ৰীয় ৰেচম সংগ্ৰহালয়ে ১৯-২৫ জুন ২০২০ তাৰিখে "ছিল্ক ৰোড সপ্তাহ" অনুষ্ঠিত কৰাৰ কথা ঘোষণা কৰে।\n↑ Miho Museum News (Shiga, Japan) Volume 23 (March 2009). "Eurasian winds toward Silla". http://www.miho.or.jp/english/member/shangrila/tpshan23.htm.\n↑ Gan, Fuxi (2009). Ancient Glass Research Along the Silk Road. Shanghai Institute of Optics and Fine Mechanics, Chinese Academy of Sciences (Ancient Glass Research along the Silk Road, World Scientific সম্পাদনা). পৃষ্ঠা. 41. ISBN 978-981-283-356-3. https://books.google.com/books?id=MJhpDQAAQBAJ&pg=PA1.\n↑ Boulnois, Luce (2005). Silk Road: Monks, Warriors & Merchants. প্ৰকাশক Hong Kong: Odyssey Books. পৃষ্ঠা. 66. ISBN 978-962-217-721-5. https://archive.org/details/silkroad00luce/page/66.\n↑ Miha Museum (Shiga, Japan), Sping Special Exhibition (14 March 2009). "Eurasian winds toward Silla". http://www.miho.or.jp/english/member/shangrila/tpshan23.htm.\n↑ "The Horses of the Steppe: The Mongolian Horse and the Blood-Sweating Stallions | Silk Road in Rare Books". dsr.nii.ac.jp. http://dsr.nii.ac.jp/rarebook/02/index.html.en। আহৰণ কৰা হৈছে: 23 February 2017.\n↑ 9.0 9.1 Eliseeff (2009). "Approaches Old and New to the Silk Roads". The Silk Roads: Highways of Culture and Commerce. Berghahn Books. পৃষ্ঠা. 1–2. আই.এচ.বি.এন. 978-92-3-103652-1, 1-57181-221-0, 1-57181-222-9\nRichthofen, Ferdinand von (1877). "Über die zentralasiatischen Seidenstrassen bis zum 2. Jh. n. Chr." (de ভাষাত). Verhandlungen der Gesellschaft für Erdkunde zu Berlin খণ্ড 4: 96–122. https://babel.hathitrust.org/cgi/pt?num=96&u=1&seq=11&view=image&size=100&id=hvd.hw29g2.\nRichthofen, Ferdinand von (1877) (de ভাষাত). view=1up; seq=560 China. Ergebnisse eigener Reisen und darauf gegründeter Studien. vol. 1. প্ৰকাশক Berlin, Germany: Dietrich Reimer. পৃষ্ঠা. 496–507. https://babel.hathitrust.org/cgi/pt?id=nyp.33433090756903; view=1up; seq=560. From p. 496: "Ergänzende Nachrichten über den westlichen Theil einer der früheren Seidenstrassen erhalten wir wiederum durch MARINUS, der hier ganz seinem Berichterstatter, dem Agenten des Macedoniers MAËS (s. oben S. 478), folgt." (On the other hand, we obtain additional information about the western part of one of the earlier Silk Roads via Marinus, who here closely follows his correspondent, the agent of the Macedonian Maës (see p. 478 above).)\n↑ 12.0 12.1 12.2 12.3 12.4 Warwick Ball (2016), Rome in the East: Transformation of an Empire, 2nd edition, London & New York: Routledge, আই.এচ.বি.এন. 978-0-415-72078-6, p. 156\n↑ Mertens, Matthias. "Did Richthofen Really Coin 'the Silk Road'?". The Silk Road. https://edspace.american.edu/silkroadjournal/wp-content/uploads/sites/984/2020/02/2-Mertens-Did-Richthofen-Really-Coin-the-Silk-Road.pdf.\n↑ Warwick Ball (2016), Rome in the East: Transformation of an Empire, 2nd edition, London & New York: Routledge, আই.এচ.বি.এন. 978-0-415-72078-6, p. 155.\n↑ Warwick Ball (2016), Rome in the East: Transformation of an Empire, 2nd edition, London & New York: Routledge, আই.এচ.বি.এন. 978-0-415-72078-6, pp. 154–56.\n↑ Warwick Ball (2016), Rome in the East: Transformation of an Empire, 2nd edition, London & New York: Routledge, আই.এচ.বি.এন. 978-0-415-72078-6, pp. 155–56.\n↑ Wood, Frances (September 2004). The Silk Road: Two Thousand Years in the Heart of Asia. University of California Press. পৃষ্ঠা. 26. ISBN 978-0-520-24340-8. https://books.google.com/books?id=zvoCv3h2QCsC&pg=PA26। আহৰণ কৰা হৈছে:7March 2019.\n↑ Foltz, Richard C. (1999). Religions of the Silk Road: Overland Trade and Cultural Exchange from Antiquity to the Fifteenth Century. প্ৰকাশক New York: St Martin's Press. পৃষ্ঠা. 45.\n↑ "The Silk Road and Beyond: Travel, Trade, and Transformation". Art Institute of Chicago website. http://www.artic.edu/aic/exhibitions/silkroad/themes.html। আহৰণ কৰা হৈছে: 15 November 2016.\n↑ "Objectives". http://silkroad.unwto.org/en/content/objectives.\n↑ "Announcement about the Silk Road Week, 19-25 June 2020-China Silk Museum". http://www.chinasilkmuseum.com/xwdtIR/info_84.aspx?itemid=27701.\n"https://as.wikipedia.org/w/index.php?title=ছিল্ক_ৰোড&oldid=308299"ৰ পৰা অনা হৈছে\nএই পৃষ্ঠাখন ৩০ নৱেম্বৰ, ২০২১ তাৰিখে ১৪:৩৭ বজাত অন্তিম সংশোধন কৰা হৈছিল।


আঘাতেও ৰুদ্ধ কৰিব পৰা নাছিল সতীশৰ প্ৰচেষ্টা -\nHomeক্ৰীড়াআঘাতেও ৰুদ্ধ কৰিব পৰা নাছিল সতীশৰ প্ৰচেষ্টা\nট’কিঅ’ : টকিঅ’ অলিম্পিকত পি ভি সিন্ধুৰ ব্ৰঞ্জৰ পদক প্ৰাপ্তিৰ উছাহত সমগ্ৰ দেশবাসী আত্মহাৰা হৈ থকাৰ মাজতে পোহৰলৈ আহিছে এক হৃদয়বিদাৰক ঘটনা! গুৰুতৰ আঘাতৰ পাছতো সমগ্ৰ উজাৰি দিয়া এগৰাকী ভাৰতীয় বক্সাৰৰ কাহিনীয়ে একাংশৰ অন্তৰ বিদীৰ্ণ কৰি তুলিছে। শেহতীয়াকৈ সামাজিক মাধ্যমত বক্সাৰগৰাকীৰ আঘাতপ্ৰাপ্ত এখন আলোকচিত্ৰ ভাইৰেল হৈ পৰিছে। এইগৰাকী ভাৰতীয় বক্সাৰ হৈছে সতীশ কুমাৰ।\nকপাল আৰু থুঁতৰিত একাধিক চিলাই থকা সত্ত্বেও প্ৰি-কোৱাৰ্টাৰ ফাইনেলত অৱতীৰ্ণ হৈছিল এইগৰাকী যোদ্ধা। বিষময় বেদনা ত্যাগেৰে প্ৰি-কোৱাৰ্টাৰ ফাইনেলত দৃঢ়তাৰে অংশ লৈছিল সতীশে। নিৰন্তৰ সংগ্ৰাম অব্যাহত ৰখাৰ পাছতো উজবেকিস্তানৰ বাখোডী জালোল’ভৰ হাতত পৰাভূত হৈছিল সতীশ কুমাৰ।\nজানিবলৈ পোৱা মতে, প্ৰি-কোৱাৰ্টাৰৰ প্ৰতিযোগিতাত অংশগ্ৰহণৰ পূৰ্বে সতীশৰ পত্নীয়ে তেওঁক প্ৰতিদ্বন্দ্বিতাৰ বাবে বাধা দিছিল। কিন্তু নিজ সিদ্ধান্তত অলৰ-অচৰ সতীশে দুৰ্দান্ত প্ৰদৰ্শন দেখুৱালৈ সক্ষম হৈছিল। পৰাজয়ৰ পাছতো দেশবাসীৰ হৃদয় জিনা সতীশ কুমাৰক তেওঁৰ নিৰন্তৰ যুঁজাৰু মনোভাৱৰ বাবে প্ৰশংসা কৰাই নহয় কোটি-কোটি নাগৰিকৰ অনুপ্ৰেৰণাৰ অম্নান নিচান হিচাপে প্ৰতিফলিত হৈছে।\nBruised indian boxer\nPrevious articleমছলাপাৰালৈ সৰবৰাহৰ সময়তেই আৰক্ষীয়ে জব্দ কৰে চোৰাং গৰু!\nNext articleপি ভি সিন্ধুৰ সৈতে আইচক্ৰীম খাব প্ৰধানমন্ত্ৰীয়ে !


বিশ্বৰ বায়ু প্ৰদূষণ: বাস্তৱ-সময়ৰ বায়ু গুণমান সূচক\nঅনুগ্ৰহ কৰি বাস্তৱ-সময়ৰ বায়ুৰ গুণমানৰ ডাটা ল'ড হয়মানে অপেক্ষা কৰক\nবায়ুৰ গুণমান মাপনী\nওপৰৰ মানচিত্ৰখনে বিশ্বৰ 10,000ৰো অধিক ষ্টেশ্যনৰ বাবে বাস্তৱ-সময়ৰ বায়ুৰ গুণমান দেখুৱায়।\nভাগ-বতৰা কৰক: আজি বায়ু কিমান প্ৰদূষিত? 80ৰো অধিক দেশৰ বাবে বাস্তৱ-সময়ৰ বায়ু প্ৰদূষণৰ মানচিত্ৰ চাওঁক।\nআমাক আটাইতকৈ ওচৰৰ ষ্টেশ্যন বিচাৰিবলৈ দিয়ক\nআপোনাৰ নিজা বায়ুৰ গুণমান নিৰীক্ষণ কৰা ষ্টেশ্যন বিচাৰেনে?\nGAIA বায়ুৰ গুণমান নিৰীক্ষণ কৰা ষ্টেশ্যনসমূহে বাস্তৱ-সময়ত আটাইতকৈ ক্ষতিকাৰক বায়ু প্ৰদূষকসমূহৰ অন্যতম, PM2.5 জুখিবলৈ হাই-টেক লেজাৰ কণিকা ছেঞ্চৰ ব্যৱহাৰ কৰি আছে।\nছেট আপ কৰা বৰ সহজ, কেৱল WIFI এক্সেছ পইণ্ট আৰু USB পাৱাৰ ছাপ্লাইৰ প্ৰয়োজন। এবাৰ সংযোগ কৰা হ'লেই, বায়ু প্ৰদূষণৰ স্তৰ আমাৰ মানচিত্ৰসমূহত তৎক্ষণাত আৰু বাস্তৱ-সময়ত সদৰি কৰা হয়\nএতিয়াই আপোনাৰ নিজা GAIA গুণমান নিৰীক্ষণ কৰা ষ্টেশ্যন লাভ কৰক!\nবিশ্ব বায়ু গুণমান সূচক প্ৰকল্পৰ বিষয়ে\nএই ৱেব এপ্লিকেশ্যন কেনেকৈ ব্যৱহাৰ কৰিব\nModerate অস্বাস্থ্যকৰ বিপদজনক\nবায়ু গুণমান সূচক (AQI) গণনা\nঅধিক তথ্য আৰু লিংক\nনিজকে বায়ু প্ৰদূষণৰ পৰা ৰক্ষা কৰিবলৈ বিচাৰেনে?\nআমাৰ মাস্ক আৰু এয়াৰ পিয়ৰিফায়াৰ পৃষ্ঠাখন চাওঁক।\nবায়ু প্ৰদূষণৰ আগজাননী চাবলৈ বিচাৰেনে?\nআমাৰ আগজাননী পৃষ্ঠাখন চাওঁক।\nআপুনি অসমীয়া কয় নেকি?\nএই ছাইট অনুবাদ কৰিবলৈ আমাক আপোনাৰ সহায় লাগে।\nIQA স্বাস্থ্যৰ ওপৰত প্ৰভাৱ সতৰ্কতা বিবৃতি\n0 - 50 ভাল বায়ুৰ গুণমান সন্তোষজনক হিচাপে বিবেচনা কৰা হয় আৰু বায়ু প্ৰদূষণৰ বিপদাশংকা কম বা একেবাৰে নাই None\n50 - 100 Moderate বায়ুৰ গুণমান গ্ৰহণযোগ্য; যি কি নহওক, খুব কম সংখ্যক লোক যিসকল অসাধাৰণভাৱে বায়ু প্ৰদূষণৰ প্ৰতি সংবেদনশীল তেওঁলোকৰ কিছুমান প্ৰদূষকৰ বাবে মধ্যম স্বাস্থ্য আশংকা থাকিব পাৰে। Active children and adults, and people with respiratory disease, such as asthma, should limit prolonged outdoor exertion.\nfor sensitive groups কোনো কোনো সংবেদনশীল লোকে স্বাস্থ্য প্ৰভাৱ অনুভৱ কৰিব পাৰে। সাধাৰণ ৰাইজ প্ৰভাৱিত হোৱাৰ সম্ভাৱনা নাই। Active children and adults, and people with respiratory disease, such as asthma, should limit prolonged outdoor exertion.\n150 - 200 অস্বাস্থ্যকৰ Everyone may begin to experience health effects; members of sensitive groups may experience more serious health effects সক্ৰিয় শিশু আৰু প্ৰাপ্তবয়স্কৰ লগতে হাঁপানী ৰোগৰ দৰে শ্বাসযন্ত্ৰৰ ৰোগ ভুগি থকা লোকসকলে বেছি সময় বাহিৰত থকাটো কমোৱা উচিত; আন সকলোৱে, বিশেষকৈ শিশুসকলে বেছি সময় বাহিৰত থকাটো কমোৱা উচিত\n200 - 300 অতি অস্বাস্থ্যকৰ Health warnings of emergency conditions. The entire population is more likely to be affected. সক্ৰিয় শিশু আৰু প্ৰাপ্তবয়স্কৰ লগতে হাঁপানী ৰোগৰ দৰে শ্বাসযন্ত্ৰৰ ৰোগ ভুগি থকা লোকসকলে বেছি সময় বাহিৰত থকাটো কমোৱা উচিত; আন সকলোৱে, বিশেষকৈ শিশুসকলে বেছি সময় বাহিৰত থকাটো কমোৱা উচিত।\n300 - 500 বিপদজনক স্বাস্থ্য সতৰ্কবাণী: সকলোৱে অধিক গুৰুতৰ স্বাস্থ্য প্ৰভাৱ অনুভৱ কৰিব পাৰে কোনেও কোনো কাৰণতে বাহিৰলৈ নোযোৱা উচিত\nসকলো কৃতিত্ব বিশ্বব্যাপী EPA (Enviromental Protection Agencies বা পৰিৱেশগত সংৰক্ষণ অনুষ্ঠানসমূহ)ক দিয়াটো উচিত যিহেতু তেওঁলোকৰ কাৰ্য্যৰ কৃপাতে এই সকলোখিনি সম্ভৱ হৈছে। সম্পূৰ্ণ বিশ্বব্যাপী EPAৰ তালিকা পৃষ্ঠাখন চাওঁক।\nবৰ্তমান আটাইতকৈ বেয়া বায়ু প্ৰদূষণ সহ চহৰসমূহ\nআটাইতকৈ বেয়া বায়ু প্ৰদূষণ সূচক সহ শীৰ্ষ 10খন দেশ


জীৱনৰ অৰ্থ কি ? ( মিনাক্ষী বৰুৱা ) - বৌদ্ধিক বিচাৰ\nচ’ৰাঘৰ / কথাশিল্প / জীৱনৰ অৰ্থ কি ? ( মিনাক্ষী বৰুৱা )\nজীৱনৰ অৰ্থ কি ? ( মিনাক্ষী বৰুৱা )\nজানুৱাৰী 31, 2017\tকথাশিল্প, গ্ৰন্থ বিতান মন্তব্য কৰক 665 দৰ্শন\n” এই গ্ৰন্থখন নীৰস বক্তব্যৰ সমাহাৰ নহয় । ই কিছুমান লঘু চিন্তাৰ বাহকো নহয়; কিছুমান খেয়ালি চিন্তাৰ থুপো নহয় । ইয়াৰ ভিত্তি হ’ল ‘বাস্তৱ জগত ‘ । ই এক আশাবাদী আৰু সাহসী গ্ৰন্থ ।”\nহয়,এখন কিতাপৰ কথাই ক’ব খুজিছো__ Will Durant ৰ On the meaning of life । অসমীয়া অনুবাদ প্ৰফুল্ল কটকীদেৱৰ । বহুদিন আগৰেপৰা পঢ়িম বুলি মন বন্ধা হেঁপাহৰ কিতাপখন অৱশেষত হাতত পৰিলহি – “জীৱনৰ অৰ্থ সম্পৰ্কত।”ডুৰান্তে কৈছে –\n” মানবজাতিৰ স্বাভাৱিক প্ৰবৃত্তি হ’ল আশা । ইয়াৰপৰা দাৰ্শনিকসকলো বাদ নপৰে । মোৰ নিজৰ স্বভাৱত মই ইমান হতাশাগ্ৰস্ত হ’ব নোৱাৰোঁ । … জীৱনৰ গভীৰতম সমস্যাবোৰ একাষৰীয়া কৰি থৈ এক উপৰুৱা আশাবাদৰ ওপৰতো মই নিৰ্ভৰ কৰিব খোজা নাই । মানুহে সাধাৰণতে তাকেই কৰে । … ধৰ্মীয় বিশ্বাস নোহোৱা হোৱাৰ পৰাই জীৱনৰ অৰ্থ সম্পৰ্কে মই চিন্তা কৰি আহিছোঁ । ..সত্য সুন্দৰ নহয় । মানুহৰ ইতিহাসত আটাইতকৈ ডাঙৰ ভুলটো হ’ল সত্যৰ আৱিষ্কাৰ । ..”\nজন্ম, বিবাহ আৰু মৃত্যুৰ দৈনন্দিন পৰিক্ৰমাতকৈ মানৱ জীৱনত আৰু কি আছে – এই সন্দৰ্ভত কিতাপখনত এটা পোহনীয়া কুকুৰৰ জীৱন্ত কাহিনী বৰ সুন্দৰকৈ বৰ্ণনা কৰা হৈছে । ডুৰাণ্টে ধৰ্ম, দৰ্শন, ইতিহাস,পদাৰ্থ বিজ্ঞান, ভূ-তত্ত্ব, জ্যোতিৰ্বিজ্ঞান, জীৱবিজ্ঞান, মনোবিজ্ঞান আদি বিভিন্ন দৃষ্টিকোণৰপৰা জীৱনৰ অৰ্থ চালি-জাৰি চাবলৈ চেষ্টা কৰিছিল যদিও কোনোটোৱেই তেওঁক সন্তোষজনক উত্তৰ দিব নোৱাৰিলে । ‘আমি কিয় জীয়াই আছোঁ!’ – প্ৰাপ্তবয়স্ক প্ৰতিজন লোকৰে জীৱনৰ কোনোবা নহয় কোনোবা ক্ষণত এবাৰলৈ হলেও মনলৈ অহা ই এক চিৰন্তন প্ৰশ্ন । এনে এক কঠিন প্ৰশ্নৰে সন্মুখীন হৈ, ইয়াৰ কোনো সন্তোষজনক উত্তৰ উলিয়াব নোৱাৰি ১৯৩১ চনৰ ১৫ জুলাই তাৰিখে এইজনা মহান দাৰ্শনিকে সমসাময়িক এশগৰাকী মনস্বী লোকলৈ এখন চিঠি লিখিলে । চিঠিখনত তেওঁ জানিব খোজা প্ৰশ্নকেইটা আছিল এনেধৰণৰ :\n১) আপোনাৰ জীৱনৰ অৰ্থ কি ?\n২) কিহে আপোনাক সক্ৰিয় কৰি ৰাখিছে ?\n৩) আপোনাৰ অনুপ্ৰেৰণা আৰু শক্তিৰ উৎস কি ?\n৪) আপোনাৰ সান্ত্বনা, সুখ আৰু সম্পদ ক’ত ?\n৫) ধৰ্ম্মই আপোনাক কিবা সহায় কৰিছেনে ?\nউক্ত এশগৰাকী ব্যক্তিৰ ভিতৰত আছিল বিভিন্ন ক্ষেত্ৰত পাৰদৰ্শী কবি , দাৰ্শনিক , সংগীতজ্ঞ, সাধু-সন্ত, এথলিট, মনস্তত্ত্ববিদ, নবেল পুৰস্কাৰ বিজয়ী আদি । মহাত্মা গান্ধী , জৱাহৰলাল নেহৰু , জৰ্জ্ বাৰ্নাড শ্ব, বাৰ্ট্ৰাণ্ড ৰাচেল, চি.ভি.ৰমন, চাৰ্লচ.বেয়াৰ্ড, আঁদ্ৰে মৰোৱা আদিৰ উপৰিও আটাইতকৈ হৃদয়স্পৰ্শী উত্তৰটো আহিছিল চিং চিং বন্দীশালত যাবজ্জীৱন কাৰাৱাস ভোগ কৰি থকা এজন কয়দীৰপৰা । সৰহভাগ উত্তৰেই দৃঢ় ভিত্তিৰ ওপৰত প্ৰতিষ্ঠিত আছিল যদিও যিসকল চৰকাৰী চাকৰিজীৱি আছিল তেওঁলোকে জবাব দিবলৈ অস্বীকাৰ কৰিছিল ।\nডুৰাণ্টৰ মনলৈ এই প্ৰশ্নটো কিয় আৰু কেনেকৈনো আহিছিল ?\nএদিন উইল ডুৰাণ্টে নিউয়ৰ্কৰ ঘৰৰ চোতালত কাম কৰি থাকোঁতে হঠাতে এজন ডেকা ল’ৰাৰ আগমন ঘটিছিল । সেই সময়ত যুক্ত ৰাষ্ট্ৰত প্ৰতিবছৰে প্ৰায় ২,৮৪,১৪২ টা আত্মহত্যাৰ ঘটনা সংঘঠিত হৈছিল । অত্যাধিক নিৰাশাই জীৱনৰ বিনাশ ঘটোৱাত সহায় কৰিছিল । উক্ত ডেকা ল’ৰাজনেও হতাশগ্ৰস্ত হৈ দাৰ্শনিক উইল ডুৰাণ্টৰ কাষ চাপিছিল আৰু সুধিছিল আপোনঘাটী হ’ব নলগাৰ এটা যুক্তিপূৰ্ণ কাৰণ । এই ঘটনাটোৰ পৰিপ্ৰেক্ষিততে এই বিখ্যাত গ্ৰন্থৰ সৃষ্টি ।\nডুৰাণ্টৰ চিঠি পাই এই গুণী ব্যক্তিসকলে যি উত্তৰ দিলে সেয়া আছিল নিসন্দেহে প্ৰেৰণাদায়ক । সেইবোৰত প্ৰকাশ পাইছিল জীয়াই থকাৰ আনন্দ আৰু জীৱনক অৰ্থবহ কৰি তুলিব পৰা অন্তৰ্দৃষ্টি । ঔপন্যাসিক থিওদৰ ড্ৰেইজাৰে লিখিছিল -” ধৰ্ম্ম বুলিবলৈ মোৰ প্ৰায় নায়েই । ধৰ্ম্মতত্ত্ব সম্পৰ্কে মই বহুত পঢ়া-শুনা কৰিছোঁ, কিন্তু মোৰ ধাৰণা সলনি কৰিব পৰা একো কাৰণ বিচাৰি পোৱা নাই । জীৱন ধাৰণ কৰা প্ৰতিটো জীৱৰ ক্ষেত্ৰতে একোটা দুৰ্বোধ্য কিন্তু শক্তিশালী প্ৰৱণতা সক্ৰিয় হৈ থাকে । জীৱনে জীয়াই থকাটো দাবী কৰে । ব্যক্তি এজনৰ কৰ্ম্ম নিৰ্দ্ধাৰিত হয় বংশগতিৰদ্বাৰা । কৰ্ম্মহীনতা স্বাস্থ্যকৰ গঠন প্ৰক্ৰিয়াৰ বাবে বেদনাদায়ক আৰু বিপজ্জনক- দৰাচলতে, ই প্ৰায় অসম্ভৱ । ৰুচিবোধৰ মিল থকা পুৰণি বন্ধু আৰু সংগীতে জীৱনৰ আন বাহ্যিক বিষয়তকৈ মোক অধিক আনন্দ দিছে । ”\nএই উত্তৰ আছিল ডুৰাণ্টৰ বাবে আশাপ্ৰদ । অৰ্থাৎ যি প্ৰস্তুতি( প্ৰতিভা) লৈ মানুহ জন্ম হয় তাকে কৰি জীয়াই থাকিব পৰাজনেই ভাগ্যৱান হয় । বাধ্যবাধকতাত সন্তুষ্টি নাই । ইয়াৰোপৰি পাৰিবাৰিক আবেগ-অনুভূতিসমূহৰ সমতাই মানুহৰ জীয়াই থকাৰ প্ৰেৰণা যোগায় । দুখ-বেজাৰৰ অন্তহীন বোজাতকৈ বিতৰ্কইহে সৃষ্টি কৰে বিৰাগৰ ।\nচাৰ্লচ. এ. বেয়াৰ্ডৰ উত্তৰটো আছিল এনেধৰণৰ – ” সংসাৰখন মাত্ৰ এখন পিটনি, আৰু নাৰী-পুৰুষে তাত ককবকাই থাকি মৰে- এই ধাৰণাটোত মই বিশ্বাস নকৰোঁ । নিষ্ঠুৰতা আৰু ট্ৰেজেডিবোৰ স্বত্বেও এই জগতত চমৎকাৰ কিবা এটা ঘটিব লাগিছে । বুদ্ধিমত্তাৰ প্ৰতি চৰম প্ৰত্যাহ্বানটো হ’ল আমাৰ ঐতিহ্যৰ (heritage) উত্তম আৰু অভিজাতটো বৰ্ত্তাই ৰখাটো । সৎ জীৱন যাপন নিজেই এটা লক্ষ্য, প্ৰেয় আৰু উপভোগ্য, আৰু বুদ্ধিদীপ্ত কৰ্ম্মই ইয়াক ক্ৰিয়াশীল কৰি ৰখাত সক্ৰিয় হয় । এই সীমিত চিন্তা বৃত্তৰ মাজতে মই মোৰ সৰু ঘানিটো ঘূৰাই থাকোঁ । ”\nবিখ্যাত পিয়ানোবাদক অচ্চিপ গেব্ৰিলউইটচেও ডুৰাণ্টৰ প্ৰশ্নৰ উত্তৰত ড্ৰেইজাৰে কোৱাৰ ধৰণেই মন্তব্য কৰিছিল । তেওঁৰ সুখ আৰু সান্ত্বনাৰ অৱলম্বন আছিল আৰ্ট আৰু পৰিয়াল । সস্তীয়া সন্তুষ্টিয়ে কলাৰ প্ৰকৃত সৌন্দৰ্য্য ধ্বংস কৰে বুলিও তেওঁ শংকা প্ৰকাশ কৰিছিল । এজন লোকৰ জীৱন দৰ্শন ব্যক্তিগত অভিজ্ঞতাৰ ওপৰত নহৈ বিস্তৃত আৰু পক্ষপাতশূন্য পৰ্য্যবেক্ষণৰ ওপৰত হ’ব লাগে বুলি তেওঁৰ বিশ্বাস ।\nউদাহৰণস্বৰূপে নিজে দিনটোত তিনি সাঁজ আহাৰ খাবলৈ পালেই সংসাৰত ক’তো লঘোনীয়া লোক নাই বুলি ভবাটো ভুল । নিজে সু-স্বাস্থ্যৰ গৰাকী হোৱা বাবেই প্ৰতিদিনে হাজাৰ হাজাৰ লোকে শাৰীৰিক যন্ত্ৰণাত ভোগা কথাটো উপেক্ষা কৰা অনুচিত । অচ্চিপৰ পৰিশুদ্ধ সততাই ডুৰাণ্টক ৰহস্যময়তাৰ ক্ষুদ্ৰ গণ্ডীৰপৰা উদ্ধাৰ কৰা বুলি তেওঁ উল্লেখ কৰিছে ।\nএনেকৈ ডুৰাণ্টে পোৱা বহুমূলীয়া চিঠিসমূহৰ প্ৰায় প্ৰতিখন চিঠিৰে মূল বক্তব্য আছিল কৰ্ম । চিন্তাতকৈ কৰ্ম অধিক সুস্থতাৰ পৰিচায়ক । কৰ্মলৈ পৰ্যবসিত নোহোৱা চিন্তা মাত্ৰেই একো একোটা বেমাৰ । চিন্তা গঠনমূলক নহলে হতাশাই বিস্তৰ ক্ষতি কৰে ।\nভাৰতীয় উত্তৰসমূহৰ ক্ষেত্ৰত ডুৰাণ্টে এটা বৰ উৎসাহজনক মন্তব্য আগবঢ়াইছে । তেওঁ কৈছে মানবজাতিৰ নৈতিক আদৰ্শবাদ আজিৰ বিশ্বৰ আন যিকোনো ঠাইতকৈ ভাৰতত অধিক উজ্জ্বলভাবে দীপ্যমান । কিতাপখনত প্ৰকাশিত তিনিজন বিখ্যাত মনীষিৰ উত্তৰসমূহ সংক্ষিপ্ত ৰূপত আছিল এনে ধৰণৰ :\nমহাত্মা গান্ধী : ধৰ্ম্ম আৰু নৈতিকতা মোৰ বাবে সমাৰ্থক শব্দ । পূৰ্ণ উপলব্ধিৰ প্ৰচেষ্টাই মোক সক্ষম কৰি ৰাখে । মোৰ সান্ত্বনা আৰু সুখ নিহিত হৈ আছে সমস্ত জীৱৰ সেৱাত । অন্ধকাৰ আৰু অপশক্তিৰ বিৰুদ্ধে যুঁজ দিয়াতেই মোৰ সমস্ত সম্পদ লুকাই আছে ।\nনেহৰু : মই বিজ্ঞান, যুক্তিবিদ্যা আৰু যুক্তিত বিশ্বাস কৰি আহিছোঁ কিন্তু মাজে মাজে সেইকেইটাত কিবা এটাৰ অভাৱ দেখা পাওঁ আৰু জীৱনটোক অন্য আৰু সবলতৰ শক্তিয়ে নিয়ন্ত্ৰণ কৰা যায় লাগে । সেই শক্তিটো হয়তো প্ৰবৃত্তি বা অপ্ৰতিৰোধ্য কৰ্ম্মশক্তি ( প্ৰেৰণা ) । এটা মহৎ উদ্দেশ্য সাধনৰ বাবে মই মোৰ সামান্য কৰণীয়খিনি কৰিছোঁ, তাৰপৰা মানসিক ভাৰসাম্য, শক্তি আৰু অনুপ্ৰেৰণা পাইছোঁ ।\nচি. ভি. ৰমন : জীৱনটো কেনেকৈ ক্ষন্তেকীয়া বাসনা-লালসা চৰিতাৰ্থ কৰিবৰ বাবে বা অনাগত দিনৰ সামন্য আশা-আকাঙ্ক্ষা পূৰ্ণ কৰিবৰ বাবে বুলি মই কস্মিন কালেও বিশ্বাস কৰা নাই ।.. বৌদ্ধিক আৰু বৈজ্ঞানিক প্ৰবণতাই হৈছে মোৰ জীৱন আৰু কৰ্ম্মাৱলীৰ মুখ্য উদ্দেশ্য । ধৰ্ম্মীয় কাজকাম আৰু মতবাদসমূহৰ মোৰ বাবে কোনো তাৎপৰ্য্য নাই । কিন্তু বুদ্ধ বা যীশুখ্ৰিষ্টৰ শিকনিসমূহৰ মোৰ বাবে মূল্য আছে , কালৰ গতিত সি হ্ৰাস নাপায় । পৰিশ্ৰমৰ বাসনা , সফলতা অৰ্জ্জনৰ আকাঙ্ক্ষা, পৰোপকাৰৰ হাবিয়াস আদিয়ে মোক কাৰ্য্যক্ষম কৰি ৰাখিছে । ভোগ-লালসা নহয়, আত্ম-সংযমহে সুখৰ প্ৰকৃত উৎস ।\nনাৰীসকলৰপৰা অহা উত্তৰৰ মুষ্টিমেয় কেইগৰাকীমানেহে জীৱনৰ সমস্যা সমূহৰ কথা উল্লেখ কৰা বুলি ডুৰাণ্টে মন্তব্য কৰিছে । তেওঁলোকে জীয়াই থকাৰ প্ৰেৰণা হিচাপে প্ৰথমে প্ৰেম-শক্তিৰ কথাই দৃঢ়তাৰে কৈছে । পৰিয়ালৰ প্ৰতি প্ৰেম , সমাজৰ প্ৰতি প্ৰেমেই হ’ল জীৱনৰ যুক্তি । সুন্দৰ প্ৰত্যুত্তৰটো দিছিল লেখিকা আৰু টেনিচ খেলুৱৈ হেলেন উইলচ মুদিয়ে । তেওঁ লিখিছিল মনটোক আলোড়িত কৰি ৰখা অস্থিৰতা নিয়ন্ত্ৰণ নোহোৱা পৰ্য্যন্ত তেওঁ কঠোৰ পৰিশ্ৰম কৰিব পাৰিছিল, আৰু এই প্ৰেৰণাদায়ক পৰিশ্ৰম শক্তিয়েই আছিল তেওঁৰ ধৰ্ম্ম । ভালপোৱা বিষয়টোত ধীৰে-স্থিৰে নিবিষ্ট থাকিলে মই মোৰ মনৰ পৰা খন্তেকীয়া বিষাদগ্ৰস্ততা, উত্তেজনা বা ক্ৰোধ দূৰ কৰিব পাৰো, আৰু তাৰপিছত সুখী আৰু প্ৰায় শান্তিপূৰ্ণ অনুভৱ কৰো ।\nএতিয়া আহিছোঁ ডুৰাণ্টে বিশেষভাৱে উল্লেখ কৰা যাৱজ্জীৱন কাৰাদণ্ডিত ব্যক্তিজনৰ চিঠিখনৰ কথালৈ । এটা শূন্য ভৱিষ্যতৰ সন্মুখত এজন লোকৰ জীৱনৰ অৰ্থ কি হ’ব পাৰে ? এই প্ৰসংগত কাৰাবন্দী অৱেন চি. মিডলটনৰ উত্তৰ আছিল যথেষ্ট বুদ্ধিদীপ্ত । তেওঁ লিখিছিল- “বন্দীশালৰ জীৱনো মুক্ত জীৱন এটাৰ দৰেই আকৰ্ষণীয় হ’ব পাৰে । এইটো নিৰ্ভৰ কৰে এজন লোকৰ নিজৰ দৰ্শনৰ ওপৰত থকা আস্থাৰ ওপৰত । মোৰ জীৱন দৰ্শন কেইবাটাও সৰল বিশ্বাসেৰে গঠিত । সুখ হ’ল মানসিক সন্তুষ্টিৰ এক প্ৰকাৰ । ই কাৰাগাৰতো লাভ কৰিব পাৰি । মুক্ত জীৱনতো বহু মানুহ অসুখী হয়, বহু ধনী মানুহো অসুখী হয় । ভৱিষ্যতৰ কথা মই বৰকৈ নাভাবো । কৰিবলগীয়া কামটো কিদৰে সম্পন্ন কৰো সেইটোহে মোৰ ধান্দা । শাৰীৰিক যন্ত্ৰণা, বিষাদগ্ৰস্ততা, বা বন্দী দশাই মোৰ পৰা মোৰ ক্ৰিয়াকলাপ আঁতৰাই নিব নোৱাৰে বুলি হোৱা উপলব্ধিতেই মোৰ সান্ত্বনা, অনুপ্ৰেৰণা আৰু সম্পদ ।”\nযিসকল ব্যক্তিয়ে তেওঁলোকৰ চিঠিত মূল বিষয়টো এৰাই চলিব বিচাৰিলে তেওঁলোকক ডুৰাণ্টে সন্দেহবাদী আখ্যা দিলে । সেইসকলৰ ভিতৰত বাৰ্ট্ৰাণ্ড ৰাছেল, বাৰ্ণাৰ্ড শ্ব অন্যতম । সদৌশেষত লেখক ডুৰাণ্টে আপোনঘাতী হ’ব খোজা লোকলৈ এটি বৰ মূল্যবান টোকা আগবঢ়াইছে । প্ৰতিটো কথাৰে একোটা চূড়ান্ত তাৎপৰ্য্য থাকে বুলি ধাৰণা হ’লেও আমাৰ সৰু সৰু মনবোৰৰ সীমাবদ্ধতাই সিবোৰৰ গভীৰতা জুখিব নোৱাৰে । সংসাৰ আৰু জীৱন, চিৰন্তন আৰু অসীম, আৰম্ভণি আৰু সমাপ্তি আদি শব্দ লৈ মানুহে খেলা কৰে, কিন্তু এইবোৰ অভিজ্ঞানহে ( পৰিচয় জ্ঞাপক চিহ্ন ) । ভগৱানক স্থানচ্যুত কৰি দৰ্শনে মানুহক তেওঁৰ স্থানাভিষিক্ত কৰিছে আৰু মানুহক এনে এক বিশ্বজনীন ধাৰণা আৰু সৃষ্টি সংক্ৰান্তীয় দৃষ্টিকোণেৰে অভিষিক্ত কৰিছে যিটোৰ অধিকাৰী এক মহত্তম আৰু অতিপ্ৰাকৃত শক্তিহে । মানসিক সীমাবদ্ধতাখিনি খোলাখুলিকৈ স্বীকাৰ কৰিলে মানুহে নৈৰাশ্যকো অধিক বিনয়েৰে গ্ৰহণ কৰিব পাৰে । আনুমানিক ধাৰণাসমূহৰ ওপৰত গুৰুত্ব দি মগজু ঘোলা কৰা উচিত নহয় । অপ্ৰমাণিত ধৰ্ম্মীয় ধাৰণাৰ ওপৰত গুৰুত্ব দিলে অবাস্তৱ ধৰ্ম্মীয় মতবাদৰ ভিত্তিত মৃত্যুবৰণ কৰা শ্বহীদসকলৰ লাইনটো আৰু দীঘলীয়া কৰাহে হ’ব । যান্ত্ৰিক দৰ্শনৰ ওপৰত হতাশা প্ৰতিষ্ঠিত হোৱাটো হাস্যকৰ । বিজ্ঞানৰ ক্ষেত্ৰত নিশ্চিত হ’ব পৰা কথাটো হ’ল ইয়াৰ বস্তুগত কৃতিত্বসমূহহে; ভাপ জাহাজ, আকাশী যান, স্বাস্থ্য ব্যৱস্থাসমূহ টেষ্ট টিউবে দৰ্শনত তোলা বুৰবুৰণিতকৈ অধিক বাস্তৱ । বিমানেৰে আকাশমাৰ্গত ঘূৰাৰ সময়তেই অনুভৱ কৰিব পাৰি ইঞ্জিনৰ বেপৰোৱা সাহস আৰু ক্ষমতা । বিপদ আৰু গতিবেগৰ উত্তেজনা গ্ৰহণৰ সময়তে বিজ্ঞানৰ বাস্তৱতা আৰু ইয়াৰ অলৌকিক( transcendental) তত্ত্বসমূহৰ প্ৰতি অনুভৱ কৰিব পাৰি উল্লাস । মৰিব খোজা কথাটোতে লাগি থকাৰ বিপৰীতে বিপজ্জনক কাম কিছুমান হাতত ল’ব লাগে । প্ৰদৰ্শনৰ বাবে মৃত্যুবৰণ কৰাতকৈ জন্ম-মৃত্যুৰ কিছু তাৎপৰ্য্য দিবলৈ চেষ্টা কৰিব লাগে । ত্ৰুটিপূৰ্ণ দৃষ্টিকোণে জীৱন বিষাদগ্ৰস্ত আৰু তিক্ততাপূৰ্ণ কৰি তোলে । ধনী আৰু দৰিদ্ৰৰ পাৰ্থক্যটো সাধাৰণতে সুযোগ আৰু দক্ষতাৰ মাজৰ পাৰ্থক্য । নিজৰ লগতে নিৰ্ভৰশীল পৰিজনৰ জীৱন নিৰাপদ নোহোৱালৈকে মানুহ সঞ্চয়ৰ প্ৰতি লালায়িত হৈয়েই থাকিব । সম্ভৱতঃ চৰকাৰৰ নিশ্চয়তা প্ৰদান, শৃংখলাবদ্ধভাৱ কৰ্ম্মবিভাজন আৰু সৰ্ব্বজনৰ বাবে বেতনৰ ব্যৱস্থাৰ দ্বাৰা এই সঞ্চয়ৰ প্ৰবৃত্তিটো নিয়ন্ত্ৰণ কৰিব পৰা যায় । সুৰক্ষা আৰু নিশ্চিতিৰদ্বাৰাহে ভয় আৰু লোভ হ্ৰাস কৰা সম্ভৱ । সভ্যতাৰ আটাইতকৈ বেছি হতাশজনক দৃশ্যটো দৰিদ্ৰতা নহয়, নৈতিক আঁহবোৰৰ দেখদেখ অৱনতিহে ।\nজীৱনৰ অৰ্থ জীৱনৰ মাজতেই থাকিব লাগিব, ব্যক্তিগত মৰণৰ পৰা ই স্বতন্ত্ৰ হ’ব লাগিব, জাতীয় অৱক্ষয়ৰ লগতো ইয়াৰ সম্পৰ্ক বিচাৰিবলৈ যাব নালাগিব । জীৱনৰ স্বকীয় বাসনা আৰু স্বাভাৱিক পূৰ্ণতাতে ইয়াক বিচাৰিব লাগিব । প্ৰকৃতিৰ সৌন্দৰ্য্য পৰ্য্যবেক্ষণেই জীৱনটোক ভালপোৱাৰ বাবে পৰ্য্যাপ্ত । আৰু প্ৰেম ? যদিও মূলতঃ ই এক জলবাহী চাপ আৰু ৰাসায়নিক অস্বস্তি, ইয়াৰ শীৰ্ষত ই হৈ পৰে গভীৰ অনুৰক্তিৰ এক বেলাড- পাৰস্পৰিক অস্থিৰ কামনাৰ নহয়, পাৰস্পৰিক বিবেচনাৰ ।\nমানুহে নিজকে এক সমগ্রৰ সহযোগী অংশ বুলি বিবেচনা কৰিব পাৰিলে কেতিয়াও হতাশাগ্ৰস্ত নহয় । জীৱনটোক অৰ্থ দিবলৈ নিজৰ জীৱনতকৈ বৃহত্তৰ আৰু অধিক সহনশীল উদ্দেশ্য থাকিব লাগিব । ব্যক্তিৰ মাজত নিহিত থকা সমস্ত মহানতা, এটা সমষ্টি বা দলে উলিয়াই আনিব পাৰে আৰু তেওঁক এনে একোটা মহান কামত প্ৰবৃত্ত কৰাব পাৰে যিটো তেওঁৰ মৃত্যুত ছেদেলি-ভেদেলি হৈ নাযায় ।\nযিকেইটা প্ৰশ্নই ডুৰাণ্টক কিতাপখন লিখিবলৈ উদ্বোদ্ধ কৰিলে সেই প্ৰশ্নসমূহৰ উত্তৰ সদৌশেষত ডুৰাণ্টে খুব সচেতনতাৰে ব্যক্ত কৰিছে ।\n১) জীৱনৰ অৰ্থ নিহীত থাকে এটা ক্ষুদ্ৰ গণ্ডীৰ ভিতৰত – মোৰ পৰিয়াল আৰু মোৰ কাৰ্যত ।\n২) মই সুখী হলোহেঁতেন এক মহত্তৰ উদ্দেশ্যত আত্ম-নিবেদন কৰিব পৰাহেঁতেন ।\n৩) মোৰ শক্তিৰ উৎস, প্ৰশংসাৰ প্ৰতি ব্যাকুল আকাঙ্ক্ষা( egotism) আৰু মোৰ ওপৰত নিৰ্ভৰশীল সকলৰ প্ৰতি এক উদ্ভ্ৰান্ত আত্ম-নিবেদনৰ প্ৰগাঢ় প্ৰচেষ্টা ।\n৪) মোক সক্ষম কৰি ৰাখে মোৰ চাৰিওফালৰ লোকসকলৰ সুখ-সন্তোষ, আৰু অন্ততঃ মোতকৈ শ্ৰেষ্ঠসকলৰ মোৰ প্ৰতি অনুকূল ধাৰণাই ।\n৫) মোৰ সুখৰ উৎস – মোৰ ঘৰখন, মোৰ কিতাপবোৰ, মোৰ কলম আৰু চিয়াঁহী । মই নিজকে সুখী বুলি নকওঁ, কিন্তু মই পৰিতৃপ্ত আৰু বৰ্ণনাতীতভাৱে কৃতজ্ঞ ।\n৬) মোৰ শেষ সম্বল সৰ্ব্বত্ৰ । এজন লোকৰ হাতত একে সময়তে বহুত কাম থাকিব লাগে । নিজৰ সুখ-সন্তোষ সম্পূৰ্ণৰূপে সন্তান, খ্যাতি, ধন আনকি স্বাস্থ্যৰ ওপৰতো নিৰ্ভৰশীল হ’বলৈ দিব নালাগে । এইবোৰৰপৰা সন্তোষ পাব লাগে যাতে আটাইবোৰ নাইকিয়া হ’লেও অন্ততঃ কোনোবা এটাত খোপনি পুতিব পাৰে। মোৰ শেষ আশ্ৰয় হ’ব প্ৰকৃতি ।\n৭) ধৰ্ম্মই মোক কিভাবে সহায় কৰে সেই কথা কোৱাটোৱেই আটাইতকৈ টান । এই মনোৰম অবাস্তবতাটো সম্পৰ্কে মোৰ মনত প্ৰত্যয় জন্মাব পৰাজনৰ প্ৰতি মই কৃতজ্ঞ নহৈ নোৱাৰিম । ব্যক্তিগত অমৰত্বৰ অভিলাষটোত কিবা এক স্বাৰ্থপৰতা আছে । উশাহ ল’ব নোৱাৰাকৈ সীমাহীন অহং ভাবেৰে ঠাহ খোৱা স্বৰ্গ এখন নিঃসন্দেহে এক অসহ্য স্থান হ’ব; তেনে এখন স্থানলৈ যাবলৈ মোৰ মন নাযাব ।\nউপদেশ মাত্ৰেই একান্তই অনৰ্থক আৰু আত্মম্ভৰি( snobbish)। এজন মানুহে আন এজনক বুজিব পৰাটো নিতান্তই টান কথা । কাম-বন নথকা মানুহবোৰহে হতাশাগ্ৰস্ত হয় । সেয়েহে জীৱন কালত কাম আৰু কথা-বাৰ্তাৰ যোগেদি জীয়াই থকাৰ পথ বিচাৰি উলিয়াব পাৰি । বছৰৰ আৰম্ভণিতে পঢ়া হেঁপাহৰ কিতাপখনিয়ে মোৰ মনত বুৰবুৰণি তুলি থকা বহু প্ৰশ্নৰ যেন উত্তৰ দিলে ! নিঃসন্দেহে এইখন কিতাপে পঢ়ুৱৈক যান্ত্ৰিক জীৱনৰ অৱসাদ নিৰাময় কৰি এক সতেজ জীৱনৰ বাবে উদগনি যোগোৱাত সহায় কৰিব ।\nপূৰ্বৱৰ্তী লেখা বিকল্প গণমাধ্যমৰ সময় আহিছে ( মনোৰম গগৈ )\nপৰৱৰ্তী লেখা জুবিন গাৰ্গ ক’ত হেৰাই গ’ল? ( সমুদ্ৰ কাজল শইকীয়া )


Why Women’s Jeans Have Smaller Pockets: মহিলাৰ জিন্সৰ পকেট পুৰুষতকৈ কিয় সৰু ? আপুনি সঠিক উত্তৰটো জানেনে ?– News18 assam\nমহিলাৰ জিন্সৰ পকেট পুৰুষতকৈ কিয় সৰু ? আপুনি সঠিক উত্তৰটো জানেনে ?\nজিন্স আজি ফেশ্বনৰ (Jeans Fashion Essential) এক অংশ হৈ পৰিছে। অৱশ্যে, বহুতো মহিলা চিন্তিত যে তেওঁলোকৰ জিন্সত পুৰুষৰ জিন্সতকৈ পকেট সৰু (Why Women’s Jeans Have Smaller Pockets)। ইয়াৰ বাবে, তেওঁলোকে নিজৰ পকেটত বেছি বস্তু ৰাখিব নোৱাৰে।\nLast Updated : January 03, 2022, 19:44 IST\nজিন্স আজি ফেশ্বনৰ (Jeans Fashion Essential) এক অংশ হৈ পৰিছে। জিন্সে সকলোৰে ৱাৰ্ডৰোবত প্ৰৱেশ কৰিছে। পুৰুষ হওক বা মহিলা হওক, জিন্সতকৈ অধিক আৰামদায়ক পোছাক এতিয়া নাথাকিব। অৱশ্যে, বহুতো মহিলা চিন্তিত যে তেওঁলোকৰ জিন্সত পুৰুষৰ জিন্সতকৈ পকেট সৰু (Why Women’s Jeans Have Smaller Pockets)। ইয়াৰ বাবে, তেওঁলোকে নিজৰ পকেটত বেছি বস্তু ৰাখিব নোৱাৰে। কিন্তু খুব কম মানুহে জানে এইটো কিয়।\nফেশ্বন ডিজাইনাৰ এমিলি কেলাৰ (Emily Keller), যি প্ৰায় ১০ বছৰ ধৰি ফেশ্বন উদ্যোগৰ অংশ হৈ আছে, তেওঁ এই কথা প্ৰকাশ কৰিছে। এমিলিয়ে বৰ্ণনা কৰিছিল যে মহিলাৰ জিন্সত কিয় সৰু পকেট আছে। যদিও পুৰুষৰ জিন্সত পাৰ্চ, চাবি, মোবাইলৰ পকেটত ধৰে, মহিলাৰ পকেটে সঠিকভাৱে ফোনটোৱে নধৰে। কিন্তু এতিয়া এই অন্যায়ৰ প্ৰকৃত কাৰণ প্ৰকাশ পাইছে।\nছ'চিয়েল মিডিয়া ছাইট Quoraত, এমিলিয়ে ব্যাখ্যা কৰিছে যে মহিলাৰ জিন্সৰ সৰু পকেট থকাৰ তিনিটা কাৰণ থাকিব পাৰে। প্ৰথম কাৰণটো হ'ব পাৰে ব্যয় হ্ৰাস কৰা। কোম্পানীবোৰে পকেটৰ কাপোৰ সঞ্চয় কৰাত যথেষ্ট লাভ কৰে। ইয়াৰ বাবে, কোম্পানীবোৰে মহিলাৰ জিন্সত পকেট তৈয়াৰ নকৰে।\nএমিলিয়ে ইয়াৰ দ্বিতীয় কাৰণটো ফেশ্বন ট্ৰেণ্ডক ব্যাখ্যা কৰিছে। ফেশ্বন বিশেষজ্ঞজনে বৰ্ণনা কৰিছে যে যিহেতু মহিলাৰ জিন্স আজিকালি বডী ফিট, যদি পকেট তৈয়াৰ কৰা হয়, লেয়াৰটো ক্লেয়াৰ যেন লাগিব। ইয়াৰ বাবে, মহিলাৰ জিন্সত পকেট দিয়া নহয়। তৃতীয় আৰু অন্তিম কাৰণত, এমিলিয়ে বৰ্ণনা কৰিছে যে যদি মহিলাৰ জিন্সত এটা পকেট সুমুৱাই দিয়া হয়, তেন্তে এলেকাটো প্ৰসাৰিত হ'ব। ইয়াৰ বাবে, পকেটৰ স্থানো সৰু ৰখা হয়।\nঅৱশ্যে, এমিলিয়ে অৱশেষত স্পষ্ট কৰি দিছিল যে ব্যয় হ্ৰাস কৰাটো হৈছে আটাইতকৈ ডাঙৰ কাৰণ। আন সকলো অজুহাত আছে।\nFirst published: January 03, 2022, 19:44 IST


হে মাতৃ ! তোমাক প্ৰনাম- ছাগলী বিক্ৰী কৰি পুতেকক বনালে ন্যায়াধীশ\nমাতৃ তোমাক প্ৰনাম! ছাগলী বিক্ৰী কৰি পুতেকক বনালে ন্যায়াধীশ\nকষ্টৰ অসাধ্য একো নাই। পুনৰ এবাৰ এইষাৰি বাক্যক সত্য প্ৰমাণিত কৰিলে উত্তৰ প্ৰদেশৰ লখিমপুৰ নামৰ ঠাইৰ এগৰাকী মাতৃ-পুত্ৰই। মাতৃগৰাকীয়ে ছাগলী বেছি কৰা উপাৰ্জনেৰে নিজ পুত্ৰক বনালে ন্যায়াধীশ। পুত্ৰৰ এই সাফল্যত এতিয়া দেশৰ চৌদিশৰ পৰা মাতৃ-পুত্ৰলৈ আহিছে শুভেচ্ছাৰ বন্যা।\nঅশেষ কষ্টৰ মাজেৰে সফলতা আহৰণ কৰা এই পৰিয়ালটোক শুভেচ্ছা জনাবলৈ ৰাজ্যখনৰ বিভিন্ন প্ৰান্তৰ পৰা অহা লোক তথা শুভাকাংশী সকলে ভিৰ কৰিছেহি তেওঁলোকৰ ঘৰ।\nআচলতে, লখিমপুৰ খেৰি জিলাৰ মুছেপুৰ গাঁৱৰ এটা অতি দৰিদ্ৰ পৰিয়ালৰ বাসিন্দা আছগৰ আলী। দৰিদ্ৰতাই কোঙা কৰা পৰিয়ালটোৰ পুত্ৰ আছগৰ আলীক কিবা এটা বনোৱা তথা সমাজৰ এগৰাকী সু নাগৰিক হিচাপে প্ৰতিষ্ঠিত কৰোৱাৰ সপোন দেখিছিল মাতৃয়ে।\nমাতৃৰ সপোন আছিল যে পুত্ৰই এনেকুৱা এটা কৰি দেখুৱাব য’ত সমাজে তেওঁক বাহ বাহ দিব। মাতৃৰ এই সপোন পূৰণৰ বাবে পুত্ৰ আছগৰেও দিন-ৰাতি কৰিছিল একাকাৰ। আৰু অৱশেষত পুত্ৰৰ জৰিয়তে পূৰ্ণ হ’ল মাতৃৰ সপোন।\nশেহতীয়াকৈ উত্তৰ প্ৰদেশ লোকসেৱা আয়োগে ঘোষণা কৰা ন্যায়াধীশৰ পৰীক্ষাত সফলতাৰে উত্তীৰ্ণ হৈছে আছগৰ আলী। বৰ্তমান আছগৰে বেনাৰছত পি এইচ ডি কৰি আছে।\nআছগৰে জনোৱা অনুসৰি তেওঁৰ মাতৃয়ে ঘৰত পোহা ছাগলী বিক্ৰী কৰি তেওঁৰ মাচুল প্ৰদান কৰে। ইফালে পুত্ৰৰ এই সাফল্যত মাতৃৰ লগতে পৰিয়ালৰ আন আন সদস্যৰ মাজত আনন্দৰ লহৰ উঠিছে।\nইফালে আজগৰৰ ভাতৃয়ে কয় যে আমাৰ বংশত ন্যায়াধীশ হোৱাটো দূৰৰ কথা আজিলৈ কোনেও সাধাৰণ চৰকাৰী চাকৰি এটাও পোৱা নাছিল। আমাৰ বংশত কোনেও কৰিব নোৱাৰা এটা কাম মোৰ ভাতৃয়ে কৰি দেখুৱালে।


বিবাহসূত্ৰে তেওঁ অসমৰ আন এগৰাকী প্ৰখ্যাত সাহিত্যিক নিৰুপমা বৰগোহাঞিৰ স্বামী আছিল আৰু দুয়ো একেলগে 'পুৱাৰ পূৰৱী সন্ধ্যাৰ বিভাস' নামৰ উপন্যাসখন লিখি উলিয়াইছিল। বৰগোহাঞিয়ে 'সাউদৰ পুতেকে নাও মেলি যায়', 'হালধীয়া চৰায়ে বাওধান খায়', 'অস্তৰাগ', 'পিতাপুত্ৰ', 'মৎসগন্ধা', 'তিমিৰ তীৰ্থ' আদি বহুকেইখন উপন্যাসৰ উপৰি কেইবাখনো আত্মজীৱনী, স্মৃতি-কথা, প্ৰবন্ধ-সংকলন, গল্প-সংকলনৰ উপৰি যথেষ্ট সংখ্যক কবিতা লিখিছে। বৰগোহাঞিৰ উপন্যাস 'হালধীয়া চৰায়ে বাওধান খায়'ৰ কাহিনীভিত্তিক জাহ্নু বৰুৱাৰ দ্বাৰা নিৰ্মিত একে নামৰ ছবিখনে ১৯৮৮ চনত শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা লাভ কৰাৰ লগতে আন আন্তঃৰাষ্ট্ৰীয় পৰ্যায়ৰ বঁটাও লাভ কৰিছিল।\nঅসমত গ্ৰন্থ আন্দোলনৰ হোতা স্বৰূপে হোমেন বৰগোহাঞিৰ অৱদান যথেষ্ট৷ তেখেতে বিংশ শতিকাৰ শেষৰপৰা একবিংশ শতিকাৰ সময়ছোৱাত বহুখিনি কাম কৰি থৈ গৈছে৷ ‘যিবোৰ দেশত শিক্ষিতৰ সংখ্যা আৰু কিতাপৰ প্ৰচলন আটাইতকৈ বেছি সেইবোৰ দেশেই আজি পৃথিৱীৰ ভিতৰত আটাইতকৈ উন্নত দেশ বুলি পৰিগণিত হৈছে৷ অসমৰ মানুহেও যদি আধুনিক জগতৰ উন্নতিৰ প্ৰতিযোগিতাত সমানে ভাগ ল’ব খোজে তেন্তে তেওঁলোকে কিতাপক ভাল পাবলৈ শিকিব লাগিব আৰু নিয়মিতভাৱে কিতাপ পঢ়াৰ অভ্যাস কৰিব লাগিব৷’ সাহিত্যৰ বিভিন্ন বিধাসমূহত সবলভাৱে আত্মপ্ৰতিষ্ঠা লাভ কৰাৰ সমান্তৰালভাৱে তেওঁ নিজৰ জীৱনটোকে ‘সাহিত্য ৰচনাৰ মূল বিষয়’ হিচাপে প্ৰতিষ্ঠা কৰিলে৷ ‘ধুমুহা আৰু ৰামধেনু’ৰ দ্বিতীয় খণ্ডত তেওঁ লিখিছে– ‘ক’বলৈ গ’লে যোৱা কুৰিবছৰমান ধৰি আত্ম-জীৱনীৰ বাহিৰে [সাংবাদিকতাক বাদ দি] আন একো মই লিখাই নাই৷ যোৱা কুৰিবছৰত মই আটাইতকৈ বেছি পৰিমাণে লিখিছো ব্যক্তিগত ৰচনা– যিবোৰত মই ঘাইকৈ নিজৰ কথাই লিখিছোঁ৷’\n‘শ্ৰীময়ী’ আলোচনীৰ এটা সাক্ষাৎকাৰত বৰগোহাঞিয়ে তেওঁৰ লেখা সম্পৰ্কে এষাৰ কথা কৈছিল এনেদৰে–‘যদি কোনো কথা মই তীব্ৰভাৱে অনুভৱ নকৰোঁ মই লিখিব নোৱাৰোঁ৷ মোৰ লেখাত আন্তৰিকতা আৰু অনুভূতিৰ তীব্ৰতা সংপৃক্ত হৈ থাকে৷’\n4 বৰগোহাঞি সম্পৰ্কে বিভিন্নজনৰ মতামত\nহোমেন বৰগোহাঞিয়ে তেওঁৰ আত্মজীৱনীত নিজৰ ইচ্ছাৰ বিৰুদ্ধে বিজ্ঞানৰ শ্ৰেণীত ভৰ্তি হোৱা বুলি উল্লেখ কৰিছে। তেওঁ কৈছে, “নিজৰ ইচ্ছাৰ বিৰুদ্ধে মই বিজ্ঞানৰ শ্ৰেণীত ভৰ্তি হৈছিলোঁ। তাৰো কাৰণ আছিল একেটাই-জেদ।” কলেজীয়া শিক্ষা গ্ৰহণ কৰাৰ আগতে অৱতীৰ্ণ হোৱা প্ৰৱেশিকা পৰীক্ষাত তেওঁ‌ৰ ফলাফল আশানুৰূপ হোৱা নাছিল। তেওঁ প্ৰথম বিভাগতহে উত্তীৰ্ণ হৈছিল। পৰীক্ষাৰ ফলাফল ঘোষণা হোৱাৰ দিনা সংস্কৃত শিক্ষক লক্ষ্মীনাথ ফুকনে তেওঁক কলা শাখাত পঢ়িবলৈহে নিৰ্দেশ দিছিল। অৱশ্যে হোমেন বৰগোহাঞিয়ে মনে মনে কলা শাখাতে পঢ়িম বুলিয়েই ঠিক কৰি থৈছিল। কিন্তু শিক্ষকগৰাকীৰ কথা শুনি তেওঁ জেদতে বিজ্ঞান শাখাত পঢ়িবলৈ থিৰাং কৰিলে। তেওঁৰ ইণ্টাৰমিডিয়েট (আইএছচি) পৰীক্ষা ভাল হৈছিল। কিন্তু তেওঁ কৈছে, “…কিন্তু তাৰ কাৰণে কিছু মূল্য দিবলগীয়া হ'ল। কলেজৰ প্ৰথম দুটা বছৰ মোৰ কাৰণে খুব নিৰানন্দময় হৈ ৰ'ল।” ইয়াৰ পিছত তেওঁ তৃতীয় বাৰ্ষিকত নাম লগাওঁতে ইংৰাজীত অনাৰ্ছ ল'লে আৰু বিজ্ঞান শাখাৰ পৰা কলা শাখালৈ আহিল। তেওঁ আত্মজীৱনী 'আত্মানুসন্ধান'ত কৈছে, “আৰ্টছলৈ আহি ঘৰৰ ল'ৰা ঘৰলৈ ঘূৰি অহাৰ নিচিনা বিৰাট স্বস্তি অনুভৱ কৰিলোঁ।”\nআৰম্ভণিৰ কালছোৱা[সম্পাদনা কৰক]\n১৯৫৫ চনত হোমেন বৰগোহাঞিয়ে প্ৰশাসনিক সেৱাৰ পৰীক্ষাত অৱতীৰ্ণ হয় আৰু মাজুলীত উপ-প্ৰতি সমাহৰ্তা হিচাপে কৰ্মজীৱন আৰম্ভ কৰে। ১৯৫৮ চনৰ পৰা ১৯৬০ চনলৈকে তেওঁ ছয়গাঁৱত উপ-প্ৰতি সমাহৰ্তাৰ দায়িত্বত থাকে। ১৯৬০-৬২ চনত তেওঁ গোৱালপাৰা মহকুমাৰ পৰিকল্পনা বিষয়া হিচাপে কৰ্মনিৰ্বাহ কৰে। ১৯৬৩-৬৫ চনত উত্তৰ লখিমপুৰত পৰিকল্পনা বিষয়া আৰু ১৯৬৫-৬৮ চনত যোৰহাটৰ পৰিকল্পনা বিষয়াৰ দায়িত্বত থাকে। ১৯৬৮ চনত চৰকাৰী চাকৰি পৰিত্যাগ কৰে আৰু সাপ্তাহিক নীলাচল কাকতত সম্পাদক হিচাপে সাংবাদিক জীৱন আৰম্ভ কৰে।\nআত্মজীৱনী 'ধুমুহা আৰু ৰামধেনু (দ্বিতীয় খণ্ড)'ত হোমেন বৰগোহাঞিয়ে লেখক জীৱন কবিতাৰ জৰিয়তে আৰম্ভ কৰা বুলি মন্তব্য কৰিছে। পঞ্চম-সপ্তম শ্ৰেণীত পঢ়ি থকাৰ কালতে মাধৱ বেজবৰুৱা সম্পাদিত বাঁহী আলোচনীত তেওঁৰ কবিতা প্ৰকাশ পাইছিল। ডিব্ৰুগড় চৰকাৰী হাইস্কুলত দশম শ্ৰেণীৰ ছাত্ৰ হৈ থকাৰ কালত হেম বৰুৱাৰ সম্পাদনাত 'পছোৱা' নামৰ অসমীয়া আলোচনী এখন ওলাইছিল। সেইখন আলোচনীলৈ তেওঁ 'কুশল কোঁৱৰ' নামৰ কবিতা এটা লিখি প্ৰেৰণ কৰিছিল। কবিতাটো প্ৰকাশ হৈছিল।\nঅসমৰ কবি নৱকান্ত বৰুৱাই সীমা দত্ত ছদ্মনামেৰে মাধৱ বেজবৰুৱা সম্পাদিত বাঁহীত লিখা কবিতাই হোমেন বৰগোহাঞিক প্ৰভাৱিত কৰিছিল বুলি তেওঁ আত্মজীৱনীত মন্তব্য কৰিছে। তেখেতে লিখিছে, “…একমাত্ৰ সীমা দত্তৰ কবিতাবোৰ মই উৰাই-ঘূৰাই বহুবাৰ পঢ়িছিলো, আৰু সেই কবিতাবোৰৰ মাজতে অসমীয়া কবিতাৰ ঋতু-পৰিৱৰ্তনৰ প্ৰথম পূৰ্বাভাস মই পাইছিলো।” নৱকান্ত বৰুৱাৰ উপৰি অসমীয়া কবি অজিৎ বৰুৱাৰ কাব্যই বৰগোহাঞিক প্ৰভাৱিত কৰিছিল। ১৯৫৭ চনত বৰগোহাঞিৰ প্ৰথমটি গল্প সংকলন 'বিভিন্ন কোৰাছ' প্ৰকাশ হয়।\nসাহিত্য-সংবাদ জীৱন[সম্পাদনা কৰক]\nবৰগোহাঞিয়ে সাংবাদিক জীৱনৰ পাতনি মেলিছিল মালিগাঁৱৰপৰা প্ৰকাশিত দেৱেন্দ্ৰনাথ শৰ্মাৰ দ্বাৰা প্ৰকাশিত অসমীয়া কাকত ‘দৈিনক শান্তিদূত’ৰ জৰিয়তে৷ তেওঁ এই কাকতখনত ৪৫ দিন কাম কৰিছিল৷ এই কথা তেওঁ ‘মোৰ সাংবাদিক জীৱন’ (প্ৰথম খণ্ড) গ্ৰন্থত উল্লেখ কৰি গৈছে৷ ১৯৬০ চনৰ ১ নৱেম্বৰৰপৰা চন্দ্ৰপ্ৰসাদ শইকীয়া সম্পাদিত ‘অসম বাতৰি’ কাকতত প্ৰবন্ধ লিখাৰ কাম-কাজ আৰম্ভ কৰে৷ ১৯৬৮ চনত চৰকাৰী চাকৰিৰপৰা ইস্তফা দি ' সাপ্তাহিক নীলাচল' নামে এখন সাপ্তাহিক কাকত আৰম্ভ কৰে আৰু কাকতখনৰ সম্পাদকৰ দায়িত্ব লয়। ১৯৭৭ চনলৈকে নীলাচলৰ সম্পাদকৰ দায়িত্ব লোৱাৰ লগতে একেটা বৰ্ষতে ‘সাপ্তাহিক নাগৰিক’ নামৰ কাকতখনৰ প্ৰতিষ্ঠাপক সম্পাদক হিচাপে দায়িত্ব গ্ৰহণ কৰে৷ পৰৱৰ্তী ১৯৮০ চনত 'লোকায়ত' কাকতৰ সম্পাদকৰ দায়িত্ব লয়। ১৯৮১ চনত কলকাতাৰপৰা প্ৰকাশিত বঙালী ভাষাৰ কাকত 'আজকাল'ৰ তেওঁ আছিল উত্তৰ-পূৰ্বাঞ্চলৰ বিশেষ প্ৰতিনিধি। ইয়াৰ পাছতে তেওঁ ১৯৮৭ চনত'সমকাল' আৰু ১৯৮৯ চনত'সূত্ৰধাৰ' আলোচনীৰ প্ৰতিষ্ঠাপক সম্পাদক ৰূপে কাৰ্যনিৰ্বাহ কৰে আৰু ১৯৯১ চনত কিশোৰ-কিশোৰীৰ বাবে প্ৰকাশিত 'কিশোৰ' আলোচনীৰ প্ৰতিষ্ঠাপক সম্পাদকৰ দায়িত্ব লয়। ১৯৯৩ চনত তেওঁ সাপ্তাহিক কাকত 'অসম বাণী' সম্পাদনাৰ দায়িত্ব লয় আৰু ১৯৯৭ চনত 'আমাৰ অসম' কাকতৰ সম্পাদকৰূপে দায়িত্ব ভাৰ গ্ৰহণ কৰে। ২০০৪ চনত আমাৰ অসম এৰি 'দৈনিক বাতৰি' কাকতৰ প্ৰতিষ্ঠাপক সম্পাদকৰ দায়িত্ব লয়। ২০০২ চনত তেওঁ উৎকৃষ্ট সংবাদ সেৱাৰ বাবে ‘জয়কৃষ্ণ ৰামদয়াল সমন্বয় বঁটা’ লাভ কৰে৷ ২০০৪ চনত তেওঁ ‘আমাৰ অসম’ কাকতৰ দায়িত্ব বাদ দিয়ে৷ ২০০৫ চনৰপৰা তেওঁ বৌদ্ধিক আলোচনী 'সাতসৰী'ৰো সম্পাদক আছিল। ২০১৫ চনত তেওঁ নিয়মীয়া বাৰ্তা কাকতৰ মুখ্য সম্পাদকৰ দায়িত্ব লয় আৰু মৃত্যু পৰ্যন্ত নিয়াৰিকৈ এই কাকতখন চলায়। বৰগোহাঞি আছিল অসমীয়া প্ৰতিদিন কাকতৰো স্তম্ভলেখক। তেওঁ নিউজ লাইভ’ত ‘মুখামুখি’ শীৰ্ষক এটা অনুষ্ঠান চলোৱাৰ লগতে পৰৱৰ্তী সময়ত একেটা চেটেলাইট চেনেলতে ‘কথা-বাৰ্তা’ নামৰ এটি অনুষ্ঠান চলাইছিল৷\nষ্টুডেণ্টছ ষ্ট'ৰ্‌ছৰ সৈতে সম্পৰ্ক[সম্পাদনা কৰক]\n১৯৮৭ চনত ষ্টুডেণ্টছ ষ্ট'ৰ্‌ছ প্ৰকাশনৰ সৈতে হোমেন বৰগোহাঞিৰ প্ৰথম সম্পৰ্ক হৈছিল। এই সম্পৰ্কৰ শুভাৰম্ভ হৈছিল সাউদৰ পুতেকে নাও মেলি যায় শীৰ্ষক উপন্যাসখনিৰে। তেতিয়াৰে পৰা জীৱনৰ অন্তিম সময়লৈকে বৰ্তি থকা সুদীৰ্ঘ ৩৪ বছৰজোৰা সম্পৰ্কৰ কথা সুঁৱৰি প্ৰকাশনৰ প্ৰধান সদস্য অজয় কুমাৰ দত্ত আৰু মৃত্যুঞ্জয় কুমাৰ দত্তই তেখেতৰ মৃত্যুৰ পাছত এনেদৰে লিখিছিল, “ইখনৰ পিছত সিখনকৈ প্ৰতিবছৰে নতুন নতুন কিতাপৰ পাণ্ডুলিপি আমাক দি যাবলৈ ধৰিলে। লাহে লাহে তেখেতৰ লগত আমাৰ সম্পৰ্ক গাঢ় হৈ আহিল। কঠোৰ ব্যক্তিত্বৰ আঁৰত থকা কোমল অন্তৰৰ মানুহজনক আমি ভালদৰে বুজি উঠিলোঁ। তেখেতৰ ওপৰত আমাৰ তাগিদা দিনকদিনে বাঢ়ি গ'ল। পাঠক সমাজেও প্ৰতিবছৰতেই বিচৰা হ'ল হোমেন বৰগোহাঞিৰ এখন নতুন কিতাপ। … এটা কথা উল্লেখ কৰিব খুজিছোঁ যে মানুহে সততে কোৱা ‘হোমেন বৰগোহাঞি মানেই ষ্টুডেণ্টছ ষ্ট'ৰ্‌ছ’ শীৰ্ষক মন্তব্যষাৰ শুনিলেই আমি অজান পুলক আৰু গৌৰৱত আহ্লাদিত হওঁ, নিজকে পৰম ধন্য যেন অনুভৱ কৰোঁ।”\nনিজৰ উপন্যাস সম্পৰ্কে অভিমত[সম্পাদনা কৰক]\n…উপন্যাসৰ ভিতৰত ৰচনা শৈলীৰ ফালৰ পৰা মই 'মৎস্যগন্ধা'খন লিখি অলপ সন্তুষ্টি লাভ কৰিছিলো। 'অস্তৰাগ' নামৰ উপন্যাস লিখিও লেখক হিচাপে মই কিছু সন্তুষ্টি লাভ কৰিছিলো। …\n১৯৫৮ চনত তেওঁ নিৰুপমা তামুলীৰে সৈতে বিবাহপাশত আবদ্ধ হয়। নিৰুপমা তামুলী, পাছলৈ নিৰুপমা বৰগোহাঞি, এগৰাকী জনপ্ৰিয় লেখিকা। তেওঁ নাৰীবাদী লেখাৰ বাবে বিখ্যাত। তেওঁলোকৰ দুটি সন্তান অনিন্দ্য বৰগোহাঞি আৰু প্ৰদীপ্ত বৰগোহাঞি। ১৯৭৭ চনৰপৰা বৰগোহাঞি দম্পতী পৃথকে থাকিবলৈ লয়। প্ৰদীপ্ত বৰগোহাঞি হৈছে গুৱাহাটী বিশ্ববিদ্যালয়ৰ ইংৰাজী বিভাগৰ প্ৰবক্তা আৰু তেওঁ তেওঁৰ পিতৃৰ কেইবাখনো ৰচনাৰাজী ইংৰাজী ভাষালৈ অনুবাদ কৰিছে। সেইসমূহৰ ভিতৰত উল্লেখযোগ্য হৈছে ২০১৭ চনত প্ৰকাশিত 'দ্য কালেক্টেড ৱৰ্কছ্ অফ হোমেন বৰগোহাঞি', য'ত সন্নিবিষ্ট হৈছে বৰগোহাঞিৰ কেইবাটাও ছুটিগল্প আৰু উপন্যাস।\nবৰগোহাঞি সম্পৰ্কে বিভিন্নজনৰ মতামত[সম্পাদনা কৰক]\nগৰীয়সী আলোচনীয়ে বিংশ শতাব্দীৰ শ্ৰেষ্ঠ অসমীয়া বিশ গৰাকীৰ মাজত হোমেন বৰগোহাঞিক স্থান দিছে৷ ‘কথা-বৰেণ্য’ গ্ৰন্থত কুৰি শতিকাৰ ৭৫ গৰাকী শ্ৰেষ্ঠ অসমীয়াৰ সাহিত্যিক-শিল্পীৰ মাজত প্ৰথম ১০ গৰাকীৰ ভিতৰতে হোমেন বৰগোহাঞিক স্থান দিছে৷\nনগেন শইকীয়াই বৰগোহাঞিৰ বিষয়ে লিখিছে– ‘সাম্প্ৰতিক কালৰ অসমৰ বৰগোহাঞি হ’ল এগৰাকী গুৰুত্বপূৰ্ণ আৰু সৃষ্টিশীল, সমাজ সচেতন লেখক, সাংবাদিক, প্ৰখৰ বুদ্ধিদীপ্ত, যুক্তিবাদী, সাহসী, শক্তিশালী গদ্যলেখক আৰু এগৰাকী জাতীয় চেতনাসম্পন্ন আৰু একে সময়তে গভীৰ মানৱতাবাদী ব্যক্তি৷’ প্ৰশাসনিক বিষয়াৰ লোভনীয় চাকৰি এৰি সাংবাদিক আৰু সাহিত্য কৰি জীৱন কটাম বুলি ভবাটোৱেই বৰগোহাঞিৰ জীৱনৰ আটাইতকৈ চেলেঞ্জিং কৰ্ম ৰূপে আজিৰ তাৰিখত আমি অনুভৱ কৰোঁ৷ অজিৎ বৰুৱাই সেয়েহে বৰগোহাঞিৰ বিষয়ে কৈছিল– ‘সাহিত্য সাধনা আমিও কৰোঁ, কিন্তু তাৰ নামত জীৱনটোক উছৰ্গা কৰাৰ সাহ দেখুৱালে কেৱল বৰগোহাঞিয়ে৷ তেওঁ মোৰ প্ৰিয়তম লেখক নহ’ব পাৰে, কিন্তু অসমৰ দৰে পৰিৱেশত সাহিত্যৰ প্ৰতি তেওঁৰ নিষ্ঠা আৰু সততা দেখি তেওঁৰ প্ৰতি শ্ৰদ্ধাত মোৰ শিৰ দোঁ খাই যায়৷’\nময়ূৰ বৰাই বৰগোহাঞিৰ সম্পৰ্কে লিখিছে- ‘প্ৰায় পাঁচটা দশকতকৈও অধিক কালজুৰি সক্ৰিয় সাংবাদিকতা কৰা হোমেন বৰগোহাঞিৰ উজ্বল কীৰ্তি আছিল উদীয়মান লেখকসকলক জনোৱা উৎসাহ আৰু অনুপ্ৰেৰণা৷ অসমৰ বৰ্তমানৰ সাহিত্য-সাংবাদিকতাৰ ক্ষেত্ৰখনত তেখেতৰ দ্বাৰা আৱিষ্কৃত আৰু অনুপ্ৰাণিত অসংখ্য বিখ্যাত লোক আছে৷ তাৰ অধিকাংশ লোকেই আজিও তেখেতে যোগোৱা অনুপ্ৰেৰণাৰ কথা সোঁৱৰে৷’\n২০২১ চনৰ ক'ভিড-১৯ বৈশ্বিক মহামাৰীৰ দ্বিতীয় ঢৌত তেওঁ আক্ৰান্ত হৈ চিকিৎসালয়ত ভৰ্তি হয় আৰু ৭ মে' তাৰিখে চিকিৎসালয়ৰপৰা ক'ভিড মুক্ত হৈ স্বগৃহলৈ ওভতে যদিও ১২ মে'ৰ পুৱতি নিশা ৩ বজাত তেওঁ বিছনাৰ পৰা ঢলি পৰে। স্বাস্থ্যৰ অৱনতি ঘটাত তেওঁক ৬:১৫ বজাত গুৱাহাটীৰ জিএনআৰচি হস্পিতালত ভৰ্তি কৰোৱা হয় আৰু তাতে ৬:৫৮ বজাত তেওঁ শেষ নিশ্বাস ত্যাগ কৰে। মৃত্যুৰ আগমুহূৰ্তলৈকে তেওঁ জনপ্ৰিয় অসমীয়া বাতৰি কাকত 'নিয়মীয়া বাৰ্তা'ৰ মুখ্য সম্পাদক হিচাপে কাৰ্যনিৰ্বাহ কৰি আছিল। মৃত্যুৰ সময়ত তেওঁৰ বয়স আছিল ৮৮ বছৰ।\nবৰগোহাঞিৰ মৃত্যুৰ প্ৰতি সন্মান জনাই ‘সাতসৰী’ আলোচনীয়ে ২০২১ চন, জুলাই মাহ, দ্বাদশ সংখ্যাটো হোমেন বৰগোহাঞিৰ প্ৰতি শ্ৰদ্ধাঞ্জলি সংখ্যা হিচাপে প্ৰকাশ কৰিছে৷ সম্পাদক অনুৰাধা শৰ্মা পূজাৰীয়ে ‘অসমত যোৱা দুটা দশক একপ্ৰকাৰ হোমেন বৰগোহাঞিৰ বৌদ্ধিক দখলত আছিল বুলিলেও বঢ়াই কোৱা নহ’ব’ বুলি সাতসৰীৰ সম্পাদকীয়ত উল্লেখ কৰিছে৷ পূজাৰীয়ে লিখিছে– ‘হোমেন বৰগোহাঞিৰ জীৱনৰ দুটা বৈশিষ্ট্য লক্ষণীয়৷ এক, নিঃসংগ জীৱনক গ্ৰহণ কৰি বহিৰ্মুখী সমাজ, প্ৰকৃতি বিশ্লেষণ৷ দুই, প্ৰজন্ম নিৰ্মাণৰ উদ্দেশ্য আগত ৰাখি সাহিত্য আৰু সাংবাদিকতাৰ ক্ষেত্ৰ দুখনক পূৰ্ণৰূপে ব্যৱহাৰ কৰাত তেখেত সমৰ্থ হৈছিল৷’ সেইদৰে সম্পাদকীয়ৰ শেষৰফাল তেওঁ লিখিছে– ‘হোমেন বৰগোহাঞিৰ ব্যতিক্ৰমী ভাবদৰ্শনে তেওঁক এজন দাৰ্শনিক কবি কৰিয়েই ৰখিলে৷ সেইবাবে বৰগোহাঞি যুগদ্ৰষ্টা, যুগস্ৰষ্টা৷ এনে এজন বিদ্বৎ অসমীয়া জাতিটোৰ বাবে গৌৰৱ আৰু বিনম্ৰ অহংকাৰ হৈ চিৰশাশ্বত হৈ ৰ’ব৷ ‘সাতসৰী’ৰ প্ৰতিষ্ঠাপক সম্পাদক হোমেন বৰগোহাঞিৰ প্ৰতি গভীৰ শ্ৰদ্ধাঞ্জলি ‘সাতসৰী’ৰ এই বিশেষ সংখ্যাৰেই জনাইছোঁ৷’ ‘প্ৰকাশ’ আলোচনীয়েও ২০২১ চনৰ জুন সংখ্যাটো হোমেন বৰগোহাঞি শ্ৰদ্ধাঞ্জলি সংখ্যা হিচাপে প্ৰকাশ কৰিছে৷\nসাউদৰ পুতেকে নাও মেলি যায়,১৯৮৭\nহালধীয়া চৰায়ে বাওধান খায়, ১৯৭৩\nদুখন ৰাজনৈতিক উপন্যাস: কুশীলৱ,১৯৭০, তিমিৰ তীৰ্থ,১৯৭৫\nবিভিন্ন নৰক, ১৯৫৭\nপ্ৰেম আৰু মৃত্যুৰ কাৰণে, ১৯৫৮\nস্বপ্ন, স্মৃতি আৰু বিষাদ, ১৯৬৭\nগল্প আৰু নক্সা, ১৯৬৬\nঅস্তিত্বৰ জোতিৰ্ময় চেতনা, সম্পা. তীৰ্থ ফুকন,\nপ্ৰজ্ঞাৰ সাধনা, ১৯৯৪\nআমাক কিতাপ লাগে, ১৯৯৩\nকিতাপ পঢ়াৰ আনন্দ, ১৯৯১\nকাম কৰাৰ আনন্দ, ২০০৭\nজীৱনৰ মধুৰতম সময়, ২০০৮\nস্বাস্থ্য ৰক্ষাৰ সহজ নিয়ম, ২০০৮\nআত্ম দীপো ভৱ, ১৯৯৬\nঅন্তহীন প্ৰেৰণা, ১৯৯৪\nআনন্দ আৰু বেদনাৰ সন্ধানত, ২০০৮\nবিপদৰ বন্ধু, ২০০৩\nজীৱনৰ সাধনা, ১৯৯৪\nমানুহ হোৱাৰ গৌৰৱ, ১৯৯৪\nসুস্থ দেহত সুস্থ মন,\nমই যেতিয়া ক্লান্ত হওঁ, ২০০৭\nৰহস্যময় বিষাদ আৰু যন্ত্ৰণা, ২০০৯\nআধুনিক যুগৰ জন্ম কাহিনী, ১৯৮৯\nমোৰ জীৱনত ঈশ্বৰ,\nমোৰ টোকাবহীৰ পৰা,\nআশীৰ দশকৰ দস্তাবেজ, ২০০১\nবিচিত্ৰ অভিজ্ঞতা আৰু অনুভূতি, ২০০০\nশৰীৰ আৰু হৃদয়,\nগদ্যৰ সাধনা, ১৯৯৫\nপাঠকৰ টোকাবহী, ১৯৯৩\nস্বৰ্গ আৰু নৰক, ১৯৮৭\nহৃদয়ৰ মানচিত্ৰ, ১৯৭৯\nবেঞ্জামিন ফ্ৰেংকলিন, ১৯৯৬\nঅন্তহীন প্ৰেৰণাৰ উৎস লুই পেষ্টিঅ’ৰ, ১৯৯৪\nমোৰ প্ৰিয় মানুহ ছক্ৰেটিছ, ১৯৯৪\nপোহৰৰ সাধনা, ১৯৯৮\nধুমুহা আৰু ৰামধেনু (তিনিটা খণ্ডত সমাপ্ত আত্মজীৱনীৰ '১ম খণ্ড',১৯৯৭ আৰু '২য় খণ্ড', ১৯৯৮)\nমোৰ সাংবাদিক জীৱন, ১৯৮৯\nমোৰ হৃদয় এখন যুদ্ধক্ষেত্ৰ, ২০০৬\nজীৱন সুন্দৰ আৰু ভয়ংকৰ, ২০১৩\nমোৰ যৌৱনৰ ৰামধেনু (গল্প আৰু কবিতা), ২০০৯\nবিংশ শতাব্দীৰ সন্ধানত (সম্পা:), ১৯৯৪\nকিশোৰ সাৰথি (দহখন কিশোৰ গ্ৰন্থৰ একত্ৰ সংকলন), ২০১০\n↑ হোমেন বৰগোহাঞি. কিতাপ পঢ়াৰ আনন্দ,. ষ্টুডেন্টচ্ ষ্টৰচ্.\n↑ হোমেন বৰগোহাঞি. ‘ধুমুহা আৰু ৰামধেনু’, দ্বিতীয় খণ্ড. ষ্টু়ডেণ্টচ্ ষ্টৰ’চ. পৃষ্ঠা. ১৪.\n↑ হোমেন বৰগোহাঞি. ‘ধুমুহা আৰু ৰামধেনু’, দ্বিতীয় খণ্ড. ষ্টু়ডেণ্টচ্ ষ্টৰ’চ. পৃষ্ঠা. ২৫৭.\n↑ 10.0 10.1 10.2 10.3 10.4 10.5 10.6 10.7 10.8 10.9 ষ্টাফ ৰিপৰ্টাৰ (১৩ মে', ২০২১). "মহাজীৱনৰ অস্তৰাগ".\n↑ "মহীৰূহৰ মহাপ্ৰয়াণ". দৈনিক জনমভূমি. ১৩ মে' ২০২১. পৃষ্ঠা ১,৮. https://dainikjanambhumi.co.in/13052021/details.php?date=14-05-2014&page=1-8&article=1.jpg&cid=28664। আহৰণ কৰা হৈছে: 18 মে' 2021.\n↑ 13.0 13.1 13.2 13.3 বৰগোহাঞি , হোমেন (২০০১, অক্টোবৰ). আত্মানুসন্ধান. প্ৰকাশক গুৱাহাটী: ষ্টুডেণ্টছ ষ্টৰছ. পৃষ্ঠা. ১৩, ১৪. ISBN ৮১-৮৫৯০৫-২৭-৪.\n↑ বৰগোহাঞি চৰ্চা, সম্পাদক-ভাস্কৰ ভূঞা,বান্ধৱ প্ৰকাশন, প্ৰথম প্ৰকাশ, ২০২১, পৃষ্ঠা-২২৮\n↑ বৰগোহাঞি চৰ্চা, সম্পাদক-ভাস্কৰ ভূঞা,বান্ধৱ প্ৰকাশন, প্ৰথম প্ৰকাশ, ২০২১, পৃষ্ঠা-২২৯\n↑ 20.0 20.1 20.2 ড॰ চুলতান আলী আহমেদ (১৮ মে',২০২১). "অসমৰ সমাজ জীৱনলৈ হোমেন বৰগোহাঞিৰ বহুমুখী অৱদান". নিয়মীয়া বাৰ্তা. নিয়মীয়া বাৰ্তা: পৃষ্ঠা ৭. https://niyomiyabarta.com/epaper/18052021/page7.php। আহৰণ কৰা হৈছে: 20 মে' 2021.\n↑ 21.0 21.1 21.2 21.3 অজয় কুমাৰ দত্ত, মৃত্যঞ্জয় কুমাৰ দত্ত (২১ মে', ২০২১). "মহীৰূহৰ ছত্ৰছায়াত ষ্টুডেণ্টছ ষ্ট'ৰ্‌ছ, সুদীৰ্ঘ ৩৪ বছৰজোৰা সান্নিধ্যৰ সোঁৱৰণ". নিয়মীয়া বাৰ্তা: পৃষ্ঠা ৭. https://niyomiyabarta.com/epaper/21052021/page7.php। আহৰণ কৰা হৈছে: 24 মে' 2021.\n↑ 25.0 25.1 25.2 "‘I Draw All My Characters From the Real World’: How Homen Borgohain Documents Assamese Life". The Wire. 21 October 2017. https://thewire.in/books/i-draw-characters-real-world-writer-homen-borgohain-documents-assamese-life-tribes। আহৰণ কৰা হৈছে: 19 May 2021.\n↑ বৰগোহাঞি চৰ্চা, সম্পাদক-ভাস্কৰ ভূঞা,বান্ধৱ প্ৰকাশন, প্ৰথম প্ৰকাশ, ২০২১, পৃষ্ঠা-২২২\n↑ ‘প্ৰকাশ’, মিহিৰ দেউৰী, জুন, পৃষ্ঠা-৬]\n↑ ‘সাতসৰী’, সম্পাদক-অনুৰাধা শৰ্মা পূজাৰী, জুলাই, পৃষ্ঠা-২০]\n↑ ‘সাতসৰী’, সম্পাদক-অনুৰাধা শৰ্মা পূজাৰী, জুলাই, পৃষ্ঠা-২৫]\n↑ বৰগোহাঞি চৰ্চা, সম্পাদক-ভাস্কৰ ভূঞা,বান্ধৱ প্ৰকাশন, প্ৰথম প্ৰকাশ, ২০২১, পৃষ্ঠা-২১৪\n↑ সম্পাদকীয় (জুলাই ২০২১). সাতসৰী. pp. ২.\n↑ সম্পাদকীয় (জুন ২০২১). প্ৰকাশ. pp. ২.\n↑ "Scholarships and Awards". GOVERNMENT OF ASSAM, DEPARTMENT OF CULTURAL AFFAIRS. https://culturalaffairs.assam.gov.in/information-services/awards-0। আহৰণ কৰা হৈছে: ২২ জুন ২০২২.\n"https://as.wikipedia.org/w/index.php?title=হোমেন_বৰগোহাঞি&oldid=324994"ৰ পৰা অনা হৈছে\nএই পৃষ্ঠাখন ২২ জুন, ২০২২ তাৰিখে ২০:৫৬ বজাত অন্তিম সংশোধন কৰা হৈছিল।


ৰবীন দে - অসমীয়া ৱিকিপিডিয়া\n(ৰংমনৰ পৰা পুনঃনিৰ্দেশিত)\n১৮ মাৰ্চ, ১৯২২\nনাজিৰা, শিৱসাগৰ, অসম\n২২ জুলাই, ১৯৮০\nস্কটিছ চাৰ্চ কলেজ\nৰবীন দে (ইংৰাজী: Robin Dey ; ১৮ মাৰ্চ ১৯২২ – ২২ জুলাই ১৯৮০) অসমৰ এগৰাকী প্ৰসিদ্ধ থ্ৰিলাৰ ঔপন্যাসিক আৰু অভিনেতা। তেওঁ অসমীয়া সাহিত্যৰ পঢ়ুৱৈৰ বাবে ৰংমন ছদ্মনামেৰেহে বেছিকৈ পৰিচিত। ৰংমন ছদ্মনামত তেখেতে ৰচনা কৰা দস্যু ভাস্কৰ শৃংখলা অত্যন্ত জনপ্ৰিয় হৈছিল। তেখেতে পৱন চিৰিজো ৰংমন নামেৰে ৰচনা কৰিছিল। দস্যু ভাস্কৰ ৬১ খন উপন্যাসৰ সমষ্টি আছিল আৰু ইয়াৰ প্ৰথমখন গ্ৰন্থৰ শিৰোনাম আছিল "দস্যু ভাস্কৰৰ আবিৰ্ভাৱ"। এই চিৰিজটোৱে ৭০ আৰু ৮০ৰ দশকৰ পঢ়ুৱৈৰ মাজত প্ৰভূত জনপ্ৰিয়তা অৰ্জন কৰিছিল। মূলতঃ ৰহস্য সাহিত্যৰ ৰচক ৰংমনৰ প্ৰথমখন ৰহস্য উপন্যাস আছিল কুঁৱলীৰ আঁৰে আঁৰে।\nশিৱসাগৰ জিলাৰ নাজিৰা নগৰৰ এটা বাঙালী পৰিয়ালত ১৯২২ চনৰ ২২ মাৰ্চত ৰবীন দেৰ জন্ম হৈছিল। তেওঁ ১৯৪৩ চনত মেট্ৰিক পৰীক্ষাত উত্তীৰ্ণ হৈ উচ্চশিক্ষাৰ বাবে কলকাতালৈ যায় আৰু তাত কলকাতা বিশ্ববিদ্যায়ৰ অন্তৰ্গত স্কটিছ চাৰ্চ কলেজত অধ্যয়ণ কৰে। পিছলৈ তেখেতে তাতেই "ছোভিয়েট দেশ" আলোচনীৰ অসমীয়া শাখাৰ প্ৰুফ ৰিডাৰৰ কামত অংশগ্ৰহণ কৰে। ১৯৮০ চনৰ ২২ জুলাইত দেৰ মৃত্যু হয়।\nভাস্কৰ চিৰিজৰ উপৰিও ৰংমনে কেইখনমান শিশু উপন্যাস লিখিছিল। সেইবোৰ আছিল- "ডাকু", "পবন কোৱৰ" আৰু "পৰ্বতৰ ৰিঙনি"। তেওঁৰ সামাজিক উপন্যাস "নিপাতৰ পাত" অসমীয়া আলোচনী "আমাৰ প্ৰতিনিধি"ত ধাৰাবাহিক ৰূপে প্ৰকাশ পাইছিল যদিও ই আধৰুৱা হৈ থাকিল।\nভাস্কৰ চিৰিজ ৰংমনৰ সৰ্বশ্ৰেষ্ঠ অৱদান। ই আছিল অসমৰ সৰ্বাধিক জনপ্ৰিয় থ্ৰিলাৰ চিৰিজ। দস্যু ভাস্কৰ অসমৰ ৰবীন হুড। ভাস্কৰৰ আচল নাম আছিল কমল বৰা। তেওঁ আছিল শিৱসাগৰ জিলাৰ এজন দুখীয়া খেতিয়কৰ পুত্ৰ। দাৰিদ্ৰৰ কবলত পৰি পিতৃ-মাতৃৰ মৃত্যু হোৱাত কমল বৰা দস্যুলৈ ৰূপান্তৰ হয় আৰু শোষণৰ বিৰুদ্ধে থিয় দিয়ে। উপন্যাসৰ ভাষা আৰু প্লটৰ ক্ষেত্ৰত ৰংমনে বিশেষ গুৰুত্ব দিয়া নাছিল আৰু চৰিত্ৰ অংকন কৰোঁতে অন্যান্য জনপ্ৰিয় ৰচনাৰ দ্বাৰা প্ৰভাৱিত হৈছিল। উদাহৰণ স্বৰূপে লি ফকৰ ফেণ্টমৰ দৰে ভাস্কৰেও অ’ভাৰকোট আৰু হেট পৰিধান কৰিছিল। ফেণ্টমৰ বিখ্যাত লাওখোলাৰ চিহ্নৰ দৰে ভাস্কৰেও তেওঁৰ আক্ৰমণৰ লক্ষ্য হোৱা ব্যক্তিজনৰ গাত "কটা হাতৰ ৰঙা চাপ" ৰাখি গৈছিল। ৰংমন ৰচিত গ্ৰন্থাৱলী:-\nকুঁৱলীৰ আঁৰে আঁৰে (ৰহস্য উপন্যাস)\nপৰ্বতৰ ৰিঙনি (কিশোৰ উপন্যাস)\nপবনকোঁৱৰ (কিশোৰ উপন্যাস)\nনিপাতৰ পাত (সামাজিক উপন্যাস)\nঅৰুন্ধতী উদ্ধাৰ (সামাজিক উপন্যাস)\nদস্যু ভাস্কৰ ছিৰিজ (মুঠ ৬১ খন থ্ৰিলাৰ উপন্যাস কেন্দ্ৰীয় চৰিত্ৰ দস্যু ভাস্কৰৰ ওপৰত আধাৰিত)\n↑ "Eminent Personalities of Assam2| Sulekha Creative". Creative.sulekha.com. http://creative.sulekha.com/eminent-personalities-of-assam-2_467976_blog। আহৰণ কৰা হৈছে: 2013-05-17.\n↑ 2.0 2.1 Forum boost to Assamese. Telegraphindia.com. 2011-07-25. http://www.telegraphindia.com/1110725/jsp/northeast/story_14283092.jsp। আহৰণ কৰা হৈছে: 2013-05-17.\n↑ 3.0 3.1 The Telegraph - Calcutta (Kolkata) | Guwahati | Fictional hero on comeback trail. Telegraphindia.com. 2007-12-22. http://www.telegraphindia.com/1071222/jsp/guwahati/story_8697342.jsp। আহৰণ কৰা হৈছে: 2013-05-17.\n↑ *নৃপেন ৰয়, অসমীয়া ৰহস্য সাহিত্য আৰু ৰংমন, পদক্ষেপ প্ৰকাশন, জনিয়া পথ, বৰপেটা (মে ২০১৪)\nৰাষ্ট্ৰীয় পুথিভঁৰালত ভাস্কৰ ছিৰিজৰ আৰ্কাইভ\n"https://as.wikipedia.org/w/index.php?title=ৰবীন_দে&oldid=213471"ৰ পৰা অনা হৈছে\nএই পৃষ্ঠাখন ২১ জানুৱাৰী, ২০২০ তাৰিখে ২৩:৫৬ বজাত অন্তিম সংশোধন কৰা হৈছিল।


কিতাপৰ পৃথিৱীৰ পৰা অৰণ্যলৈ আলফাৰ নতুন উন্মেষ -\nHomeআঞ্চলিককিতাপৰ পৃথিৱীৰ পৰা অৰণ্যলৈ আলফাৰ নতুন উন্মেষ\nকিতাপৰ পৃথিৱীৰ পৰা অৰণ্যলৈ আলফাৰ নতুন উন্মেষ\nডিজিটেল ডেস্কঃ চানমাৰিৰ অভিযান্ত্ৰিক খেলপথাৰত অনুষ্ঠিত ‘অসম গ্ৰন্থমেলা’ কাইলৈ সামৰণি পৰিব। কিতাপৰ সুৱাসেৰে ২৯ ডিচেম্বৰৰ পৰা সুবাসিত হ’ল খেলপথাৰ। প্ৰতিদিনে ন ন অভিলেখ সৃষ্ট কৰি আনবাৰৰ দৰে এইবাৰো চৰ্চাত থাকিল অসম গ্ৰন্থমেলা। বহু ন-পুৰণি লেখকৰ কিতাপেৰে ভৰি পৰিল গ্ৰন্থমেলাৰ বাকৰি। পুৰণি গ্ৰন্থৰ দৰেই চাহিদা বৃদ্ধি পাইছে নতুন গ্ৰন্থৰো। এইবাৰ গ্ৰন্থৰ বিপণীত ভিৰ কৰিছে সশস্ত্ৰ-সংগ্ৰামৰ পটভূমিক লৈ ৰচনা কৰা গ্ৰন্থৰ পঢ়ুৱৈয়ে।\nকেইদিনমান আগতে প্ৰকাশ কৰা ‘নয়নতৰাৰ পৃথিৱী’ শীৰ্ষক গ্ৰন্থৰ চাহিদা দ্ৰুতহাৰত বৃদ্ধি পাইছে। নৱ-প্ৰজন্মৰ লেখিকা আশ্ৰৱিকা বৰাৰ গ্ৰন্থই মোহাচ্ছন্ন কৰিলে প্ৰতিজন পাঠকক। কেৱল নয়নতৰাৰ পৃথিৱীয়েই নহয়, ধীৰুমণি গগৈৰ ‘নিষদ্ধ যোদ্ধা, দ্য আনট’ল্ড ষ্টৰীজ’ নামৰ গ্ৰন্থখনৰো আছে যথেষ্ট চাহিদা। পাঠকৰ পছন্দৰ পৰা বাদ পৰা নাই পৰাগ কুমাৰ দাসৰ ছাংলট ফেন্‌লা, স্বাধীন অসমৰ অৰ্থনীতি, ৰাষ্ট্ৰদ্ৰোহীৰ দিনলিপিকে ধৰি মনোজ কুমাৰ নাথৰ ‘আলফা, সেউজীয়া সপোন তেজৰঙা ইতিহাস’ আদি গ্ৰন্থও। মুঠতে সশস্ত্ৰ-সংগ্ৰামৰ পটভূমি তথা আলফাক লৈ ৰচনা কৰা কিতাপৰ পাঠকৰ সংখ্যা অভূতপূৰ্বভাৱে বৃদ্ধি পাইছে। এনে গ্ৰন্থৰ ক্ৰেতা অধিকাংশই নৱ-প্ৰজন্ম।\nআলফা সম্পৰ্কীয় কিতাপৰ দ্বাৰা জ্ঞানৰ ক্ষুধা নিবাৰণেই শেষ নহয়। নতুন প্ৰজন্ম আলফাৰ প্ৰতি বেছিকৈ আকৰ্ষিত হৈছে। সঘনাই দেখিবলৈ পোৱা আলফামুখী যাত্ৰাই এয়াকে সূচায়। আজিৰ দিনটোত আহি পৰিছে ৬ যুৱকৰ আলফাত যোগদানৰ খবৰ। ইয়াৰে দুজন আৰক্ষীৰ জোৱান। মাকুম আৰক্ষী থানাত কৰ্মৰত ডিব্ৰুগড় জোৰাই গাঁৱৰ কৌশিক গোঁহাই, শিলচৰত কৰ্মৰত চৰাইদেউ জিলাৰ সাপেখাটীৰ নোমল ফুকন পেছাত আৰক্ষী বিষয়া আছিল। ইয়াৰ উপৰি তিনিচুকীয়াৰ আলাপৰ পিংকু মৰাণ, তিনিচুকীয়া কৰ্দৈগুৰিৰ অসীম মৰাণ, বিচিত্ৰ মৰণ আৰু সূৰুয মৰাণ আলফাত যোগদান কৰা বুলি সন্দেহ কৰা হৈছে। কৰ্দৈগুৰিৰ তিনিওজন যুৱক বিগত তিনিমাহ ধৰি নিৰুদিষ্ট হৈ আছিল। এনেদৰে আলফাত যোগদানৰ খবৰ অতি সঘনাই আহি আছে। এনে সময়ত এই ঘটনাপ্ৰৱাহ ৰাজনৈতিকভাৱে অতি গুৰুত্বপূৰ্ণ বুলি বিবেচিত হৈছে। কিয়নো আলফাৰ মুখ্য সেনাধ্যক্ষ পৰেশ বৰুৱাই চৰ্তবিহীনভাৱে একপক্ষীয় অস্ত্ৰবিৰতি ঘোষণা কৰাৰ লগতে পোনপ্ৰথমবাৰৰ বাবে স্বাধীনতা দিৱস প্ৰত্যাহাৰ কৰা সিদ্ধান্ত বাতিল কৰিছিল। ইয়াৰ উপৰি মুখ্যমন্ত্ৰী ড০ হিমন্ত বিশ্ব শৰ্মায়ো বিগত কেইবামাহ ধৰি আলফা সম্পৰ্কে এক ইতিবাচক দৃষ্টিভংগী গ্ৰহণ কৰি অতিশীঘ্ৰেই আলোচনাৰ বাট মুকলি হোৱাৰ পোষকতা কৰিছে। কিন্তু ইয়াৰ সমান্তৰালকৈ আলফাৰ অস্ত্ৰবিৰতি আৰু সদস্যভৰ্তি অভিযান অতি কৌশলী হিচাপে বিবেচিত হৈছে।\nএক সূত্ৰ অনুসৰি আলফাৰ শিবিৰত থকা কেইবাজনো নেতৃস্থানীয় কেডাৰে স্বাস্থ্যজনিত কাৰণ বা আন অজুহাতত ম্যানমাৰৰ ঘন হাবিৰ পৰা অসমত প্ৰৱেশ কৰি সংগোপনে সংগঠনৰ কাম-কাজ চলাই যোৱা দেখা গৈছে। এওঁলোকৰ নেতৃত্বতেই প্ৰতিদিনে আলফামুখী হৈছে বহু যুৱক-যুৱতী। কেন্দ্ৰীয় নেতৃত্বৰ নিৰ্দেশতেই অসমৰ ৰাইজৰ মাজত সোমাই পৰি প্ৰচাৰ আৰু প্ৰসাৰত ৱৰ্তী হৈ পৰিছে বহু আলফা কেডাৰ। তেওঁলোকৰ মতে ২০২৬ চনত মান আৰু ইংৰাজৰ মাজত স্বাক্ষৰিত ইয়াণ্ডাবু সন্ধিয়ে ২০০ বছৰ পূৰ্ণ কৰিব। যাৰ ফলত ম্যাদ শেষ হ’ব ইয়াণ্ডাবু সন্ধিৰ। যি অসমৰ হেৰুওৱা স্বাধীনতা ঘূৰাই অনাত সহায়ক হ’ব। আলফাৰ সংগ্ৰামখনে ৫০ বছৰ অতিক্ৰম কৰা মাত্ৰেই আন্তঃৰাষ্ট্ৰীয় মৰ্যাদা লাভ কৰিব। এনেদৰে বিভিন্ন মতাদৰ্শৰে যুৱ-প্ৰজন্মক আকৰ্ষিত কৰিবলৈ সমৰ্থ হৈছ আলফাৰ প্ৰচাৰকসকল। এফালে বিজেপিৰ হঠকাৰী সিদ্ধান্ত আৰু আনফালে স্বাধীনতাৰ ৰোমাঞ্চকৰ সপোনত তিতিবুৰি বহুতেই বাছি লৈছে কণ্টকময় পথ।\nPrevious articleকিহৰ ইংগিত? তিনি মাহত ১৩০জন আলফালৈ!\nNext articleপ্ৰচণ্ড শীতে প্ৰাণ ল’লে ২১ৰো অধিক লোকৰ


অমিত শ্বাহৰ পন্থাৰে হিন্দী ভাষা জনপ্ৰিয় হ’বনে? - The Cross Current\nBy The CrossCurrent\t On Apr 10, 2022\nহিন্দুত্ববাদীসকলে পাহৰিলে নেকি ‘হিন্দু’ শব্দৰ উৎপত্তিস্থল? ভাষিক সম্প্রসাৰণবাদৰ বিৰোধিতা কিয় কৰা উচিত? মূল্যবৃদ্ধিয়ে জুৰুলা কৰাৰ সময়ত ভাষাৰ প্ৰসংগ কিয়?


নতুন শিক্ষামন্ত্ৰী কোন হ'ল? স্বাস্থ্য আৰু ৰে'ল দপ্তৰো দিয়া হ'ল কোন নতুন মন্ত্ৰীৰ হাতত?\nনতুন শিক্ষামন্ত্ৰী কোন হ’ল? স্বাস্থ্য আৰু ৰে’ল দপ্তৰো দিয়া হ’ল কোন নতুন মন্ত্ৰীৰ হাতত?\nগুৱাহাটী , July 8, 2021 8:44 am\nপ্ৰতীকী ফাইল ফটো।\nপ্ৰধানমন্ত্ৰী নৰেন্দ্ৰ মোদীয়ে কালি তেওঁৰ মন্ত্ৰীসভাৰ সম্প্ৰসাৰণ ঘটায়।\n৪৩ গৰাকী মন্ত্ৰীয়ে কালি শপতগ্ৰহণ কৰাৰ পিছতে মোদীৰ বৰ্তমানৰ মন্ত্ৰীসভাৰ সদস্য সংখ্যা হ’লগৈ ৭৭ গৰাকী। ইয়াৰ ভিতৰত কেবিনেট আৰু ৰাজ্যিক উভয় মন্ত্ৰীসকলেই আছে।\nনতুন মন্ত্ৰীসভা গঠনৰ পূৰ্বে আগৰ বহু কেইগৰাকী মন্ত্ৰীৰ পৰা কেইবাটাও গুৰুত্বপূৰ্ণ দপ্তৰ কৰ্তন কৰি আনি নতুন মন্ত্ৰীৰ হাতত সেইবোৰ অৰ্পন কৰা হয়।\nবিশেষকৈ ক’ৰ’নাই কাবু কৰা ভাৰতবৰ্ষত স্বাস্থ্য দপ্তৰৰ লগতে শিক্ষা দপ্তৰ দুটা অতি গুৰুত্বপূৰ্ণ দপ্তৰ হিচাবে বিবেচিত হৈছে।\nস্বাস্থ্যৰ বাবে মানুহে এতিয়া প্ৰতি মুহূৰ্ততে চিন্তিত হৈ থাকিবলগীয়া হৈছে।\nএকেদৰে ক’ৰ’নাতংকৰ বাবে ছাত্ৰী-ছাত্ৰীয়ে পৰীক্ষাত বহাৰো সুবিধা পোৱা নাই।\nএনে এক জটিল সন্ধিক্ষণত শিক্ষা দপ্তৰটো পূৰ্বৰ শিক্ষামন্ত্ৰী ৰমেশ পখ্ৰিয়াল নিশাংকৰ পৰা কৰ্তন কৰি ৰাজ্যসভাৰ সাংসদ ধৰ্মেন্দ্ৰ প্ৰধানৰ ওপৰত অৰ্পণ কৰা হৈছে। অৰ্থাৎ এতিয়াৰে পৰা দেশৰ কেন্দ্ৰীয় শিক্ষামন্ত্ৰী হ’ব ধৰ্মেন্দ্ৰ প্ৰধান।\nপূৰ্বে ধৰ্মেন্দ্ৰ প্ৰধানে পেট্ৰ’লিয়াম দপ্তৰৰ মন্ত্ৰী হিচাবে কাৰ্যনিৰ্বাহ কৰিছিল। একেদৰে স্বাস্থ্য দপ্তৰটো ডাঃ হৰ্শবৰ্ধনৰ পৰা আঁতৰাই আনি ৪৯ বছৰীয়া মনসুখ মাণ্ডৱিয়াক দিয়া হৈছে।\nক’ৰ’নাৰ প্ৰথম আৰু দ্বিতীয় ঢৌ প্ৰতিৰোধৰ ক্ষেত্ৰত পূৰ্বৰ স্বাস্থ্যমন্ত্ৰী ডাঃহৰ্ষবৰ্ধনে কিমান সফলতা লাভ কৰিলে তাকে লৈয়ো বিভিন্ন জনৰ মাজত প্ৰশ্নৰ অৱতাৰণা হৈছিল।\nবিশেষকৈ বাবা ৰামদেৱে ক’ৰ’নাৰ দৰৱ বুলি দাবী কৰা ক’ৰ’নিলৰ প্ৰচাৰত স্বাস্থ্যমন্ত্ৰী হৰ্ষবৰ্ধন পোণপটীয়াকৈ নামি পৰিছিল। এনে কাৰণতে হৰ্ষবৰ্ধন বহুতৰে অপ্ৰিয় হৈ পৰিছিল।\nনতুন স্বাস্থ্যমন্ত্ৰী মনসুখ মাণ্ডৱিয়াৰ সন্মুখত আহি পৰিব নতুন প্ৰত্যাহ্বান। কাৰণ অতি কম দিনৰ ভিতৰতে দেশক ক’ৰ’নাৰ তৃতীয়টো ঢৌৱে জোকাৰি যোৱাৰ আশংকা আছে।\nৰে’ল বিভাগক ব্যক্তিগত খণ্ডক দিয়াৰ কথাকলৈ প্ৰতিক্ৰিয়াৰ সৃষ্টি হৈ থকাৰ সময়তে ৰে’ল মন্ত্ৰীৰ দায়িত্ব পূৰ্বৰ পিযুষ গোৱেলৰ পৰা কাটি আনি দিয়া হৈছে অশ্বিনী বৈষ্ণৱক। নতুন ৰে’লমন্ত্ৰীগৰাকীয়েও বহু প্ৰত্যাহ্বানৰ সন্মুখীন হ’ব লাগিব বুলি ধাৰণা কৰা হৈছে।


কিমিগায়' - অসমীয়া ৱিকিপিডিয়া\nজাপানৰ জাতীয় সংগীত\nহেইয়ান কাল (৭৯৪–১১৮৫)\nয়'শ্বিচা অ'কু and আকিম'ৰি আয়াশ্বি ([[ফ্ৰাঞ্চ একাৰ্ট]]ট্ৰ দ্বাৰা আয়োজিত), (১৮৮০)\n৩ নৱেম্বৰ ১৮৮০ (সুৰ)\nকিমিগায়' (জাপানী ভাষাত: 君が代|君が代, জাপানী উচ্চাৰণ: [kimiɡajo], "তেওঁৰ ঔপনিৱেশিক মহিমাৰ ৰাজত্ব") জাপানৰ জাতীয় সংগীত। কিমিগায়'ৰ কথা সম্ভৱতঃ বিশ্বৰ ভিতৰতেই পুৰণি। ৩২টা আখৰ থকা এই জাতীয় সংগীত বিশ্বৰ ভিতৰতেই আতাইতকৈ চুটি জাতীয় সংগীতো হয়। এই গীতৰ কথা এটি ৱাকা কবিতা, যি কোনো অজ্ঞাত কবিয়ে জাপানৰ ইতিহাসৰ ৭৮৪ চনৰ পৰা ১১৮৫ চনলৈকে থকা হেইয়ান কালত ৰচনা কৰিছিল। বৰ্তমানে ব্যৱহৃত সুৰ ১৮৮০ চনত চয়ন কৰা হৈছিল। এই সুৰে, ১৬৬৯ চনত জন ৱিলিয়াম ফেণ্টনে দিয়া সুৰৰ স্থান গ্ৰহণ কৰিলে। ফেণ্টনে দিয়া এই পূৰ্বৰ সুৰ একেবাৰেই জনপ্ৰিয় নাছিল। এই গীতৰ ১১ মাত্ৰাৰ দৈৰ্ঘ্য বৰ্তমানে বিশ্বৰ সকলো জাতীয় সংগীততকৈ চুটি। যদিও কিমিগায়'ক অসমীয়া ভাষালৈ "তেওঁৰ ঔপনিৱেশিক মহিমাৰ ৰাজত্ব" হিচাপে অনুবাদ কৰিব পৰা যায়, আনুষ্ঠানিকভাৱে জাপানী ভাষাৰ বাহিৰে আন কোনো ভাষাৰ সংস্কৰণ আইন মতে উপলব্ধ নহয়।\n১৮৮৮ চনৰ পৰা ১৯৪৫ চনলৈকে এই গীত আছিল জাপান সাম্ৰাজ্যৰ জাতীয় সংগীত। এই সাম্ৰাজ্যৰ অন্ত ঘটিছিল দ্বিতীয় বিশ্ব যুদ্ধত পৰাজয়ৰ পাছত। ১৯৪৫ চনত জাপান ৰাজ্যৰ গঠন হ'ল। জাপান ৰাজ্যত জাপানী সম্ৰাটৰ কোনো ৰাজনৈতিক শক্তি নাই। মেইজি কালৰ অৰ্ধ-সৰ্বগ্ৰাসী আৰু ৰাজ্যবাদী ব্যসস্থাৰ অৱসান ঘটাই নতুন সংবিধানে এক সাংবিধানিক-ৰাজতন্ত্ৰ আৰু সংসদীয় গণতন্ত্ৰ প্ৰৱৰ্তন কৰিলে। পিচে, সম্ৰাট হিৰ'হিট'ক তৎস্বত্বেও ঔপচাৰিকভাৱে জাপানৰ শাসক হৈ থকাৰ অনুমতি প্ৰদান কৰা হ'ল। এই জাপান ৰাজ্যত ১৯৯৯ চনলৈকে কিমিগায়' অনানুষ্ঠানিকভাৱেহে জাতীয় সংগীত আছিল। কিন্তু ১৯৯৯ চনৰ জাতীয় পতকা আৰু সংগীত আইনে কিমিগায়'ক আনুষ্ঠানিকভাৱে জাতীয় আৰু ঔপনিৱেশিক সংগীতৰ দৰ্জা প্ৰদান কৰিলে।\nটিভি আচাহিয়ে আয়োজন কৰা এক সমীক্ষা অনুযায়ী, জাপানৰ প্ৰায়সংখ্যক লোকেই "কিমিগায়'"ক এক গুৰুত্বপূৰ্ণ কিন্তু বিবাদাস্পদ গীত গণ্য কৰিছিল, ১৯৯৯ চনৰ জাতীয় পতকা আৰু সংগীত আইনৰ পূৰ্বেও। একে বছৰতে মাইনিচি শ্বিম্বুনে অনুষ্ঠিত কৰা সমীক্ষাত পোৱা গ'ল যে প্ৰায়সংখ্যক লোকে এই গীতক জাতীয় সংগীত ঘোষণা কৰা আইনৰ বিৰোধিতা কৰিছিল, বা বিচাৰিছিল যে সংসদে এই আইন অনাৰ পূৰ্বে আৰু কিছু সময় লোৱাৰ প্ৰয়োজন। জাপানী ছাত্ৰ-ছাত্ৰীয়ে এই সংগীত প্ৰৱেশ আৰু ডিগ্ৰী লাভৰ অনুষ্ঠানত পৰিৱেশন কৰা বাধ্যতামূলক। অনেক ছাত্ৰ-ছাত্ৰীৰ মতে, তেওঁলোকে এই গীতৰ অত্যন্ত পুৰণি কথা বুজাত কষ্ট অনুভৱ কৰে আৰু এই গীতৰ ঐতিহাসিক ব্যৱহাৰৰ বিষয়ে অজ্ঞাত। বিদ্যালয়সমূহত এই গীতৰ পৰিৱেশনক লৈ বিবাদ বৰ্তমানেও চলি আছে।\nবেছিল হল শ্বেম্বাৰ্লেইনৰ দ্বাৰা ইংৰাজী ভাষালৈ কাব্যিক অনুবাদ\nআপোনাৰ ৰাজত্ব যেন\nহাজাৰ বছৰলৈ থাকক, আঁঠ হাজাৰ পৰুষ,\nযেতিয়ালৈকে সৰু উপল\nডাঙৰ পাথৰ নহয়\n↑ "Japan – Kimigayo". NationalAnthems.me. http://nationalanthems.me/japan-kimigayo। আহৰণ কৰা হৈছে: 2011-11-28.\n↑ "Elementary schools face new mandate: Patriotism, 'Kimigayo'". The Japan Times Online (Kyodo News). 2008-03-29. http://search.japantimes.co.jp/cgi-bin/nn20080329a3.html.\n↑ "国旗・国歌法制化について" (ja ভাষাত). Asahi Research. TV Asahi. 1999-07-18. Archived from the original on 2008-05-23. https://web.archive.org/web/20080523125535/http://www.tv-asahi.co.jp/n-station/research/990717/index.html। আহৰণ কৰা হৈছে: 2008-03-11.\n↑ "Flag-anthem law no end to controversy" (en ভাষাত). Japan Times. Japan Times. 1999-07-09. http://www.japantimes.co.jp/news/1999/08/09/national/flag-anthem-law-no-end-to-controversy/। আহৰণ কৰা হৈছে: 2015-12-21.\n↑ "'Kimigayo' controversy leaves students indifferent, confused" (en ভাষাত). Japan Times. Japan Times. 1999-07-09. https://www.japantimes.co.jp/news/1999/07/22/national/kimigayo-controversy-leaves-students-indifferent-confused/। আহৰণ কৰা হৈছে: 2015-12-21.\n↑ "National Flag and Anthem". Web Japan. Japanese Ministry of Foreign Affairs. 2000. http://web-japan.org/factsheet/en/pdf/11NFlagAnthem.pdf। আহৰণ কৰা হৈছে: 2009-12-11.\n↑ "Politika i ekonomija (Upoznajte Japan)" (sr ভাষাত). Japanska ambasada u Srbiji i Crnoj Gori. 2003. http://www.yu.emb-japan.go.jp/Srpski/UpoznajteJapan-PolitikaEkonomija.htm। আহৰণ কৰা হৈছে: 2010-05-17.\n"https://as.wikipedia.org/w/index.php?title=কিমিগায়%27&oldid=307515"ৰ পৰা অনা হৈছে\nএই পৃষ্ঠাখন ২৫ নৱেম্বৰ, ২০২১ তাৰিখে ১৭:৩৭ বজাত অন্তিম সংশোধন কৰা হৈছিল।


সাজু থাকক, আপোনাক হঁহুৱাবলৈ আকৌ আহি আছে ধামাল... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজ্যৰ বান পৰিস্থিতিৰ বাবে পিছুৱা হল এ পি এছ চিৰ মূল…\nদক্ষিণ শালমাৰাত অপৰিৱৰ্তিত বান পৰিস্থিতি, নিহত ৩ বছৰীয়া…\nসাজু থাকক, আপোনাক হঁহুৱাবলৈ আকৌ আহি আছে ধামাল…\nমঙলদৈত বানৰ তাণ্ডৱঃ বানাক্ৰান্তৰ মাজত বিধায়ক আৰু উপায়ুক্ত • দক্ষিণ শালমাৰাত অপৰিৱৰ্তিত বান পৰিস্থিতি, নিহত ৩ বছৰীয়া শিশু... • ৰাজ্যৰ বান পৰিস্থিতিৰ বাবে পিছুৱা হল এ পি এছ চিৰ মূল পৰীক্ষা... • এজনো খিলঞ্জীয়া জনজাতীয় প্ৰতিনিধি নাই সাংবিধানিক ৰক্ষাকৱচ কমিটীতঃ প্রতিক্রিয়া খিলঞ্জীয়া জনজাতীয় সাহিত্য সভাৰ • বান সাহায্যৰ নামত অহা ২৪ বেগ চাউলৰ বিতৰণ মাত্ৰ ২ বেগ, কামপুৰত উত্তপ্ত পৰিস্থিতি • বুঢ়াচাপৰিত পহু মাংসসহ দুজনক আটক • ভূমি বিবাদক কেন্দ্ৰ কৰি ৯ জনক গুলীয়াই হত্যা • অসমৰ বান পৰিস্থিতি বুজ ল’লে বলিউড তাৰকা অক্ষয় কুমাৰে, আগবঢ়ালে ২ কোটিৰ সাহায্য... • জম্মু-কাশ্মীৰত সেনা-সন্ত্ৰাসবাদীৰ মাজত সংঘৰ্ষ, নিহত ১ সন্ত্ৰাসবাদী... • ওৰাঙত বনৰীয়া মহৰ সন্ত্ৰাস...\nঅসমীয়া প্ৰতিদিন ৰ দ্বাৰা\t Jan 30, 2019 ত শেষ সম্পাদনা কৰা হৈছে\nডিজিটেল ডেস্কঃ বলিউদৰ জনপ্ৰিয় তিনি তাৰকা অজয় দেৱগণ, অনিল কাপুৰ আৰু মাধুৰী দিক্ষীত, এওলোকে যদি কোনো ছবি কৰিম বুলি মন বান্ধে তেনেহলে ছবিৰ কাম লেহেমীয়া হ’ব কেনেকৈ! এই তিনি তাৰকাৰ অভিনীত ছবি ‘টটেল ধামাল’ ছবি গৃহলৈ আহিব অহা ২২ ফেব্ৰুৱাৰীত।ইতিমধ্যে মুক্তি পোৱা ছবিখনৰ ট্ৰেইলাৰটোও দৰ্শকে আদৰি লৈছে।\nদৰ্শকৰ এই সহাঁৰি প্ৰতি লক্ষ্য ৰাখিয়েই মঙলবাৰে ছবিখনৰ এটি গীতৰ ভিডিঅ’ মুকলি কৰা হয়। ভিডিঅ’টোৰ মুক্তিৰ লগে লগেই প্ৰত্যক্ষ কৰিছে ৪ মিলিয়নৰো অধিক দৰ্শকে। উল্লেখ্য যে, এই ছবিখনত ১৮ বছৰৰ বিৰতিৰ মূৰত একেলগে দেখা যাব অনিল কাপুৰ আৰু মাধুৰী দীক্ষিতক। ‘টটেল ধামাল’ হৈছে হিন্দী ছবি ধামালৰ তৃতীয় সংস্কৰণ। আন দুখন ছবিৰ দৰেই এই ছবিখনেও দৰ্শকক অধিক হহোঁৱাব বুলি সংবাদ মাধ্যমক জনাইছে ছবিখনৰ পৰিচালকে।\nঅসমত হিমন্তৰ দৰে ৰাজনৈতিক নেতা আগতে জন্ম হোৱা নাছিল আৰু হ’বও নালাগেঃ তৰুণ গগৈ\nওদালগুৰিত সাংবাদিকৰ ব্যৱসায়ীক প্ৰতিষ্ঠানৰ সন্মুখত উদ্ধাৰ বন্দুকৰ গুলী\nপ্ৰথমবাৰৰ বাবে জনপ্ৰিয় অভিনেতা হৃতীক-টাইগাৰৰ মাজত ‘ৱাৰ’… চাওঁক VIDEO\nএকেখন ছবিত কিংগ খান আৰু পুত্ৰ আৰ্য়ান! দৰ্শকৰ অপেক্ষা ১৯ জুলাইলৈ… VIDEO\nআগৰ\tপিছৰ 1 of 3,128


আছুৰ নেতৃত্বত নতুন ৰাজনৈতিক দলক আদৰণি জনালে মন্ত্ৰী ডঃ হিমন্ত বিশ্ব শৰ্মাৰ – First News Report\nHome / ৰাজনীতি / আছুৰ নেতৃত্বত নতুন ৰাজনৈতিক দলক আদৰণি জনালে মন্ত্ৰী ডঃ হিমন্ত বিশ্ব শৰ্মাৰ\nStaff Reporter January 19, 2020\tৰাজনীতি Leaveacomment 68 Views\nষ্টাফৰিপোৰ্টাৰ, ১৮ জানুৱাৰী : আছুৰ নেতৃত্বত নতুন ৰাজনৈতিক দলক আদৰণি জনালে মন্ত্ৰী ডঃ হিমন্ত বিশ্ব শৰ্মাই। সংবাদমাধ্যমৰ আগত মন্ত্ৰী শৰ্মাৰ দাবী, ‘আমি নিশ্চিতভাৱে বিজয়ী হ’ম, কংগ্ৰেছে নতুন দলৰে মিত্ৰতা কৰক–নকৰক আমি জয়ী হ’ম।\nৰাজনীতিৰ পথাৰত নতুনকৈ এটা আঞ্চলিক দলৰ জন্ম দিবলৈ আগবঢ়াৰ কথা সদৰি কৰিছিল আছুৱে। সদৌ অসম ছাত্ৰ সন্থাৰ নেতৃত্বক ইয়াৰ বাবে কটাক্ষ কৰি ডঃ শৰ্মাই কয়, ‘মই ছিনিয়ৰ গগৈক ভয় কৰা নাছিলো, মই মিডল গগৈকো ভয় কৰা নাছিলো, এতিয়া জুনিয়ৰ গগৈক কি ভয় কৰিম?’\nবিধানসভাত অসম চুক্তিৰ ভুল ব্যাখ্যা কৰাৰ অভিযোগ অনা সদৌ অসম ছাত্ৰ সন্থাৰ মুখ্য উপদেষ্টা ডঃ সমুজ্জ্বল কুমাৰ ভট্টাচাৰ্যক উভতি ধৰি হিমন্ত বিশ্বৰ মন্তব্য, ইংৰাজী শুদ্ধকৈ পঢ়াৰ বাবে মই ক্ষমা খুজিম নেকি? মই ডক্টৰেট, এল এল বি এনেই পালো নেকি?\nনিজকে ১০০শতাংশ শুদ্ধ বুলি দাবী কৰি সমুজ্জল কুমাৰ ভট্টাচাৰ্যক একেলগে ইংৰাজী পঢ়িবলৈ প্ৰত্যাহ্বান জনায় হিমন্ত বিশ্বই। ভট্টাচাৰ্য সহ আছুক ডঃ শৰ্মাৰ প্ৰত্যাহ্বান, জনীয়া, বাঘবৰ, ৰূপহীহাট আদিত বজ্ৰগৰ্জন হ’লে মানিম, ছহিদৰ ফটোত হাত থৈ মই কোৱা কথা অসত্য বুলি কওক ডঃ সমুজ্জ্বল কুমাৰ ভট্টাচাৰ্যই।\nPrevious আইন উলংঘা! সুৰা বিপণীৰ অনুজ্ঞা-পত্ৰ বাতিলৰ নিৰ্দেশ আবকাৰী বিভাগৰ\nNext মেজিৰ বিকৃতকৰণক লৈ প্ৰতিক্ৰিয়া বঙাইগাঁও জিলা শিল্পী সমাজৰ


আদিপুস্তক 21 - पवित्र बाइबिल [ইণ্ডিয়ান ৰিভাইচ ভাৰচন] - (আদি 21)\nযিহোৱাই নিজৰ কথাৰ দৰে চাৰালৈ অনুগ্ৰহ কৰিলে আৰু চাৰালৈ যি কৰিব বুলি কৈছিল তেওঁ তাক সিদ্ধ কৰিলে।\nচাৰা গৰ্ভৱতী হ’ল। অব্ৰাহামৰ অতি বৃদ্ধ বয়সত চাৰাই তেওঁলৈ এটি পুত্ৰ প্ৰসৱ কৰিলে। ঈশ্বৰে প্রতিজ্ঞা কৰাৰ সময়তে সেই পুত্রৰ জন্ম হ’ল।\nঅব্ৰাহামে চাৰাই প্রসৱ কৰা এই পুত্ৰৰ নাম “ইচহাক” ৰাখিলে।\nঈশ্বৰৰ আজ্ঞা অনুসাৰে অব্ৰাহামে আঠ দিনৰ দিনা নিজ পুত্ৰ ইচহাকৰ চুন্নৎ কৰিলে।\nপুত্ৰ ইচহাকৰ জন্মৰ সময়ত অব্ৰাহামৰ বয়স হৈছিল এশ বছৰ।\nচাৰাই ক’লে, “পূর্বে নিঃসন্তান হোৱাৰ বাবে যদিও মই দুখী আছিলোঁ, ঈশ্বৰে মোৰ মুখত আনন্দৰ হাঁহি দিলে; তেওঁ যি কৰিলে সেই কথা শুনা প্রতিজনেও মোৰে সৈতে হাঁহিব।”\nতেওঁ পুনৰ ক’লে, “ইয়াৰ আগতে কোনোৱে জানো অব্ৰাহামক ক’ব পাৰিলেহেঁতেন যে মই এদিন সন্তানক পিয়াহ খুৱাম? কিয়নো মই এতিয়া তেওঁৰ বুঢ়া কালত তেওঁলৈ এটি পুত্ৰ প্ৰসৱ কৰিলোঁ।”\nইচহাক ক্রমে ডাঙৰ হ’বলৈ ধৰিলে আৰু তেওঁৰ পিয়াহো এৰুৱালে। পিয়াহ এৰুৱাৰ দিনা অব্ৰাহামে এক বৰভোজ পাতিলে।\nএদিন চাৰাই দেখিলে যে হাগাৰৰ পুত্র ইশ্মায়েলে ইচহাকক ইতিকিং কৰিছে।\nতাকে দেখি চাৰাই অব্ৰাহামক ক’লে, “তুমি এই মিচৰীয়া দাসী আৰু তাইৰ পুতেকক খেদি দিয়া! মই নিবিচাৰোঁ যে আমাৰ ইচহাকৰ সৈতে সেই দাসীৰ পুত্র উত্তৰাধিকাৰৰ ভাগী হওঁক।”\nপুত্র ইশ্মায়েলৰ বিষয়ে এই কথা শুনি অব্ৰাহামে মনত অতিশয় বেজাৰ পালে।\nকিন্তু ঈশ্বৰে অব্ৰাহামক ক’লে, “তোমাৰ ল’ৰা ইশ্মায়েল কাৰণে আৰু তোমাৰ দাসীৰ কথা ভাৱি মনত বেজাৰ নকৰিবা। চাৰাই কোৱা কথাবোৰ শুনি তুমি সেইদৰে কার্য কৰা; কিয়নো ইচহাকৰ দ্বাৰায়েই তোমাৰ বংশধৰসকলৰ নামাকৰণ হ’ব।\nসেই দাসীৰ পুত্রৰ যোগেদিও মই এক জাতি উৎপন্ন কৰিম, কাৰণ তেৱোঁ তোমাৰেই বংশৰধৰ।”\nপিছদিনা অব্ৰাহামে নিচেই পুৱাতে উঠি কিছু পিঠা আৰু ছালেৰে তৈয়াৰী পানী ভৰা এটা মোনা লৈ হাগাৰৰ কান্ধত তুলি দিলে। তাৰ পাছত ইশ্মায়েলকো শোধাই দি তেওঁলোক দুয়োকো বিদায় দিলে; পাছত দুয়ো আঁতৰি গ’ল আৰু বেৰ-চেবাৰ মৰুপ্রান্তৰত ভ্ৰমি ফুৰিলে।\nযেতিয়া ছালৰ মোনাৰ পানী শেষ হৈ গ’ল, তেতিয়া হাগাৰে ল’ৰাটোক এটা জোপোহাৰ তলত শুৱাই হ’ল।\nতাৰ পাছত অলপ আতঁৰতে, প্রায় এটা কাঁড় মাৰিলে যোৱা দূৰত্বমানলৈ গৈ হাগাৰ বহি থাকিল। “ল’ৰাৰ মৃত্যু মই চকুৰে চাই থাকিব নোৱাৰো,” বুলি কৈ তেওঁ তাতে বহি উচুপি উচুপি কান্দিবলৈ ধৰিলে।\nল’ৰাটিৰ কান্দোন ঈশ্বৰৰ কাণত পৰাত ঈশ্বৰৰ দূতে আকাশৰ পৰা হাগাৰক মাত দিলে; দূতে ক’লে, “হাগাৰ, তোমাৰ কি হৈছে? ভয় নকৰিবা; কিয়নো তাত পৰি থকা তোমাৰ ল’ৰাৰ কান্দোন ঈশ্বৰে শুনা পাইছে।\nতুমি উঠা আৰু ল’ৰাটিক তুলি লৈ শান্ত কৰাত সহায় কৰা; কিয়নো মই তেওঁৰ যোগেদি এক মহাজাতি উৎপন্ন কৰিম।”\nতাৰ পাছতে ঈশ্বৰে হাগাৰৰ চকু মুকলি কৰাত তেওঁ এটা কুৱাঁ দেখা পালে; তেতিয়া হাগাৰে সেই কুৱাঁৰ কাষলৈ গৈ নিজৰ ছালৰ মোনাটোত পানী ভৰাই ল’ৰাক পান কৰালে।\nঈশ্বৰ সেই ল’ৰাৰ লগত থাকিল আৰু তেওঁ ডাঙৰ হ’বলৈ ধৰিলে। তেওঁ মৰুপ্রান্তৰত বাস কৰিলে আৰু এজন ধনুৰ্দ্ধৰ হ’ল।\nপাৰণ নামৰ এক মৰুপ্রান্তৰত তেওঁ বসতি কৰিবলৈ ধৰিলে; পাছত মিচৰ দেশৰ এজনী ছোৱালীক তেওঁৰ বাবে ভার্য্যা কৰি মাকে বিয়া পাতি দিলে।\nসেই সময়ত অবীমেলক আৰু তেওঁৰ সৈন্যদলৰ সেনাপতি ফীখোলে অব্ৰাহামৰ ওচৰলৈ আহি ক’লে, “আপোনাৰ সকলো কাৰ্যতে ঈশ্বৰ আপোনাৰ সংগত আছে।\nসেইবাবে ঈশ্বৰৰ নামত আপুনি এতিয়া মোৰ ওচৰত এই শপত খাওঁক যে, মোৰ অথবা মোৰ সন্তান সকলৰ সৈতে নাইবা মোৰ বংশধৰসকলৰ কাৰো লগত আপুনি ছলনাৰ কার্য নকৰিব। মই যেনেকৈ আপোনাৰ প্রতি বিশ্বস্ততাৰে ব্যৱহাৰ কৰিছোঁ, ঠিক তেনেকৈ আপুনিও মোৰ সৈতে আৰু যি দেশত আপুনি বাস কৰি আছে, সেই দেশৰ প্রতিও বিশ্বস্ততাৰে ব্যৱহাৰ কৰিব।”\nঅব্ৰাহামে ক’লে, “হয়, মই শপত খাইছোঁ।”\nকিন্তু তেওঁ এটা কুৱাঁৰ বিষয়ে অভিযোগ কৰি অবীমেলকক ক’লে যে অবীমেলকৰ দাসবোৰে সেইটো বলেৰে তেওঁৰ পৰা অধিকাৰ কৰি লৈছে।\nতেতিয়া অবীমেলকে ক’লে, “এই কাম কোনে কৰিলে তাক মই নাজানো; এই কথা আগেয়ে আপুনি মোক জনোৱাও নাই। মই আজিলৈকে এই কথা শুনা নাছিলো, এতিয়াহে শুনিলো।”\nতাৰ পাছত অব্ৰাহামে কিছুমান মেৰ-ছাগ আৰু গৰু আনি অবীমেলকক দিলে আৰু দুয়োজনে এক চুক্তি কৰিলে।\nপাছত অব্ৰাহামে নিজৰ মেৰ-ছাগৰ জাকৰ পৰা সাতজনী মাইকী মেৰ-ছাগৰ পোৱালি বেলেগ কৰি হ’ল।\nতাকে দেখি অবীমেলকে অব্ৰাহামক সুধিলে, “আপুনি এই সাতজনী মাইকী মেৰ-ছাগৰ পোৱালি বেলেগে যে থৈছে, তাৰ কাৰণটো কি?”\nতেওঁ ক’লে, “আপুনি মোৰ হাতৰ পৰা এইবোৰ গ্রহণ কৰিলেহে মোৰ বাবে ই প্রমাণিত হ’ব যে এই কুৱাঁটো মই খান্দিছিলো।”\nসেই ঠাইতে তেওঁলোক দুয়োয়ে এক শপত লোৱাৰ বাবে তেওঁ সেই ঠাইৰ নাম বেৰ-চেবা ৰাখিলে।\nএইদৰে তেওঁলোকে বেৰ-চেবাত চুক্তি কৰাৰ পাছত অবীমেলক আৰু তেওঁৰ সেনাপতি ফীখোল পলেষ্টীয়াসকলৰ দেশলৈ উভটি গ’ল।\nঅব্ৰাহামে বেৰ-চেবাত যিহোৱা অর্থাৎ সেই অনন্তকালৰ ঈশ্বৰৰ নামেৰে প্রার্থনা কৰিলে। তেওঁ সেই ঠাইত এজোপা ঝাওঁ গছ ৰুলে।\nঅব্ৰাহাম পলেষ্টীয়াসকলৰ দেশত বহুদিন ধৰি বিদেশীৰূপে থাকিল।


সকলোৰে অলক্ষিতে শচীন তনয়া কলকাতা নাইটৰাইডাৰ্ছৰ শুভমন গীলৰ পত্নী হ'ল - Olympia Sports\nHomeNewsসকলোৰে অলক্ষিতে শচীন তনয়া কলকাতা নাইটৰাইডাৰ্ছৰ শুভমন গীলৰ পত্নী হ'ল\nইণ্টাৰনেটৰ দুনীয়াত এই কেইদিন শচীন তনয়া ছাৰা তেণ্ডুলকাৰ আৰু কলকাতা নাইটৰাইডাৰ্ছৰ টপ অৰ্ডাৰ সোঁহতীয়া বেটছমেন শুভমন গীলৰ মাজৰ প্ৰেমৰ সম্পৰ্কক লৈ বেচ চৰ্চা চলি আছে। ভাৰতৰ জীৱন্ত কিংবদন্তি ক্ৰিকেটাৰ শচীন তেণ্ডুলকাৰৰ কন্যা ছাৰা তেণ্ডুলকাৰৰ ইনষ্টাগ্ৰাম পোষ্ট আৰু কমেণ্টক লৈ সৃষ্টি হৈছে এই চৰ্চা। একাংশ‌ই দাবী কৰিছে ছাৰাই শুভমনক ডেট কৰি আছে। ইয়াৰ মাজতে আকৌ চাৰ্ছ ইঞ্জিন গুগলেও কৈছে ছাৰা তেণ্ডুলকাৰ শুভম গীলৰ পত্নী।\nকেইদিনমান পূৰ্বে কলকাতা নাইটৰাইডাৰ্ছৰ এখন মেচত শুভমনে সুন্দৰ ফিল্ডিং কৰি সকলোৰে প্ৰশংসা আদায় কৰিছিল। ইয়াৰ মাজতে শচীনৰ কন্যা ছাৰাই শুভমনৰ সেই ফটো নিজৰ অফিচিয়েল ইনষ্টাগ্ৰাম একাউণ্টৰ পৰা শ্বেয়াৰ কৰি কেইটামান হাৰ্টৰ ইম’জি দি লিখিছিল এতিয়া ইয়াতেই হৃদয় দিছোঁ। ছাৰাৰ এই পষ্টৰ পিছতে ইন্টাৰনেট দুনীয়াত ছাৰা আৰু শুভমৰ প্ৰেমৰ সম্পৰ্কক লৈ সৰৱ আলোচনা আৰম্ভ হ’ল। ইয়াৰ মাজতে আকৌ পোহৰলৈ আহিছে কেইদিনমান পুৰণি আন এটা ইনষ্টাগ্ৰাম প’ষ্ট। শুভমনে ৰেঞ্জ ৰ’ভাৰ গাড়ী ক্ৰয় কৰি গাড়ীখনৰ লগত নিজৰ এখন ফটো ইনষ্টাগ্ৰামত আপলোড কৰিছিল। সেই ফটোখনত ছাৰাই এটা ক’লা ৰঙৰ হাৰ্টৰ ইম’জি দি শুভমনক শুভেচ্ছা জনাইছিল। প্ৰত্যুত্তৰত শুভমনেও ক’লা হাৰ্টৰ ইমজি দি ধন্যবাদ জনাইছিল। দুয়োৰে এই কাৰ্যক লক্ষ্য কৰি থকা ভাৰতৰ তাৰকা অলৰাউণ্ডাৰ হাৰ্ডিক পাণ্ডিয়াই ছাৰাৰ সেই কমেণ্টত গৈ শুভমনক ৰিপ্লাই দিছিল এইদৰে, most welcome from her\nএইদৰে ইন্টাৰনেট দুনীয়াত দুয়োৰে সম্পৰ্কক লৈ চলি থকা এই চৰ্চাৰ এখোপ ওপৰত গৈ চাৰ্ছ ইঞ্জিন গুগলে দিছে আন এক তথ্য। গুগলৰ মতে ছাৰা তেণ্ডুলকাৰ শুভমন গীলৰ পত্নী। তাকে লৈ এতিয়া আকৌ বহুতৰ মাজত চৰ্চা কেতিয়া বিবাহ পাশত আৱদ্ধ হ’ল দুয়ো! আচলতে গুগলৰ এয়া এক ভুল তথ্য। এই কেইদিন দুয়োৰে প্ৰেমৰ সম্পৰ্কক লৈ ইণ্টাৰনেটত অধিক আলোচনা চলাৰ বাবেই গুগলৰ এই ভুল। কেইদিনমান পূৰ্বে বিৰাট ক’হলিৰ অভিনেত্ৰী পত্নী অনুস্কা শৰ্মাকো আফগানিস্তানৰ ক্ৰিকেটাৰ ৰছিদ খানৰ পত্নী বুলি গুগলে ভুল তথ্য দাঙি ধৰিছিল। ইয়াৰ অন্তৰালৰ কাৰণ হ’ল কেইদিনমান পূৰ্বে ৰছিদ খানক তেওঁৰ প্ৰিয় বলিউডৰ অভিনেত্ৰী কোন বুলি কৰা এক প্ৰশ্নৰ উত্তৰত তেওঁ অনুস্কা শৰ্মাৰ নাম লৈছিল। তেতিয়াৰ পৰাই এই বিষয়তো আলোচনা হৈ থকাৰ বাবেই গুগলে কৰিলে এনে ভুল। মন কৰিবলগীয়া যে আফগানিস্তান ক্ৰিকেট দলৰ অধিনায়ক হিচাপে দায়িত্ব পালন কৰা ৰছিদ খনে সংবাদ মাধ্যমৰ আগত স্পষ্টকৈ কৈছে যে আফগানিস্তানৰ ক্ৰিকেট দলে বিশ্বকাপ জয় নকৰালৈকে তেওঁ বিবাহ পাশত আৱদ্ধ নহয়।\nPrevious articleAssam Cricket Association to launch annual awards\nNext articleচৰ্চাৰ শীৰ্ষত থকা কোন এই ‘ৰকষ্টাৰ’ আম্পায়াৰ?\nক্ৰীড়া ভাৰতী নগাঁও জিলা সমিতিৰ উদ্যোগত আন্তঃজিলা ৰচী টনা প্ৰতিযোগিতা


কাৰবি সমাজ জীৱনত প্ৰচলিত ডেকাচাঙৰ পৰম্পৰা – জিৰকেদাম : যাদবেন্দ্ৰ বৰা - সাহিত্য ডট অৰ্গ\nকাৰবি সমাজ জীৱনত প্ৰচলিত ডেকাচাঙৰ পৰম্পৰা – জিৰকেদাম : যাদবেন্দ্ৰ বৰা\nউত্তৰ-পূৰ্বাঞ্চলৰ অন্যান্য জনগোষ্ঠীসমূহৰ মাজত বিৰাজমান ডেকাচাঙৰ পৰম্পৰা কাৰবিসকলৰ মাজতো দেখা পোৱা যায়। দেশ, জাতি তথা সমাজ-সংস্কৃতিৰ ভৱিষ্যত নিৰ্ভৰ কৰে উঠি অহা যুৱশক্তিৰ ওপৰত। কাৰবিসকলৰ বিশ্বাস অনুসৰি কাৰবিসকলৰ শ্ৰেষ্ঠ পুৰুষ ককা হাৰবামনে সেয়েহে ডেকা-গাভৰুসকলক আনুষ্ঠানিক শিক্ষাৰ দ্বাৰা সামাজিক ৰীতি-নীতি, আধ্যাত্মিক দৰ্শন, কৃষি, প্ৰশাসন, নৃত্য-গীত, শিল্প আৰু নিয়মানুৱৰ্তিতাৰ শিক্ষাৰে উপযুক্ত কৰি গঢ়ি তোলাৰ স্বাৰ্থতে নতুন পৰম্পৰাৰে সৃষ্টি কৰিলে ‘জিৰছং’ বা ডেকাচাংৰ পৰম্পৰাৰ, যাক কাৰবি ভাষাত এটা শব্দত কোৱা হয় ‘জিৰকেদাম’। ‘জিৰ’ মানে বন্ধু আৰু ‘আছং’ মানে সমভাৱাপন্ন গোট। অৰ্থাৎ একে আদৰ্শৰ যুৱক-যুৱতীৰ গোটটোৱেই জিৰছং। জিৰছঙৰ ডেকা সদস্যক ‘জিৰপ’’, গাভৰু সদস্যক ‘জিৰপী’ বা ‘মাৰপী’ আৰু নাবালক সদস্যক ‘আজাৰ আছ’ বোলা হয়।\nকাৰবিসকলৰ মাজত প্ৰচলিত গীতৰ পৰা ককা ৰূকাছেনৰ পৃষ্ঠপোষকতাত হাৰবামনে ডেকাচাঙৰ প্ৰৱৰ্তন কৰাৰ বিষয়ে আমি জানিব পাৰোঁ –\nইৰূ হাৰবামন লংকি\nজুদেত আলাম দি\nঅ ফেৰাংকে চুতি\nলহুমৰি দাম ছি\n(হাৰবামনে কাৰবি ডেকাসকলক আমন্ত্ৰণ জনাবলৈ ফেৰাংকে (টেকেলা)ক নিৰ্দেশ দিলে। পেৰাংকেৰ আমন্ত্ৰণক্ৰমে ডেকা-গাভৰুসকল গোট খালে। এই যুৱ সমাৱেশৰ উদ্দেশ্য আছিল ‘জিৰছং’ গঠন কৰাৰ বিষয়ে আলোচনা কৰা। হাৰবামনে ডেকা-গাভৰুসকলৰ লগত জিৰছঙৰ বিষয়ে আলোচনা কৰিলে আৰি তেওঁৰ চেষ্টাতে কাৰবি সমাজত সৰ্বপ্ৰথম ‘জিৰছং’ গঠন হ’ল।)\nডেকাচাঙৰ ‘তেৰাঙক্’ নামৰ এটা কৰ্মশালাৰ গৃহ থাকে। ইয়াৰ চোঁতালত এজন মানুহ বহিব পৰা বাঁহেৰে সজা চকী এখনৰ দৰে এখন মূল আসন থাকে। ইয়াকে ‘হংথৰ’ বোলা হয়। বৰ্গাকৃতিৰ চাৰিটা খুঁটি মজবুতকৈ পুতি হংথৰ সজা হয়। ইয়াত কেৱল ‘ক্লেংছাৰপ’’ বা ডেকাচাঙৰ দলপতিহে বহিব পাৰে।\nডেকাচাঙৰ আন এক সাংস্কৃতিক সম্পদ হল ‘বাৰলন’। বাৰলন হ’ল ১৫-১৬ হাত দীঘল এডাল বাঁহ। কাৰুকাৰ্য খচিত এই বাঁহডাল ডেকাহঁতে জুমখেতিলৈ যাওঁতে দুই হাতেৰে থিয়কৈ পতাকা লৈ যোৱাৰ দৰে ঢোলে-ডগৰে সমদলৰ আগে আগে নিয়াৰ পৰম্পৰা কাৰবি সমাজত বিদ্যমান।\n‘ক্লেংছাৰপ’ (দলপতি) জিৰছংৰ সৰ্বোচ্চ পদ। গাঁওবুঢ়াৰ দ্বাৰা নিৰ্বাচিত ক্লেংছাৰপ’ই ডেকাচাঙৰ পৰিচালনাৰ দায়িত্ব পালন কৰে। জিৰছংৰ পদমৰ্যাদাৰ ফালৰ পৰা দ্বিতীয় সৰ্বোচ্চ পদটো হ’ল ‘ক্লেংদুন’ বা সহকাৰী দলপতি। এওঁ ক্লেংছাৰপ’ক সকলো কামতে সহায় কৰিব লাগে। ক্লেংদুন পদৰ বাবে উপযুক্তজনক ডেকাসকলৰ মাজৰ পৰা ক্লেংছাৰপ’ই নিজে বাছি লয়।\nজিৰছংৰ সকলো কাৰ্যসূচীৰ তদাৰক কৰাৰ বাবে থকা আন দুটা পদ – ‘ছদাৰ-কেথে’ আৰু ‘ছদাৰ-কেছে’ হ’ল ক্ৰমে মুখ্য কাৰ্যবাহী সদস্য আৰু সহকাৰী কাৰ্যবাহী সদস্য।\n‘ছাংহ’ৰাই’ আৰু ‘ছাংহ’ৰাইছ’ পদত থকা বিষয়ববীয়া দুজন বিচক্ষণ হোৱা প্ৰয়োজন। ডেকাচাঙত যাতে ভুল বুজাবুজিৰ সৃষ্টি হৈ ইয়াৰ ঐক্য বিনষ্ট নহয় তাৰ প্ৰতি এওঁলোক দুজনে চোকা নজৰ ৰাখিব লাগে।\nডেকাচাঙৰ কাৰ্যসূচী আৰম্ভ হোৱাৰ আগতে আনিব লগা আগলি বাঁহডাল অনাৰ দায়িত্বত থকা দুজন হ’ল – ‘বাৰলন-কেথে’ আৰু ‘বাৰলনছ’। বাৰলন-কেথেই জুমখেতিলৈ ‘ৰিৎনংচিংদি’ বা কৃষি যাত্ৰাৰ দিনা বাঁহডাল কঢ়িয়াই সমদলৰ আগে আগে যাব লাগে।\nডেকাচাঙৰ বিভিন্ন কাৰ্যসূচীৰ ভিতৰত প্ৰথম কাৰ্যসূচী হ’ল ৰিৎনংচিংদি বা কৃষি যাত্ৰা। কংকং অৰ্থাৎ কেতেকী চৰায়ে মাতিলেই ডেকাচাঙৰ সদস্যসকলে জুমতলী বিচাৰি যোৱাৰ পৰা আৰম্ভ হয় ৰিৎনংচিংদি অনুষ্ঠানৰ। ইয়াৰ উপৰিও জুমতলীৰ পৰা মৰণা মাৰি থোৱা ধান সমূহীয়াভাৱে কঢ়িয়াই আনি ভঁৰালত থোৱা প্ৰক্ৰিয়া ‘চক-কেৰয়’, ‘চ’জুন পূজা’ৰ লোকদেৱতাসকলৰ পূজাৰ বাবে দৰকাৰী বিভিন্ন মাছ, শামুকজাতীয় কুমফী, কেকোৰা আৰু ফৰিং আদি সংগ্ৰহ কৰাৰৰ বাবে সমূহীয়াভাৱে মাছ ধৰা অনুষ্ঠান ‘অককেপ্ৰু’ আদিটো ডেকাচাঙৰ সদস্যসকলে অংশগ্ৰহণ কৰে। বনজ সম্পদ সংগ্ৰহ কৰাৰ অভিজ্ঞতা আহৰণ কৰা আৰু মৃগয়া বিদ্যাৰ অভিজ্ঞতা আহৰণ কৰা আদি কাৰ্যও ডেকাচাঙতে সম্পন্ন হয়। সামৰণি উৎসৱ ‘জিৰঅ’ৰি’ৰ যোগেদি ডেকাচাঙৰ তিনি বছৰীয়া ম্যাদ শেষ কৰাৰ কথা ঘোষণা কৰা হয়। জিৰঅ’ৰি শব্দৰ ‘জিৰ’ৰ অৰ্থ হল সমভাৱাপন্ন গোট, ‘অ’ মানে ত্যাগ আৰু ‘ৰি’ মানে নকৰা। অৰ্থাৎ এটা চামৰ জিৰছং শেষ হ’লেও এই প্ৰথা যেন শেষ হৈ নাযায়, পুনৰ নতুন চামে ডেকাচাং যেন গঠন কৰে তাৰেই ইংগিত দিয়া হয়(দাস, নবেম্বৰ ২০১০, পৃ. ১৪০)৷\nদাস, বসন্ত – কাৰবি সংস্কতিৰ ইতিহাস, (সম্পাদনা – অজিত ছিংনাৰ), আঁক-\nবাক, গান্ধীবস্তি, গুৱাহাটী – ৭৮১০০৩, প্ৰথম প্ৰকাশ – নবেম্বৰ, ২০১০\nমলিনা দেৱী ৰাভা (মুখ্য সম্পা.) – অসমৰ জনজাতি আৰু সংস্কৃতি, অসম সাহিত্য সভা, প্ৰথম প্ৰকাশ – ২০১১\n← চিৰ সুন্দৰ সংস্কৃতি : ৰক্তিম শৰ্মা\nফেডেড জিনচ (বিকাশ শইকীয়া) →\nনৱপ্ৰজন্মৰ বাবে শংকৰদেৱ – জ্যোতিৰূপম দত্ত\nপ্ৰসংগঃ মামণি ৰয়ছম গোস্বামীৰ প্ৰথম মৃত্যু বাৰ্ষিকী, ২৯ নৱেম্বৰ বিহংগম দৃষ্টিৰে এক সত্ত্বাৰ সন্ধান: (অজয় লাল দত্ত)